അതിര്‍ത്തിയില് നീക്കവുമായി പാകിസ്താന്; ദില്ലിയില് രാജ്നാഥ് സിങിന്‍റെ വസതിയില് തിരക്കിട്ട ചര്‍ച്ച | High-level meet underway at Rajnath’s residence, intelligence chiefs present - Malayalam Oneindia\n3 min ago ടിഡിപിയില് നിന്ന് കൊഴിഞ്ഞുപോക്ക് തുടരുന്നു: കാത്തിരിപ്പ് ജഗന്റെ സമ്മതത്തിന്, 10 എംഎല്‍എമാര് ചാടും\n21 min ago ശബരിമല; നിലപാട് മയപ്പെടുത്താനൊരുങ്ങി സിപിഎം, വിശ്വാസികളുടെ വികാരം മാനിക്കണം, ഒപ്പം നിര്‍ത്തണം\n23 min ago ചിദംബരത്തെ നിർത്തിപ്പൊരിക്കുന്ന 20 സിബിഐ ചോദ്യങ്ങൾ.... കാർത്തി, ഇന്ദ്രാണി, പീറ്റർ! അറിയേണ്ടതെല്ലാം\n25 min ago മോദിക്ക് കോൺഗ്രസിനുളളിൽ പിന്തുണയേറുന്നു, നല്ല കാര്യങ്ങൾ അംഗീകരിക്കണമെന്ന് സിംഗ്വിയും!\nPublished: February 16 2019, 17:37 [IST]\nദില്ലി: പുല്‍വാമ ഭീകരാക്രമണത്തിന്‍റെ പശ്ചാത്തലത്തില് കേന്ദ്ര ആഭ്യന്തരമന്ത്രി രാജ്നാഥ് സിങിന്‍റെ വസതിയില് ഉന്നതതല യോഗം വിളിച്ചു ചേര്‍ത്തു. ദേശീയ സുരക്ഷാ ഉപദേഷ്ടാവ് അജിത് ഡോവല്, റോ മേധാവി എകെ ദസ്മാന, അഡീഷണല് ഐബി ഡയറക്ടര് അരവിന്ദ് കുമാര്, കേന്ദ്ര ആഭ്യന്തര സെക്രട്ടറി രാജീവ് ഗോബ എന്നിവരാണ് യോഗത്തില് പങ്കെടുക്കുന്നത്.\nഇന്ത്യന് അതിര്‍ത്തിയില് പാകിസ്താന് സൈന്യത്തിന് സേനാമേധാവികള് ജാഗ്രതാ നിര്‍ദ്ദേശം നല്‍കിയിട്ടുണ്ട്. ഈ സാഹചര്യത്തിലാണ് കേന്ദ്ര ആഭ്യന്തരമന്ത്രിയുടെ വസതിയില് ഉന്നതതല യോഗം വിളിച്ചു ചേര്‍ത്തത്.\nഭീകരാക്രമണത്തിന്‍റെ പശ്ചാത്തലത്തില് ജമ്മുകശ്മീരില് നിന്നുള്ള വിദ്യാര്‍ത്ഥികള്‍ക്ക് നേരെ ഭീഷണി ഉയരുന്നതായി റിപ്പോര്‍ട്ടുകള് പുറത്തു വന്നിരുന്നു. ഈ സാഹചര്യത്തില് ജമ്മുകശ്മീരിന് പുറത്തു പഠിക്കുന്നവര്‍ക്കും തമാസിക്കുന്നവര്‍ക്കും സുരക്ഷ ഉറപ്പാക്കാനുള്ള എല്ലാ നടപടികളും ഉറപ്പാക്കാന് കേന്ദ്ര ആഭ്യന്തരമന്ത്രാലയം എല്ലാം സംസ്ഥാനങ്ങല്‍ക്കും നിര്‍ദേശം നല്‍കിയിട്ടുണ്ട്.\nതീവ്രവാദത്തിനെതിരെ എന്ത് നടപടിയെടുത്താലും സര്‍ക്കാറിന് പൂര്‍വ്വ പിന്തുണ നല്‍കുമെന്ന് കോണ്‍ഗ്രസ് ഉള്‍പ്പടേയുള്ള പ്രതിപക്ഷ പാര്‍ട്ടികള് അറിയിച്ചിട്ടുണ്ട്. പുല്‍വാമ ഭീകരാക്രമണത്തിന്‍റെ പശ്ചാത്തലത്തില് വിളിച്ചു ചേര്‍ത്ത സര്‍വ്വകക്ഷി യോഗത്തിലാണ് പ്രതിപക്ഷ പാര്‍ട്ടികള് സര്‍ക്കാറിന് പിന്തുണ അറിയിച്ചത്.\npulwama attack rajnath singh jammu kashmir indian army ജമ്മു കശ്മീര് terror attack സൈന്യം തീവ്രവാദി ആക്രമണം\nHigh-level meet underway at Rajnath’s residence, intelligence chiefs present\nStory first published: Saturday, February 16, 2019, 17:37 [IST]


Former Chhattisgarh CM Ajit Jogi Slips into Coma | അജിത് ജോഗി കോമയില്; നില ഗുരുതരം; ജീവന് വെന്റിലേറ്ററിന്റെ സഹായത്തോടെ - Malayalam Oneindia\n2 min ago 'ഇടതു ഭരണം അവസാനിക്കാൻ ഇനി ഏതാനും മാസങ്ങൾ മാത്രം', ആയുധങ്ങൾ മൂർച്ച കൂട്ടി രമേശ് ചെന്നിത്തല\n14 min ago ബിഡിജെഎസിന് ഇത്തവണയും യോഗമില്ല... സീറ്റ് കൂട്ടിനല്‍കാന് ബിജെപി തയ്യാറല്ല, എ പ്ലസ് സീറ്റുകള് കിട്ടാക്കനി?\n19 min ago കോണ്‍ഗ്രസില് സ്ഥിരം മുഖങ്ങളുണ്ടാവില്ല, ജയം മാത്രം ലക്ഷ്യം, ഗ്രൂപ്പുകളെ വെട്ടും, തീരുമാനം ഇങ്ങനെ\nPublished: May 10 2020, 16:25 [IST]\nറായ്പൂര്: ചത്തീസ്ഗഢ് മുന് മുഖ്യമന്ത്രി അജിത് ജോഗി കോമ അവസ്ഥയിലെന്ന് ഡോക്ടര്‍മാര്. കാര്‍ഡിയാക് അറസ്റ്റിനെ തുടര്‍ന്ന് സ്വകാര്യ ആശുപത്രിയില് പ്രവേശിപ്പിച്ചിരുന്ന അജിത് ജോഗി പിന്നീട് കോമയിലേക്ക് പോവുകയായിരുന്നുവെന്നാണ് മുതിര്‍ന്ന ഡോക്ടര്‍മാര് വ്യക്തമാക്കുന്നത്.\nഅജിത് ജോഗിയുടെ നാഡികളൊന്നും ഏറെകുറേ പ്രവര്‍ത്തിക്കുന്നില്ലെന്നും വെന്റിലേറ്ററിന്റെ സഹായത്തോടെയാണ് അദ്ദേഹത്തിന്റെ ജീവന് നിലനിര്‍ത്തുന്നതെന്നും റായ്പൂരിലെ ശ്രീനാരായണം ആശുപത്രിയിലെ ഡോക്ടര്‍മാര് പറഞ്ഞു. ശനിയാഴ്ച്ച രാവിലെ അബോധാവസ്ഥയിലായകിന് പിന്നാലെയാണ് ജോഗിയെ ആശുപത്രിയില് പ്രവേശിപ്പിച്ചത്.\n'അദ്ദേഹത്തിന്റെ ഹൃദയത്തിന്റെ പ്രവര്‍ത്തനം ഇപ്പോഴും സാധാരണഗതിയിലാണ്. മരുന്നിന്റെ സഹായത്തോടെ രക്തസമ്മര്‍ദം നിലനിര്‍ത്താനും കഴിയുന്നുണ്ട്. ശ്വാസതടസം നേരിടുന്നതിനാല് തലച്ചോറിലേക്കുള്ള ഓക്‌സിജന് ലഭിക്കുന്നില്ല. ഇത് തലച്ചോറിന്റെ പ്രവര്‍ത്തനത്തെ ബാധിക്കുകയും കോമയിലേക്ക് എത്തുകയുമായിരുന്നു. ഹൈപ്പോക്‌സിയ എന്നാണ് ഈ അവസ്ഥയെ പറയുന്നത്.' ആശുപത്രി ഡയറക്ടര് ഡോ: സുനില് ഖേംക പറഞ്ഞു.\nനിലവില് ജോഗിയുടെ നാഡി പ്രവര്‍ത്തങ്ങളൊക്കെ നിലച്ചിരിക്കുകയാണ്. അദ്ദേഹം കോമയിലാണെന്ന് നമുക്ക് പറയാം. അദ്ദേഹം വെന്റിലേറ്ററിലാണ്. അദ്ദേഹത്തിന്റെ ആരോഗ്യം വീണ്ടെടുക്കാന് വേണ്ട എല്ലാ കാര്യങ്ങളും ചെയ്യുന്നുണ്ട്. നിലവില് സ്ഥിതി ഗുരുതരമാണെന്നും ഡോ: സുനില് വ്യക്തമാക്കി.\nഅടുത്ത് നാല്‍പ്പത്തെട്ട് മണിക്കൂറിനുള്ളില് അജിത് ജോഗിയുടെ ശരീരം മരുന്നുകളോട് എത്തരത്തില് പ്രതികരിക്കുന്നുവെന്ന് വിലയിരുത്താന് കഴിയുമെന്നും അധികൃതര് വ്യക്തമാക്കി. നിലവില് എട്ട് സ്‌പെഷ്യല് ഡോക്ടര്‍മാരുടെ സംഘമാണ് അജിത് ജോഗിയെ ചികിത്സിക്കുന്നത്.\nനിലവില് മാര്‍വാഹി എംഎല്‍എയായ അജിത് ജോഗി ചത്തീസ്ഗഢിലെ ആദ്യമുഖ്യമന്ത്രിയാണ്. നവംബര് 2000 മുതല് നവംബര് 20043 വരെ കോണ്‍ഗ്രസ് മുഖ്യമന്ത്രിയായിരുന്നു. കോണ്‍ഗ്രസ് പ്രതിനിധിയായി രണ്ട് തവണ രാജ്യസഭയിലും രണ്ട് തവണ ലോക്‌സഭയിലുമെത്തിയിട്ടുണ്ട്. മുന് ഐഎസ് ഓഫീസര് കൂടിയായിരുന്ന അജിത് ജോഗി 2016 ല് കോണ്‍ഗ്രസില് നിന്നും പുറത്തായ ശേഷം ചത്തീസ്ഗഢ് കോണ്‍ഗ്രസ് എന്ന പേരില് പുതിയ പാര്‍ട്ടി രൂപീകരിക്കുകയായിരുന്നു.എഐസിസി കോര് കമ്മിറ്റിയംഗം, കോണ്‍ഗ്രസ് വക്താവ്, കോണ്‍ഗ്രസ് പാര്‍ലമെന്ററി പാര്‍ട്ടി ചീഫ് വിപ്പ്, മധ്യപ്രദേശ് പിസിസി അധ്യക്ഷന് തുടങ്ങിയ നിലകളില് പ്രവര്‍ത്തിച്ചിട്ടുണ്ട്.\nchhattisgarh chief minister congress ചത്തീസ്ഗഡ് politics\nFormer Chhattisgarh CM Ajit Jogi Slips into Coma\nStory first published: Sunday, May 10, 2020, 16:25 [IST]


ക്രൈംസ്റ്റോറി 660BCE |\nസത്യം എന്നെങ്കിലും തെളിയുമെന്ന് പറഞ്ഞുകേട്ടിട്ടില്ലേ. 2600 വർഷങ്ങൾക്കു മുമ്പുനടന്ന ക്രൂരമായ ഒരു കൊലപാതകമാണ് ഇപ്പോൾ ശാസ്ത്രീയവിശകലനങ്ങളിലൂടെ തെളിഞ്ഞിരിക്കുന്നത്. ബെൽഫാസ്റ്റിലുള്ള അൾസ്റ്റർ മ്യൂസിയത്തിൽ സൂക്ഷിച്ചിട്ടുള്ള ഒരു ഈജിപ്‌ഷ്യൻ മമ്മിയുടെ കൊലപാതകരഹസ്യമാണ് ശാസ്ത്രീയപരിശോധനയിലൂടെ ഇപ്പോൾ ചുരുളഴിഞ്ഞിരിക്കുന്നത്\n# തയ്യാറാക്കിയത്: ജി.എസ്. ഉണ്ണികൃഷ്ണൻ\nനെപ്പോളിയൻ നയിച്ച ഫ്രഞ്ച് സൈന്യവും യൂറോപ്യൻ രാജ്യങ്ങളും തമ്മിൽ നടന്ന യുദ്ധമാണ് നെപോളിയോണിക് യുദ്ധങ്ങൾ (Napoleonic Wars) എന്നറിയപ്പെടുന്നത്. ഈയുദ്ധത്തിനുശേഷം മമ്മികൾ വലിയതോതിൽ ഈജിപ്തിൽനിന്ന് കടത്തപ്പെട്ടു. അതിലൊന്ന് തോമസ് ഗ്രെഗ് എന്ന ഐറിഷ് ധനാഢ്യൻ വാങ്ങുകയും ബെൽഫാസ്റ്റിലെത്തിക്കുകയുംചെയ്തു. ഇതാണ് പിന്നീട് അൾസ്റ്റർ മ്യൂസിയത്തിൽ എത്തുന്നത്.\n1835-ൽ ഈജിപ്റ്റോളജിസ്റ്റായ എഡ്വേഡ് ഹിൻക്സ് ഈ മമ്മിയുടെ ശവക്കല്ലറയിൽ രേഖപ്പെടുത്തിയിട്ടുള്ള ഹൈറോഗ്ലിഫിക്സ് അപഗ്രഥിച്ചു. ‘റ്റാക്കബൂട്ടി’ എന്ന വിവാഹിതയായ വനിതയുടേതാണ് മമ്മിയെന്ന് അദ്ദേഹം കണ്ടെത്തി. ഈജിപ്തിലെ തീബ്സിലുള്ള ഉന്നതകുടുംബത്തിൽപ്പെട്ട റ്റാക്കബൂട്ടിയുടെ പിതാവ് ആമൻ ദേവനെ ആരാധിക്കുന്ന ഒരു പുരോഹിതനാണെന്നും മനസ്സിലായി. എല്ലുകളും പല്ലുകളും നിരീക്ഷിച്ചതിൽനിന്ന് ഇരുപതിനും മുപ്പതിനുമിടയ്ക്കുള്ള പ്രായത്തിലാണ് റ്റാക്കബൂട്ടിയുടെ മൃതശരീരത്തെ മമ്മിഫിക്കേഷന് വിധേയമാക്കിയതെന്നറിയാനായി. മരണകാരണത്തെ സംബന്ധിച്ച് കാര്യമായ വിവരങ്ങളൊന്നും ആദ്യകാലപഠനങ്ങളിൽ തെളിഞ്ഞിരുന്നില്ല.\nസമീപകാലത്ത്, അയർലൻഡിലെ ക്യൂൻസ് യൂണിവേഴ്സിറ്റിയും മറ്റു ഗവേഷണസ്ഥാപനങ്ങളും സംയുക്തമായി നടത്തിയ നിരീക്ഷണങ്ങളാണ് ഒട്ടേറെ കൗതുകകരമായ വിവരങ്ങൾ വെളിപ്പെടുത്തിയത്. എക്സ്റേ, സി.ടി. സ്കാൻ, ബയോപ്‌സി, കാർബൺ ഡേറ്റിങ്, ഡി.എൻ.എ. പരിശോധന തുടങ്ങിയ ശാസ്ത്രീയമാർഗങ്ങൾ ഇതിനായി ഉപയോഗിച്ചു.മുതുകത്തും ഇടതുതോളിലും കുത്തുകളേറ്റാണ് റ്റാക്കബൂട്ടി കൊല്ലപ്പെട്ടതെന്ന് ഗവേഷകർക്ക് കണ്ടെത്താനായി. 5.6 സെന്റീമീറ്റർ ആഴത്തിലുള്ള മുറിവ് വാരിയെല്ലുകളെ പൊട്ടിക്കാനും മാത്രം ശക്തിയുള്ളതായിരുന്നു. മമ്മിഫിക്കേഷൻ നടത്തിയവേളയിൽ പൊട്ടിയ വാരിയെല്ലുകൾക്കിടയിൽ മരക്കറ തേച്ചുപിടിപ്പിച്ചിരുന്നു. ഈജിപ്ത് വലിയ ആക്രമണങ്ങൾക്ക് വിധേയമായിട്ടുണ്ട്. തീബ്‌സ് നഗരം ബി.സി. 663-ൽ നശിപ്പിക്കപ്പെട്ടു. ഇക്കാലത്താവാം റ്റാക്കബൂട്ടി കൊല്ലപ്പെട്ടത്.\nഉന്നതനിലയിലുള്ളവർക്ക് ചെയ്യുംവിധം ഭംഗിയായിട്ടാണ് റ്റാക്കബൂട്ടിയുടെ മമ്മിഫിക്കേഷൻ ചെയ്തിരുന്നതെന്നും ഗവേഷകർ നിരീക്ഷിച്ചു. സാധാരണ തല മുണ്ഡനംചെയ്തശേഷമാണ് മമ്മിഫിക്കേഷന് വിധേയമാക്കുന്നത്.\nഎന്നാൽ, ചുവപ്പുകലർന്ന ബ്രൗൺനിറത്തിലുള്ള റ്റാക്കബൂട്ടിയുടെ മുടി കുഴമ്പുതേച്ച് ചുരുളുകളാക്കിയ നിലയിൽ കണ്ടു. മൂക്കിനുപകരം തലയോട്ടിയുടെ പിൻഭാഗം പൊട്ടിച്ചാണ് തലച്ചോർ മാറ്റിയിരുന്നത്. ഹൃദയം മാറ്റിയ\nശേഷം എംബാംചെയ്ത് തിരികെവെച്ചിരുന്നു. ചുരുക്കിപ്പറഞ്ഞാൽ, ഈജിപ്ത്യൻ വിശ്വാസമനുസരിച്ച് മരണാനന്തര ജീവിതത്തിനുവേണ്ട ഒരുക്കങ്ങളൊക്കെ ചിട്ടയായിചെയ്തിരുന്നു. ശാസ്ത്രജ്ഞർ മമ്മിയുടെ തലഭാഗം സ്കാൻചെയ്ത് അതിൽനിന്ന് അവരുടെ മുഖം ഡിജിറ്റലായി പുനഃസൃഷ്ടിച്ചു. അപ്രതീക്ഷിതമായി പിന്നിൽനിന്ന് കുത്തേറ്റപ്പോളുണ്ടായ വേദനയും ദുഃഖവും റ്റാക്കബൂട്ടിയുടെ മുഖത്ത് അന്ത്യനിമിഷത്തിൽ പ്രകടമായിരുന്നു.\nഎല്ലിലെ കോശങ്ങളിൽനിന്ന് എ.ഡി.എൻ.എ. (ancient D.N.A.) വേർതിരിച്ചാണ് മൈറ്റോകോൺട്രിയൽ ഡി.എൻ.എ. (mitochondrial D.N.A.) പരിശോധന നടത്തിയത്. അമ്മയിൽനിന്ന് സന്തതികളിലേക്ക് കൈമാറപ്പെടുന്ന മൈറ്റോകോൺട്രിയൽ ഡി.എൻ.എ.യുടെ പരിശോധന, പൈതൃകം കണ്ടെത്താൻ ഏറെ പ്രയോജനകരമാണ്. ഈ പരിശോധനയിൽ അപൂർവമായ H4a1 ഹാൽപ്ലോ ഗ്രൂപ്പിൽ (halplo group) പെട്ടതാണെന്ന് റ്റാക്കബൂട്ടിയെന്ന് തെളിഞ്ഞു. ഈ ഗ്രൂപ്പ് ഈജിപ്‌ഷ്യൻ മമ്മികളിലോ ഇപ്പോഴത്തെ ഈജിപ്ത് ജനതയിലോ മുമ്പ് കണ്ടെത്തപ്പെട്ടിട്ടില്ല. അതേസമയം ജർമനി, ബൾഗേറിയ എന്നിവിടങ്ങളിലെ പുരാതന ഡി.എൻ.എ. സാംപിളുകളിൽ ഈ ഗ്രൂപ്പ് കണ്ടെത്തിയിട്ടുണ്ട്. റ്റാക്കബൂട്ടിയുടെ പൂർവികർ ഈജിപ്തുകാരല്ല എന്നാണ് ഇത് തെളിയിക്കുന്നത്.\nമലയാളമാധ്യമങ്ങളിലും ഇംഗ്ലീഷ് മാധ്യമങ്ങളിലും ഒരുപോലെ നിറഞ്ഞുനിൽക്കുന്ന വാക്കാണ് പാപ്പരാസി. സിനിമ, സ്പോർട്സ്, രാഷ്ട്രീയം തുടങ്ങിയ ജനകീയയിടങ്ങളിലെ അതിപ്രശസ്തരായ വ്യക്തികളെ പിന്തുടർന്ന് സാഹസികമായും രഹസ്യമായുമൊക്കെ അവരുടെ ഫോട്ടോയെടുക്കുന്ന സ്വതന്ത്ര ഫോട്ടോഗ്രാഫർമാരാണ് പാപ്പരാസി എന്നറിയപ്പെടുന്നത്. ഇക്കാലത്ത് ഇതിനപ്പുറമൊരു നിർവചനംകൂടി ഇക്കൂട്ടർക്ക് ചാർത്തിക്കൊടുക്കേണ്ടതുണ്ട്. പ്രസിദ്ധരുടെ ഫോട്ടോയെടുക്കുന്നതിനപ്പുറം പുറംലോകത്തിനറിയാത്ത, അവരുടെ പിന്നാമ്പുറക്കഥകൾ പൊടിപ്പും തൊങ്ങലുംവെച്ച് വാണിജ്യപരമായി വിളമ്പുക എന്നൊരു തലംകൂടി ഇക്കൂട്ടർക്കുണ്ട്. സെലിബ്രിറ്റികൾക്ക് മിക്കവാറും ശല്യമാണിക്കൂട്ടർ. ഇവരുടെ കെണിയിൽവീണ് കരിയർ നശിക്കുകയും ജീവിതമുലയുകയുംചെയ്ത പ്രശസ്തർ ഏറെയാണ്. അതുകൊണ്ടുതന്നെ നിക്ഷിപ്തതാത്‌പര്യത്തോടെ ഒരു വ്യക്തിയുടെ സ്വകാര്യതയിലേക്കുള്ള ഈ കടന്നുകയറ്റം പല പാശ്ചാത്യരാജ്യങ്ങളും നിയമംമൂലം നിയന്ത്രിച്ചിട്ടുണ്ട്. എന്നാലും, പല കൊള്ളരുതായ്മകളും പുറംലോകത്തിന് വെളിപ്പെടാനും അതിന്റെ ചുരുളഴിക്കാനും ഇക്കൂട്ടർ കാരണമായി എന്നതും അംഗീകരിക്കേണ്ട വസ്തുതയാണ്. കേരളത്തിലെ കലാ-കായിക രാഷ്ട്രീയമണ്ഡലങ്ങളിലും പാപ്പരാസികളുടെ സാന്നിധ്യമുണ്ട്. നിഗൂഢവും രഹസ്യാത്മകവുമായും പ്രവർത്തിക്കുക എന്നത് ചിലരുടെ രക്തത്തിലലിഞ്ഞുചേർന്നിട്ടുള്ള ഘടകമാണ്. പാപ്പരാസികളായിത്തീരുക മിക്കവാറും അത്തരം വ്യക്തികളാണ്. അവരതിൽ ആനന്ദം കണ്ടെത്തുകയും ചെയ്യുന്നു.\nപാപ്പരാസി എന്നത് ശരിക്കും ഇംഗ്ലീഷ് പദമാണ്. ഇംഗ്ലീഷിൽ ഇത് ബഹുവചനനാമമാണ് (പാപ്പരാസോ എന്നാണ് ഏകവചനം). പക്ഷേ, മലയാളത്തിലേക്ക് ഈ പദം ചേക്കേറിയപ്പോൾ ഏകവചനരൂപമായാണ് സ്വീകരിക്കപ്പെട്ടത്. ബഹുവചനത്തിന് നമ്മൾ പാപ്പരാസികൾ എന്നുതന്നെ പറയും.\n1960-ൽ പുറത്തിറങ്ങിയ ഒരു പ്രമുഖ ഇറ്റാലിയൻ സിനിമയിലെ നിഗൂഢമായ ചിത്രങ്ങളെടുക്കുന്ന ഒരു ഫോട്ടോഗ്രാഫറുടെ പേരായിരുന്നു പാപ്പരാസോ. ആ കഥാപാത്രത്തിന്റെ പേര് പിന്നീട് നിത്യജീവിത്തിൽ അത്തരം പ്രത്യേകതകൾ പുലർത്തുന്ന വ്യക്തികളെ സൂചിപ്പിക്കാനുള്ള ഇംഗ്ലീഷ് പദമായി മാറുകയും മലയാളഭാഷയിലേക്ക് വിരുന്നുവരുകയുമാണുണ്ടായത്.


ഒരു പിസ്റ്റളോ, അല്ലെങ്കില് പോയിന്റ് 32 റിവോള്‍വറിനോ ലൈസന്‍സ് നല്‍കണമെന്നാണ് ആവശ്യം\nUpdated: June 20, 2018 3:24:59 pm\nജീവന് ഭീഷണിയുണ്ടെന്ന് കാണിച്ച് ഇന്ത്യയുടെ മുന് ക്രിക്കറ്റ് നായകന് മഹേന്ദ്ര സിങ് ധോണിയുടെ ഭാര്യ സാക്ഷി തോക്ക് ലൈസന്‍സിന് അപേക്ഷ നല്‍കിയതായി സീ മീഡിയ റിപ്പോര്‍ട്ട്. ഒരു പിസ്റ്റളോ, അല്ലെങ്കില് പോയിന്റ് 32 റിവോള്‍വറിനോ ലൈസന്‍സ് നല്‍കണമെന്നാണ് ആവശ്യം. 2010ല് ധോണിക്ക് ആയുധം കൈവശം വയ്‌ക്കാനുളള ലൈസന്‍സ് ലഭിച്ചിരുന്നു.\nമിക്ക സമയവും ഒറ്റയ്‌ക്ക് വീട്ടിലുളളത് കൊണ്ടും, പല സമയത്തും സ്വകാര്യ ജോലിക്കായി പുറത്ത് പോവേണ്ടത് കൊണ്ടും തന്റെ ജീവന് അപായം ഉണ്ടാകാമെന്ന് സാക്ഷി അപേക്ഷയില് വ്യക്തമാക്കുന്നു. ഇതുകൊണ്ട് തന്നെ കൂടെ ഒരു ആയുധം കൊണ്ടുപോവാനാണ് ലൈസന്‍സിന് അപേക്ഷിച്ചത്. 2008ല് 9എഎം കൈതോക്കിന് ധോണി അപേക്ഷ സമര്‍പ്പിച്ചിരുന്നെങ്കിലും ഇത് തളളിയിരുന്നു. തുടര്‍ന്ന് 2010ലും ധോണി അപേക്ഷ നല്‍കിയപ്പോള് ആഭ്യന്തര മന്ത്രാലയം ലൈസന്‍സ് അനുവദിക്കുകയായിരുന്നു.\nനിലവില് ധോണിക്ക് ജാര്‍ഖണ്ഡ് സര്‍ക്കാര് വൈ കാറ്റഗറി സുരക്ഷയാണ് ഒരുക്കിയിട്ടുളളത്. കൂടാതെ അദ്ദേഹത്തിന്റെ റാഞ്ചിയിലെ വീട്ടിന് 24 മണിക്കൂര് പൊലീസ് സുരക്ഷയുമുണ്ട്. 2017ല് പാക്കിസ്ഥാനോട് ഐസിസി ചാമ്പ്യന്‍സ് ട്രോഫി ഫൈനലില് തോറ്റതിന് പിന്നാലെ സുരക്ഷ ശക്തമാക്കുകയും ചെയ്‌തു.\nഷൂട്ടിങ്ങില് കഴിവ് തെളിയിച്ചയാളാണ് ധോണി. വെടിവയ്‌പിലും തന്റെ പ്രാഗത്ഭ്യം തെളിയിക്കുന്ന വീഡിയോ ആണ് അദ്ദേഹം നേരത്തേ പുറത്തുവിട്ടിരുന്നു. കൂടാതെ കൊല്‍ക്കത്ത പൊലീസ് ട്രെയിനിങ് സ്കൂളില് വെടിയുതിര്‍ക്കുന്ന വീഡിയോയും പുറത്തുവന്നിരുന്നു.\n‘പരസ്യം ഷൂട്ട് ചെയ്യുന്നതിനേക്കാള് കൂടുതല് രസകരമാണ് ഷൂട്ടിങ് ഗണ്’, എന്ന അടിക്കുറിപ്പോടെയാണ് അദ്ദേഹം വീഡിയോ പോസ്റ്റ് ചെയ്‌തിരിക്കുന്നത്. ഉന്നം പിടിച്ച് വെടിവച്ചിടുന്ന ധോണിയുടെ വീഡിയോ ആരാധകര് ഏറ്റെടുത്തിരുന്നു.\nWeb Title: Ms dhonis wife sakshi alleges threat to life applies for arms licence


യമഹ XSR 125 നിയോ റെട്രോ മോട്ടോർസൈക്കിളിന്റെ പ്രധാന ഹൈലൈറ്റുകൾ - Malayalam DriveSpark\n13 min ago ഗ്വെന്റര് ബട്‌ഷെക് പടിയിറങ്ങുന്നു; ഡയറക്ടര് ബോര്‍ഡില് മാറ്റങ്ങള് പ്രഖ്യാപിച്ച് ടാറ്റ\n38 min ago ഇനി സേവനം പൊലീസ് കാറായി! അംബാനിക്ക് സുരക്ഷയേകാൻ ഇനി എംജി ഗ്ലോസ്റ്റർ എസ്‌യുവികളും\n1 hr ago വെസ്പ്-അപ്രീലിയ ഡീലര്‍ഷിപ്പുകള് തുറന്നുപ്രവര്‍ത്തിക്കുമെന്ന് പിയാജിയോ\n2 hrs ago 809 bhp കരുത്ത്; 296 GTB ഹൈപ്പർ കാറിനെ അവതരിപ്പിച്ച് ഫെറാറി\nSports WTC Final: അതു സംഭവിച്ചിരുന്നില്ലെങ്കില് ഇന്ത്യക്കു സമനില നേടാമായിരുന്നു- ഭാജി പറയുന്നു\nPublished: Saturday, May 15, 2021, 8:00 [IST]\nകുറച്ച് ദിവസങ്ങൾക്ക് മുമ്പ് യൂറോപ്യൻ വിപണിയിൽ പുതിയ XSR 125 നിയോ റെട്രോ മോട്ടോർസൈക്കിൾ യമഹ വെളിപ്പെടുത്തിയത്. ഇതിനകം വിപണിയിലുള്ള XSR 155 മോട്ടോർസൈക്കിളിനേക്കാൾ താഴെയാണ് XSR 125 സ്ഥാപിക്കുക.\nയമഹയുടെ ജനപ്രിയ MT-125, R125 ബൈക്കുകളുടെ അതേ എഞ്ചിൻ പ്ലാറ്റ്‌ഫോമിനെ അടിസ്ഥാനമാക്കിയായിരിക്കും ഇത് വരുന്നത്. പുത്തിൻ XSR 125 -ന്റെ ചില പ്രധാന സവിശേഷതകളാണ് ഞങ്ങൾ ഇവിടെ പങ്കുവെക്കുന്നത്.\nസിറ്റി ഓറിയന്റഡ് റൈഡിംഗ് ഡൈനാമിക്സ്:\nപുതിയ XSR 125 സവിശേഷതകളുടെ ഒരു ശ്രേണി തന്നെ പായ്ക്ക് ചെയ്യുന്നു, രസകരവും സുഖപ്രദവുമായ ദൈനംദിന സവാരിക്ക് അനുയോജ്യമായ മോട്ടോർസൈക്കിളാക്കി ഇത് മാറ്റുന്നു.\nMOST READ: പാടത്ത് ഇനി വിയർപ്പൊഴുക്കേണ്ട; ഇന്ത്യൻ വിപണിയിൽ ലഭ്യമായ എസി ക്യബിനുള്ള മികച്ച ട്രാക്ടറുകൾ\nബൈക്കിന്റെ വിശാലമായ ഹാൻഡിൽബാറുകൾ, നേരായ റൈഡിംഗ് പൊസിഷൻ, സ്വീപ്പ്-ബാക്ക് ഫുട്പെഗുകൾ എന്നിവ സ്പോർട്ടി, എന്നാൽ സുഖസൗകര്യങ്ങൾ അടിസ്ഥാനമാക്കിയുള്ള സവാരി നൽകാൻ സഹായിക്കുന്നു.\nകൂടാതെ, ബൈക്കിന്റെ മൊത്തത്തിലുള്ള റൈഡർ-ഫ്രണ്ട്‌ലി ഡൈനാമിക്സിനെ പരിപൂർണ്ണമാക്കാൻ സാധ്യതയുള്ള ഒരു ഫ്ലാറ്റ് ടക്ക് ആൻഡ് റോൾ സീറ്റും ഇതിലുണ്ട്.\nMOST READ: ജനമനസ്സുകള് കീഴടക്കി സ്വിഫ്റ്റിന്റെ ജൈത്രയാത്ര; വിപണിയില് എത്തിയപ്പോള് വില 3.87 ലക്ഷം രൂപ\nപുതിയ XSR 125 വലിയ XSR 155 -ന്റെ അതേ രൂപവും ഡിസൈനും വഹിക്കുന്നു. ബ്ലാക്ക് ഡിപ്പർ ഔട്ടർ ഹൗസിംഗിനുള്ളിൽ ഒരു വൃത്താകൃതിയിലുള്ള ഹെഡ്‌ലാമ്പ് ഇതിന് ലഭിക്കുന്നു. താഴെ USD ഫ്രണ്ട് ഫോർക്കുകളും ബോഡി-കളർ ഫെൻഡറും നൽകിയിരിക്കുന്നു.\nഫ്യുവൽ ടാങ്കിൽ ഒരു ബ്ലാക്ക് സ്ട്രിപ്പ് ഒരുക്കിയിരിക്കുന്നു, അത് ബൈക്കിന്റെ സ്‌പോർട്ടിയർ ആകർഷണം വർധിപ്പിക്കുന്നു. ടക്ക് ആൻഡ് റോൾ സിംഗിൾ സീറ്റ് ഇതിലേക്ക് സംയോജിപ്പിച്ചിരിക്കുന്നു.\nMOST READ: മറാസോ, KUV100 മോഡലുകളെ പിൻവലിക്കില്ലെന്ന് മഹീന്ദ്ര; കൂട്ടിന് പെട്രോൾ, ഓട്ടോമാറ്റിക് വേരിയന്റും എത്തും\nകൂടാതെ ചെറിയ വലിപ്പത്തിലുള്ള വൃത്താകൃതിയിലുള്ള ടെയിൽ ലൈറ്റും ബൈക്കിന്റെ നിയോ-റെട്രോ അപ്പീലിന് കാരണമാകുന്നു. അളവുകളുടെ കാര്യത്തിൽ, XSR 125 വലിയ XSR 155 ബൈക്കിനേക്കാൾ 10 mm ഉയർന്നതാണ്.\nബൈക്കിന്റെ ഹൃദയഭാഗത്ത് 125 സിസി സിംഗിൾ സിലിണ്ടർ എഞ്ചിനാണ് വരുന്നത്. ഇതേ എഞ്ചിൻ കമ്പനിയുടെ മറ്റ് ബൈക്കുകളായ R125, MT-125 എന്നിവയ്ക്കും ശക്തി നൽകുന്നു. ഈ പവർട്രെയിൻ 15 bhp കരുത്തും, 11.5 Nm torque ഉം പുറപ്പെടുവിക്കുന്നു. ആറ് സ്പീഡ് മാനുവൽ ട്രാൻസ്മിഷനുമായാണ് മോട്ടോർസൈക്കിൾ വരുന്നത്.\nMOST READ: കൂടുതൽ സ്പോർട്ടിയർ, G70 ഷൂട്ടിംഗ് ബ്രേക്ക് മോഡലിനെ പരിചയപ്പെടുത്തി ജെനിസിസ്\nയമഹ മോട്ടോർ ഇന്ത്യ അടുത്തിടെയെങ്ങും രാജ്യത്ത് XSR 125 അവതരിപ്പിച്ചേക്കില്ല. നിലവിൽ, ഇന്ത്യയ്ക്കായി FZ-X മോട്ടോർസൈക്കിളിന്റെ ലോഞ്ചിംഗിൽ നിർമ്മാതാക്കൾ ശ്രദ്ധ കേന്ദ്രീകരിച്ചിരിക്കുന്നു.\nഗ്വെന്റര് ബട്‌ഷെക് പടിയിറങ്ങുന്നു; ഡയറക്ടര് ബോര്‍ഡില് മാറ്റങ്ങള് പ്രഖ്യാപിച്ച് ടാറ്റ\nഇലക്‌ട്രിക് സ്‌കൂട്ടറിനു പിന്നാലെ യമഹയും, ഇന്ത്യക്കായി പുത്തൻ മോഡൽ ഒരുങ്ങുന്നു\nഇനി സേവനം പൊലീസ് കാറായി! അംബാനിക്ക് സുരക്ഷയേകാൻ ഇനി എംജി ഗ്ലോസ്റ്റർ എസ്‌യുവികളും\nഷോറൂമുകളിൽ എത്തിത്തുടങ്ങി, വിപണിപിടിക്കാൻ പുതിയ യമഹ FZ-X\nഅരങ്ങേറ്റത്തിന് സജ്ജമായി പുതിയ യമഹ റേ ZR ഹൈബ്രിഡ്; പ്രധാന ഹൈലൈറ്റുകള് ഇതൊക്കെ\n809 bhp കരുത്ത്; 296 GTB ഹൈപ്പർ കാറിനെ അവതരിപ്പിച്ച് ഫെറാറി\nഫീച്ചര് സമ്പന്നം, സുഖസവാരി; ഹ്യുണ്ടായി അല്‍കസാറിന്റെ ആദ്യഡ്രൈവ് വിശേഷങ്ങള്\nYamaha XSR 125 Neo Retro Motorcycle Main Highlights. Read in Malayalam.\nStory first published: Saturday, May 15, 2021, 8:00 [IST]\nഇലക്‌ട്രിക്കിലേക്ക് മാറാം, കോമാകി മോഡലുകൾക്കും വില കുറഞ്ഞു


Amid Denying Awards To Best Serial, Actress Aswathy Opens Up Goes Viral വളഞ്ഞിട്ട് ആക്രമിക്കപ്പെടേണ്ട ഒരു വിഭാഗം അല്ല മെഗാസീരിയല് പ്രവര്‍ത്തകര്; വൈറല് കുറിപ്പ് പങ്കുവെച്ച് നടി അശ്വതി - Malayalam Filmibeat\n| Published: Friday, September 3, 2021, 13:50 [IST]\nടെലിവിഷന് അവാര്‍ഡ് വിതരണം നടത്തിയത് വലിയ വിമര്‍ശനങ്ങള്‍ക്ക് വഴിയൊരുക്കിയിരിക്കുകയാണ്. മികച്ച നടിയും നടനും മറ്റ് വിഭാഗങ്ങളിലെ പുരസ്‌കാരങ്ങളുമൊക്കെ കൊടുത്തെങ്കിലും മികച്ച സീരിയല് മാത്രം കണ്ടെത്താന് ജൂറിയ്ക്ക് സാധിച്ചിരുന്നില്ല. സ്ത്രീകളെയും കുട്ടികളെയും മോശമാക്കി കാണിക്കുന്നു, നിലവാരമുള്ള ഒന്നും ഇല്ലെന്നൊക്കെ ചൂണ്ടി കാണിച്ച് കൊണ്ടായിരുന്നു ഈ നടപടി.\nജൂറിയുടെ ഈ നീക്കം വളരെ മോശമായി പോയെന്ന് ചൂണ്ടി കാണിച്ച് നിരവധി പേരാണ് എത്തിയിരിക്കുന്നത്. സോഷ്യല് മീഡിയ വഴി കെ വി അനില് എന്നയാള് എഴുതിയ കുറിപ്പ് പങ്കുവെച്ച് നടി അശ്വതിയും രംഗത്ത് വന്നിരിക്കുകയാണ്. സീരിയല് കുടുംബാംഗങ്ങള് എല്ലാവരും ചോദിക്കാന് ആഗ്രഹിച്ച കാര്യം ആയത് കൊണ്ട് താനുമിത് പോസ്റ്റ് ചെയ്യുകയാണെന്നും പറഞ്ഞാണ് അശ്വതി എഴുത്ത് പങ്കുവെച്ചിരിക്കുന്നത്. വിശദമായി വായിക്കാം..\n''ബഹുമാനമുള്ള മന്ത്രിയും നിലവാരം കൂടിയ ജൂറിയും അറിയാന്... കേരളത്തിലെ സീരിയലുകള്‍ക്കൊന്നും നിലവാരമില്ല. സ്ത്രീകളെയും കുട്ടികളെയും മോശമായി ചിത്രീകരിക്കുന്നു. അത് കൊണ്ട് അവാര്‍ഡ് ഇല്ല എന്നു കണ്ടു. കുറെ പേര് കൈയടിക്കുന്നതും കണ്ടു. ജനപ്രിയ-സീരിയല് എഴുത്തുകാരെയും അതില് അഭിനയിക്കുന്ന നടീ- നടന്മാരെയും പുഛിച്ച് ബുദ്ധി ജീവി ജൂബ്ബ ഇടുന്ന ചിലര്. അത് അവരുടെ അവകാശം. അവരോടും ബഹുമാനം മാത്രം! മെഗാ സീരിയലുകള് ആണല്ലോ സാര് ഇപ്പോള് കേരളം നേരിടുന്ന ഏറ്റവും വലിയ സാമൂഹ്യ വിപത്ത്! അല്ലേ? കൊള്ളാം.. ഇത് ഒരു ന്യായീകരണ കുറിപ്പ് ഒന്നുമല്ല. എങ്കിലും.. ചില സംശയങ്ങള് ചോദിച്ചോട്ടെ സാര്,\n1 . ഏത് സീരിയലില് ആണ് സാര് സ്ത്രീധന പ്രശ്‌നത്തിന്റെ പേരില് ഭര്‍ത്താവ് ഭാര്യയെ മൂര്‍ഖന് പാമ്പിനെ കൊണ്ട് കൊത്തിച്ച് കൊന്നിട്ടുള്ളത്?\n2 . ഏത് സീരിയലില് ആണ് സാര് വാളയാറിലെ പോലെ കുഞ്ഞ് പൈതങ്ങളുടെ ചോര പുരണ്ട പെറ്റിക്കോട്ടുകള് കാറ്റില് പറന്നിട്ടുള്ളത്?\n3. ഏത് സീരിയലില് ആണ് സാര് പ്രണയാഭ്യര്‍ത്ഥന നിരസിച്ച യുവതിയെ വീട്ടില് കയറി വെടിവച്ചും, കഴുത്തറത്തും. പെട്രൊള് ഒഴിച്ച് കത്തിച്ചും കൊന്നിട്ടുള്ളത് ?\n4. ഏത് സീരിയലില് ആണ് സാര് വര്‍ഗ്ഗത്തിന്റെയും-വര്‍ണ്ണത്തിന്റെയും - തൊലിയുടെ നിറത്തിന്റെയും പേരില് വിഭാഗീയതയും വിവേചനവും ഉണ്ടാക്കിയിട്ടുള്ളത്?\n5.ഏത് സീരിയലില് ആണ് സാര് ചെയ്യാത്ത മോഷണക്കുറ്റത്തിന് എട്ടു വയസ്സുകാരി നടുറോഡില് നിന്ന് നിലവിളിക്കേണ്ടി വന്നത്?\n6. ഏത് സീരിയലില് ആണ് സാര് സ്വര്‍ണ്ണക്കടത്തും മയക്ക് മരുന്ന് കടത്തും കുഴല്‍പ്പണ കടത്തും കാണിച്ചിട്ടുള്ളത്?\n7. ഏത് സീരിയലില് ആണ് സാര് ഏതെങ്കിലും മതത്തെയോ.. ദൈവത്തെയോ അപഹസിച്ചിട്ടുള്ളത്. അപമാനിച്ചിട്ടുള്ളത്?\n8 . ഏത് സീരിയലില് ആണ് സാര് വണ്ടിപ്പെരിയാറിലെ പോലെ മൂന്ന് വയസ്സ് മുതല് ഒരു പിഞ്ച് കുഞ്ഞ് അടിമയാക്കി നോവിക്കപ്പെട്ടിട്ടുള്ളത്.\n9. ഏത് സീരിയലില് ആണ് സാര് പച്ചച്ചോര ചിതറുന്ന മത-രാഷ്ട്രീയ സംഘര്‍ഷങ്ങള് കാണിച്ചിട്ടുള്ളത്?\n10. ഏത് സീരിയലില് ആണ് സാര് സദാചാര പൊലീസിംഗ് കാണിച്ചിട്ടുള്ളത്? ഒന്നിച്ച് സഞ്ചരിക്കുന്ന അമ്മയ്ക്കും മകനും ബന്ധത്തിന്റെ DNA സര്‍ട്ടിഫിക്കറ്റ് കാണിക്കേണ്ടി വന്നിട്ടുള്ളത്?\nനിത്യേന പിടിയിലാകുന്ന എത്ര കൊടും ക്രിമിനലുകള് ജീവിതത്തില് മെഗാ സീരിയലുകള് കണ്ടിട്ടുണ്ട് സാര്? അന്വേഷിക്കണം. പരിമിതികളില് നിന്നുള്ള, ഒരു പറ്റം കലാകാരന്മാരുടെ കൂട്ടായ്മ ആണ് സാര് ഇത്. മക്കള് പോലും തിരിഞ്ഞു നോക്കാത്ത ഒരു പറ്റം വൃദ്ധജന്മങ്ങള് ആനന്ദം കണ്ടെത്തുന്നത് ടി.വി പരിപാടികളില് ആണ്. അല്ലാതെ ഒന്‍പത് മണിയുടെ ഉദാത്തമായ രാഷ്ട്രീയ അന്തി ചര്‍ച്ചയും പോര്‍വിളികളും കണ്ടിട്ടല്ല. വിമര്‍ശനങ്ങളെ പൊസിറ്റീവ് ആയി തന്നെ കാണുന്നു. കൂടുതല് മെച്ചപ്പെടാന് ശ്രമിക്കും. ഉറപ്പ്. പക്ഷേ, ദയവായി ഒന്ന് ഓര്‍ക്കണം.. വളഞ്ഞിട്ട് ആക്രമിക്കപ്പെടേണ്ട ഒരു വിഭാഗം അല്ല മെഗാസീരിയല് പ്രവര്‍ത്തകര്. 'സീരിയല് കര്‍ഷകന് ആയി പോയില്ലേ സാര്... തലയ്ക്ക് നേരെ വെട്ട് വരുമ്പോള് തല ഉയര്‍ത്തിപ്പിടിച്ച് നിന്നു തന്നെ ചില സംശയങ്ങള് ചോദിക്കണ്ടേ?\nAmid Denying Awards To Best Serial, Actress Aswathy Opens Up Goes Viral\nStory first published: Friday, September 3, 2021, 13:50 [IST]


(joji)ദിലീഷ് പോത്തന്റെ മൂന്നാം ചിത്രത്തിലും ഫഹദ് തന്നെ നായകൻ;'ജോജി' ടൈറ്റിൽ പോസ്റ്റർ കാണാം|joji movie poster released\nദിലീഷ് പോത്തന്റെ മൂന്നാം ചിത്രത്തിലും ഫഹദ് തന്നെ നായകൻ;'ജോജി' ടൈറ്റിൽ പോസ്റ്റർ കാണാം\nBy എന്റർടെയിൻമെന്റ് ഡെസ്ക് • 03/10/2020 at 1:25PM\nവര്‍ക്കിങ്ങ് ക്ലാസ് ഹീറോ, ഫഹദ് ഫാസില് ആന്‍ഡ് ഫ്രണ്ട്‌സ് എന്നീ ബാനറുകളില് ദിലീഷ് പോത്തനും ശ്യാംപുഷ്‌കരനും ഫഹദ് ഫാസിലും ചേര്‍ന്നാണ് ചിത്രം നിര്‍മിക്കുന്നത്.\n'മഹേഷിന്റെ പ്രതികാരം', 'തൊണ്ടിമുതലും ദൃക്‌സാക്ഷിയും' എന്നീ ഹിറ്റ് ചിത്രങ്ങൾക്ക് ശേഷം ദിലീഷ് പോത്തൻ, ഫഹദ് ഫാസിൽ ടീം വീണ്ടും ഒന്നിക്കുകയാണ്. 'ജോജി' എന്നാണ് ദിലീഷ് പോത്തൻ സംവിധാനം നിർവഹിക്കുന്ന ചിത്രത്തിന്റെ പേര്. വില്യം ഷേക്‌സ്പിയറിന്റെ നാടകമായ മാക്‌ബത്തില് നിന്നും പ്രചോദനം ഉള്‍ക്കൊണ്ടാണ് 'ജോജി'യുടെ തിരക്കഥ തയ്യാറാക്കുന്നത്.\nവര്‍ക്കിങ്ങ് ക്ലാസ് ഹീറോ, ഫഹദ് ഫാസില് ആന്‍ഡ് ഫ്രണ്ട്‌സ് എന്നീ ബാനറുകളില് ദിലീഷ് പോത്തനും ശ്യാംപുഷ്‌കരനും ഫഹദ് ഫാസിലും ചേര്‍ന്നാണ് ചിത്രം നിര്‍മിക്കുന്നത്. കഴിഞ്ഞ വര്‍ഷം പുറത്തിറങ്ങിയ കുമ്പളങ്ങി നൈറ്റ്‌സായിരുന്നു ഇവര് ഒരുമിച്ച് നിര്‍മിച്ച ആദ്യ ചിത്രം. ഹിറ്റ് ചാർട്ടിൽ ഇടം നേടിക്കൊണ്ട് പ്രേക്ഷക നിരൂപക ശ്രദ്ധയും ചിത്രത്തിന് ലഭിച്ചിരുന്നു. അടുത്തവ‍ർഷം ചിത്രം റിലീസ് ചെയ്യും.\nA post shared by Dileesh Pothan (@dileeshpothan) on Oct 2, 2020 at 10:06pm PDT\n'ജോജി'യുടെ തിരക്കഥ ശ്യാം പുഷ്‌ക്കരന്റേതാണ്. ഷൈജു ഖാലിദാണ് ഛായാഗ്രഹണം. ജസ്റ്റിന് വര്‍ഗീസ് സംഗീതവും കിരണ് ദാസ് എഡിറ്റിങ്ങും നി‍ർവഹിക്കും.


11 - അദ്ധ്യായം : 19 മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nഅദ്ധ്യായം : 19\nഏലീയാവു ചെയ്തതൊക്കെയും അവൻ സകല പ്രവാചകന്മാരെയും വാൾകൊണ്ടു കൊന്ന വിവരമൊക്കെയും ആഹാബ് ഈസേബെലിനോടു പറഞ്ഞു.\nഈസേബെൽ ഏലീയാവിന്റെ അടുക്കൽ ഒരു ദൂതനെ അയച്ചു: നാളെ ഈ നേരത്തു ഞാൻ നിന്റെ ജീവനെ അവരിൽ ഒരുത്തന്റെ ജീവനെപ്പോലെ ആക്കുന്നില്ല എങ്കിൽ ദേവന്മാർ എന്നോടു തക്കവണ്ണവും അധികവും ചെയ്യുമാറാകട്ടെ എന്നു പറയിച്ചു.\nഅവൻ ഭയപ്പെട്ടു എഴുന്നേറ്റു ജീവരക്ഷെക്കായി പുറപ്പെട്ടു യെഹൂദെക്കുൾപ്പെട്ട ബേർ-ശേബയിൽ ചെന്നു അവിടെ തന്റെ ബാല്യക്കാരനെ താമസിപ്പിച്ചു.\nതാനോ മരുഭൂമിയിൽ ഒരു ദിവസത്തെ വഴി ചെന്നു ഒരു ചൂരച്ചെടിയുടെ തണലിൽ ഇരുന്നു മരിപ്പാൻ ഇച്ഛിച്ചു; ഇപ്പോൾ മതി, യഹോവേ, എന്റെ പ്രാണനെ എടുത്തുകൊള്ളേണമേ; ഞാൻ എന്റെ പിതാക്കന്മാരെക്കാൾ നല്ലവനല്ലല്ലോ എന്നു പറഞ്ഞു.\nഅങ്ങനെ അവൻ ചൂരച്ചെടിയുടെ തണലിൽ കിടന്നുറങ്ങുമ്പോൾ പെട്ടെന്നു ഒരു ദൂതൻ അവനെ തട്ടി അവനോടു: എഴുന്നേറ്റു തിന്നുക എന്നു പറഞ്ഞു.\nഅവൻ ഉണർന്നു നോക്കിയപ്പോൾ കനലിന്മേൽചുട്ട ഒരു അടയും ഒരു തുരുത്തി വെള്ളവും തലെക്കൽ ഇരിക്കുന്നതു കണ്ടു; അവൻ തിന്നുകുടിച്ചു പിന്നെയും കിടന്നുറങ്ങി.\nയഹോവയുടെ ദൂതൻ രണ്ടാം പ്രാവശ്യം വന്നു അവനെ തട്ടി: എഴുന്നേറ്റു തിന്നുക; നിനക്കു ദൂരയാത്ര ചെയ്‍വാനുണ്ടല്ലോ എന്നു പറഞ്ഞു.\nഅവൻ എഴുന്നേറ്റു തിന്നുകുടിച്ചു; ആ ആഹാരത്തിന്റെ ബലംകൊണ്ടു നാല്പതു പകലും നാല്പതു രാവും ദൈവത്തിന്റെ പർവ്വതമായ ഹോരേബോളം നടന്നു.\nഅവിടെ അവൻ ഒരു ഗുഹയിൽ കടന്നു രാപാർത്തു; അപ്പോൾ അവന്നു യഹോവയുടെ അരുളപ്പാടുണ്ടായി, അവനോടു: ഏലീയാവേ, ഇവിടെ നിനക്കു എന്തു കാര്യം എന്നു ചോദിച്ചു.\nഅതിന്നു അവൻ: സൈന്യങ്ങളുടെ ദൈവമായ യഹോവെക്കു വേണ്ടി ഞാൻ വളരെ ശുഷ്കാന്തിച്ചിരിക്കുന്നു; യിസ്രായേൽമക്കൾ നിന്റെ നിയമത്തെ ഉപേക്ഷിച്ചു നിന്റെ യാഗപീഠങ്ങളെ ഇടിച്ചു നിന്റെ പ്രവാചകന്മാരെ വാൾകൊണ്ടു കൊന്നുകളഞ്ഞു; ഞാൻ ഒരുത്തൻ മാത്രം ശേഷിച്ചിരിക്കുന്നു; അവർ എനിക്കും ജീവഹാനി വരുത്തുവാൻ നോക്കുന്നു എന്നു പറഞ്ഞു.\nനീ പുറത്തു വന്നു പർവ്വതത്തിൽ യഹോവയുടെ മുമ്പാകെ നിൽക്ക എന്നു അവൻ കല്പിച്ചു. അപ്പോൾ ഇതാ യഹോവ കടന്നുപോകുന്നു; ശക്തിയുള്ള ഒരു കൊടുങ്കാറ്റു യഹോവയുടെ മുമ്പിൽ പർവ്വതങ്ങളെ കീറി പാറകളെ തകർത്തു; എന്നാൽ കാറ്റിൽ യഹോവ ഇല്ലായിരുന്നു; കാറ്റിന്റെ ശേഷം ഒരു ഭൂകമ്പം ഉണ്ടായി; ഭൂകമ്പത്തിലും യഹോവ ഇല്ലായിരുന്നു.\nഭൂകമ്പത്തിന്റെ ശേഷം ഒരു തീ; തീയിലും യഹോവ ഇല്ലായിരുന്നു; തീയുടെ ശേഷം സാവധാനത്തിൽ ഒരു മൃദുസ്വരം ഉണ്ടായി.\nഏലീയാവു അതു കേട്ടിട്ടു തന്റെ പുതപ്പുകൊണ്ടു മുഖം മൂടി പുറത്തു വന്നു ഗുഹാമുഖത്തുനിന്നു: ഏലീയാവേ, ഇവിടെ നിനക്കു എന്തു കാര്യം എന്നു ചോദിക്കുന്ന ഒരു ശബ്ദം അവൻ കേട്ടു.\nഅതിന്നു അവൻ: സൈന്യങ്ങളുടെ ദൈവമായ യഹോവെക്കു വേണ്ടി ഞാൻ വളരെ ശുഷ്കാന്തിച്ചിരിക്കുന്നു; യിസ്രായേൽമക്കൾ നിന്റെ നിയമത്തെ ഉപേക്ഷിച്ചു, നിന്റെ യാഗപീഠങ്ങളെ ഇടിച്ചു, നിന്റെ പ്രവാചകന്മാരെ വാൾകൊണ്ടു കൊന്നു കളഞ്ഞു; ഞാൻ ഒരുത്തൻ മാത്രം ശേഷിച്ചിരിക്കുന്നു; എനിക്കും അവൻ ജീവഹാനി വരുത്തുവാൻ നോക്കുന്നു എന്നു പറഞ്ഞു.\nയഹോവ അവനോടു അരുളിച്ചെയ്തതെന്തെന്നാൽ: നീ പുറപ്പെട്ടു ദമ്മേശെക്കിന്റെ മരുഭൂമിവഴിയായി മടങ്ങിപ്പോക; നീ എത്തുമ്പോൾ ഹസായേലിനെ അരാമിന്നു രാജാവായിട്ടു അഭിഷേകം ചെയ്ക.\nനിംശിയുടെ മകനായ യേഹൂവിനെ യിസ്രായേലിന്നു രാജാവായിട്ടു അഭിഷേകം ചെയ്യേണം; ആബേൽ-മെഹോലയിൽനിന്നുള്ള സാഫാത്തിന്റെ മകനായ എലീശയെ നിനക്കു പകരം പ്രവാചകനായിട്ടു അഭിഷേകം ചെയ്കയും വേണം.\nഹസായേലിന്റെ വാളിന്നു തെറ്റിപ്പോകുന്നവനെ യേഹൂ കൊല്ലും; യേഹൂവിന്റെ വാളിന്നു തെറ്റിപ്പോകുന്നവനെ എലീശാ കൊല്ലും.\nഎന്നാൽ ബാലിന്നു മടങ്ങാത്ത മുഴങ്കാലും അവനെ ചുംബനം ചെയ്യാത്ത വായുമുള്ളവരായി ആകെ ഏഴായിരംപേരെ ഞാൻ യിസ്രായേലിൽ ശേഷിപ്പിച്ചിരിക്കുന്നു.\nഅങ്ങനെ അവൻ അവിടെനിന്നു പറപ്പെട്ടു സാഫാത്തിന്റെ മകനായ എലീശയെ കണ്ടെത്തി; അവൻ പന്ത്രണ്ടു ഏർ കാള പൂട്ടി ഉഴുവിച്ചുകൊണ്ടിരുന്നു; പന്ത്രണ്ടാമത്തേതിനോടുകൂടെ താൻ തന്നേ ആയിരുന്നു; ഏലീയാവു അവന്റെ അരികെ ചെന്നു തന്റെ പുതപ്പു അവന്റെ മേൽ ഇട്ടു.\nഅവൻ കാളയെ വിട്ടു ഏലീയാവിന്റെ പിന്നാലെ ഓടി: ഞാൻ എന്റെ അപ്പനെയും അമ്മയെയും ചുംബിച്ചു കൊള്ളട്ടെ; അതിന്റെശേഷം ഞാൻ നിന്റെ പിന്നാലെ വരാം എന്നു പറഞ്ഞു. അതിന്നു അവൻ: പോയി വരിക; എന്നാൽ ഞാൻ നിനക്കു എന്തു ചെയ്തിരിക്കുന്നു എന്നോർക്ക എന്നു പറഞ്ഞു.\nഅങ്ങനെ അവൻ അവനെ വിട്ടു ചെന്നു ഒരു ഏർ കാളയെ പിടിച്ചു അറുത്തു കാളയുടെ മരക്കോപ്പുകൊണ്ടു മാംസം പാകം ചെയ്തു ജനത്തിന്നു കൊടുത്തു; അവർ തിന്നു; പിന്നെ അവൻ എഴുന്നേറ്റു ഏലീയാവിന്റെ പിന്നാലെ ചെന്നു അവന്നു ശുശ്രൂഷകനായ്തീർന്നു.


Gold Rate Today, 2021 July 03: സ്വർണവില കൂടുന്നു\nGold Rate Today, 2021 July 03: ഒരു ഗ്രാമിനു 4,430 രൂപയും ഒരു പവനു 35,440 രൂപയുമാണ് ഇന്നത്തെ വില\nJuly 3, 2021 11:03:37 am\nJuly 02 2021, Petrol Diesel Price, Gold Rate, INR Exchange Rate Today: സംസ്ഥാനത്ത് സ്വർണവില കൂടി. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 74.52 എന്ന നിലയിലാണ്.\nകേരളത്തിൽ സ്വർണവില കൂടുന്നു. ഒരു ഗ്രാമിനു 10 രൂപയും ഒരു പവനു 80 രൂപയുമാണ് ഇന്നു കൂടിയത്. ഒരു ഗ്രാമിനു 4,430 രൂപയും ഒരു പവനു 35,440 രൂപയുമാണ് ഇന്നത്തെ വില. ഒരു ഗ്രാമിന് 4,420 രൂപയും ഒരു പവന് 35,360 രൂപയുമാണ് ഇന്നലത്തെ വില. ഒരു ഗ്രാമിന് 25 രൂപയും ഒരു പവന് 200 രൂപയുമാണ് ഇന്നലെ കൂടിയത്.\nസംസ്ഥാനത്ത് പെട്രോൾ വില നൂറു കടന്നു. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 100.96 രൂപയും ഡീസലിനു 95.57 രൂപയുമാണ് ഇന്നത്തെ വില. എറണാകുളത്ത് പെട്രോളിനു 99.26 രൂപയും ഡീസലിനു 93.97 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 99.96 രൂപയും ഡീസലിനു 94.66 രൂപയുമാണ് വില.\nWeb Title: Gold rate today 2021 july 03\nGold Rate Today, 2021 July 02: സ്വർണവില ഉയർന്നു


സമ്പർക്കത്തിലൂടെ രോഗം പകരുന്നത് കുറവ്; 216 ല് 202 പേരും പുറത്ത് നിന്നെത്തിയവര് | covid spreading through contact is less\nസമ്പർക്കത്തിലൂടെ രോഗം പകരുന്നത് കുറവ്; 216 ല് 202 പേരും പുറത്ത് നിന്നെത്തിയവര്\nനിയന്ത്രണങ്ങൾ പാളിയാൽ മാത്രമാകും പ്രവേശനം നിയന്ത്രിക്കുന്നതടക്കം കടുത്ത നടപടികൾ ഉണ്ടാവുക.\nTrivandrum, First Published May 23, 2020, 6:42 AM IST\nതിരുവനന്തപുരം: സംസ്ഥാനത്തിന് പുറത്ത് നിന്നെത്തിയവരിൽ കൊവിഡ് കേസുകൾ കൂടുന്നതിൽ ആശങ്കയുണ്ടെങ്കിലും കടുത്ത നടപടികൾക്ക് സമയമായിട്ടില്ലെന്ന നിലപാടിലാണ് സർക്കാർ. പ്രവാസികൾ അടക്കമുള്ളവർ ഇനിയും വരാനുണ്ടെന്നിരിക്കെ കേസുകൾ കൂടുമെന്ന് സർക്കാർ കണക്ക് കൂട്ടുന്നു. നിയന്ത്രണങ്ങൾ പാളിയാൽ മാത്രമാകും പ്രവേശനം നിയന്ത്രിക്കുന്നതിലടക്കം കടുത്ത നടപടികൾ ഉണ്ടാവുക.\nനിലവിൽ സംസ്ഥാനത്തുള്ള 216 കേസുകളിൽ 202 ഉം സംസ്ഥാനത്തിന് പുറത്തു നിന്നുള്ളവരിലാണ്. 98 പ്രവാസികളും ബാക്കി 104 മഹാരാഷ്ട്ര അടക്കമുള്ള സംസ്ഥാനങ്ങളിൽ നിന്നു വന്നവര്‍ക്കുമാണ് കൊവിഡുള്ളത്. ആരോഗ്യ പ്രവർത്തകർ അടക്കം സമ്പർക്കത്തിലൂടെ പകർന്നു നിലവിൽ 14 പേര് മാത്രമേ ഉള്ളു എന്നതാണ് ആശ്വാസം. പ്രതിദിനം കേസുകൾ മൂന്നക്കം വരെയാകാൻ ഉള്ള സാധ്യത സർക്കാര് കാണുന്നുണ്ട്. ഇതുവരെ വിജയിച്ച കർശന നിരീക്ഷണം തന്നെയാണ് അതുവരേക്കും ഉള്ള ആയുധം.\nകണ്ടെയ്‍ന്‍മെന്‍റ് സോണുകൾ കേന്ദ്രീകരിച്ച് ഇതിനോടകം കർശന മേൽനോട്ടം നിലനിൽക്കുന്നുണ്ട്. ലോക്ക് ഡൗണില് പുതിയ മാറ്റം വന്ന ശേഷം സമ്പർക്കത്തിലൂടെ രോഗം പരിധി വിട്ടാൽ മാത്രമേ കടുത്ത നടപടികളിലേക്ക് പോകൂ. പ്രവേശന വിലക്ക്, സഞ്ചാര നിയന്ത്രണം എന്നിവയിൽ കൂടുതൽ തീരുമാനം ഈ സാഹചര്യത്തിൽ ആയിരിക്കും. അതുവരെ പരമാവധി പേരെ തിരികെ എത്തിക്കും.\nമാസ്‌ക് ധരിക്കൽ, നിരീക്ഷണം, സാമൂഹിക അകലം എന്നിവയിൽ പാളിച്ച ഉണ്ടായാൽ എല്ലാം തകിടം മറിയുമെന്ന മുന്നറിയിപ്പ് സർക്കാർ ആവർത്തിക്കുന്നു. കേസുകൾ കൂടുന്നതിൽ അല്ല, ജാഗ്രത പാളുന്നതിൽ ആണ് ആശങ്ക വേണ്ടതെന്ന് ആരോഗ്യ വിദഗ്‍ധരും മുന്നറിയിപ്പ് നല്‍കുന്നുണ്ട്. മടങ്ങിയെത്തുന്ന പ്രവാസികളിൽ നടത്തിയ പരിമിതമായ പരിശോധന, മുൻകരുതൽ തകർക്കും വിധം ആഭ്യന്തര വിമാന സർവീസുകളിലെ മാർഗ നിർദേശം എന്നിവയിൽ സർക്കാരിന് കേന്ദ്രവുമായി വലിയ അഭിപ്രായ വ്യത്യാസം നിലനിൽക്കുകയാണ്.\nLast Updated May 23, 2020, 10:20 AM IST


ഇന്ത്യയിലെ കർഷകരോടൊപ്പം ഇനി ആമസോണും!\nവിത്തിടുന്നത് മുതൽ വിതരണം ചെയ്യുന്നത് വരെ കമ്പനി കർഷകനോടൊപ്പം!\n|1 Sep 2021 1:58 PM GMT\nഇന്ത്യയിലെ കർഷകരെ സഹായിക്കാനായി ആമസോൺ വരുന്നു. കർഷകർക്ക് കാർഷിക വിളകളെക്കുറിച്ച് സമയബന്ധിതമായ ഉപദേശം, വിതരണം ഉൾപ്പെടെയുള്ള കാര്യങ്ങൾക്ക് ഇനി ആമസോണിന്റെ സഹായംഉണ്ടാകും.ആമസോൺ റീട്ടെയിൽ ആണ് ഇന്ത്യൻ കർഷകർക്ക് ഈ കാർഷിക സേവനങ്ങൾ വാഗ്ദാനം ചെയ്യുന്നത്.\nവിത്തിടുന്നത് മുതൽ വിളകൾ ആയി വിതരണം ചെയ്യാൻ കഴിയുന്നത് വരെ കൃത്യമായ തീരുമാനമെടുക്കാൻ കഴിയുന്ന സമയബന്ധിതമായ ഇടപെടൽ ആയിരിക്കും കമ്പനി നടത്തുന്നതെന്ന് കമ്പനി വക്താവ് പറഞ്ഞു.\nആമസോണിൽ രജിസ്റ്റർ ചെയ്ത കർഷക പങ്കാളികൾക്ക് കാർഷിക വിളകളിലെ രോഗ പരിപാലനത്തെക്കുറിച്ചുള്ള വിവരങ്ങൾ, വേഗത്തിലുള്ള തീരുമാനമെടുക്കാനുള്ള സഹായം കർഷകരുടെ കാര്യക്ഷമത തുടർച്ചയായി മെച്ചപ്പെടുത്താനും, കർഷകർക്ക് പ്രയോജനം ചെയ്യുന്ന പുതിയ പഠനങ്ങൾ സൃഷ്ടിക്കാനും കമ്പനി ഇടപെടും.\nകാർഷിക വിദഗ്ധരുടെ ഒരു സംഘത്തിന്റെ സാങ്കേതിക വൈദഗ്ദ്ധ്യവും കമ്പനി വാഗ്ദാനം ചെയ്യുന്നു. കർഷകർക്ക് കീടങ്ങൾ, രോഗങ്ങൾ മുതലായവയെക്കുറിച്ച് നേരത്തെ തന്നെ മുന്നറിയിപ്പ് നൽകും. ക്രിയാത്മക വിളയുമായി ബന്ധപ്പെട്ട കർഷകരുടെ ചോദ്യങ്ങൾക്ക് കമ്പനിയുടെ സാങ്കേതിക വിദ്യ ഉപയോഗിച്ച് ഉത്തരം നൽകും.\nസാങ്കേതിക വിദ്യകളിലൂടെ കർഷകരുടെ വിതരണ ശൃംഖല പ്രക്രിയകൾ ലളിതമാക്കുമെന്ന് കമ്പനി പറയുന്നു. ഉത്പന്നങ്ങളുടെ ഗുണനിലവാരം ഉയർത്താനും സഹായിക്കും.\nകർഷകരെ മണ്ണിന്റെയും കാലാവസ്ഥയുടെയും അടിസ്ഥാനത്തിൽ ശാസ്ത്രീയമായ വിള ആസൂത്രണം ചെയ്യാൻ കർഷകരെ പ്രാപ്തരാക്കുന്ന ഒരു സമഗ്ര പരിപാടിയായിരിക്കും ഇതെന്ന് കമ്പനി പറയുന്നു.\nആമസോൺ റീട്ടെയിൽ അസോസിയേറ്റുകൾ ആയിരിക്കും കർഷകരിൽ നിന്ന് ഉത്പന്നങ്ങൾ ശേഖരിക്കുന്നത്. ഇവർ ഇത് സംസ്കരണ കേന്ദ്രങ്ങളിലേക്ക് അയച്ചുകഴിഞ്ഞാൽ ഒന്നിലധികം ഘട്ടങ്ങളിൽ ഗുണനിലവാരം പരിശോധിക്കാനും നിരീക്ഷിക്കാനും സാങ്കേതികവിദ്യ ഉപയോഗിക്കും. ഉൽപന്നങ്ങൾ പ്രോസസ്സിംഗ് സെന്ററുകളിൽ തരംതിരിച്ച് പായ്ക്ക് ചെയ്യുകയും ഉപഭോക്താക്കൾക്ക് സമീപം സ്ഥിതിചെയ്യുന്ന ആമസോൺ കേന്ദ്രങ്ങളിലേക്ക് അയയ്ക്കുകയും ചെയ്യും.\namazon retail agronomy services farmers in india empowering farmers


നടനാകാനുള്ള 'രൂപഭംഗി'യില്ല എന്നു പറഞ്ഞ് തിരിച്ചയച്ചു, വാശിയില് നാടകം പഠിച്ചു ; അരനൂറ്റാണ്ടിലേറെ വേദ - Samakalika Malayalam\nനടനാകാനുള്ള 'രൂപഭംഗി'യില്ല എന്നു പറഞ്ഞ് തിരിച്ചയച്ചു, വാശിയില് നാടകം പഠിച്ചു ; അരനൂറ്റാണ്ടിലേറെ വേദിയെ പുളകം കൊള്ളിച്ച കലാകാരന്\nBy സമകാലിക മലയാളം ഡെസ്‌ക് | Published: 22nd July 2021 08:45 AM |\nLast Updated: 22nd July 2021 08:45 AM | A+A A- |\nകെടിഎസ് പടന്നയില്/ഫയല് ചിത്രം\nകൊച്ചി : നാടക നടനാവുക എന്ന തീവ്രമായ മോഹവുമായി പലരെയും സമീപിച്ചെങ്കിലും നടനാകാനുള്ള രൂപം പോര എന്നു പറഞ്ഞ് തിരിച്ചയച്ചതോടെ വാശി കയറി നാടകം പഠിച്ച ആളാണ് കെടിഎസ് പടന്നയില് എന്ന കെ ടി സുബ്രഹ്മണ്യന്. ചെറുപ്പം തൊട്ടേ നാടകത്തോട് വലിയ കമ്പമായിരുന്നു. വേഷം തേടി പലരെയും സമീപിച്ചെങ്കിലും നിരാശയായിരുന്നു ഫലം.\nഅതോടെ നാടകരംഗത്ത് വരണം എന്നത് വാശിയായി. അങ്ങനെയിരിക്കെ തൃപ്പൂണിത്തുറ ഊട്ടുപുര ഹാളില് ചര്‍ക്ക ക്ലാസില് ചേര്‍ന്നു. വാര്‍ഷികാഘോഷത്തില് അവതരിപ്പിക്കുന്ന നാടകത്തില് അഭിനയിക്കാം എന്നതായിരുന്നു ആ തീരുമാനത്തിന് പിന്നില്. അങ്ങനെ 65 വര്‍ഷം മുമ്പ് 'വിവാഹദല്ലാളി' എന്ന നാടകത്തില് ദല്ലാളിയായി അഭിനയിച്ചു. പടന്നയിലിന്റെ നാടക അരങ്ങേറ്റമായിരുന്നു അത്.\n1957ല് സ്വയം എഴുതി തൃപ്പൂണിത്തുറയില് 'കേരളപ്പിറവി' എന്ന നാടകം അവതരിപ്പിച്ചു. തുടര്‍ന്ന് അഞ്ചുരൂപ പ്രതിഫലത്തില് അമെച്വര് നാടകങ്ങളില് അഭിനയം തുടര്‍ന്നു. പിന്നീട് പ്രൊഫഷണല് നാടകരംഗത്ത് 50 വര്‍ഷം തിളങ്ങി. വൈക്കം മാളവിക, ചങ്ങനാശേരി ഗീഥ, കൊല്ലം ട്യൂണ, ആറ്റിങ്ങല് പത്മശ്രീ, ഇടക്കൊച്ചി സര്‍ഗചേതന തുടങ്ങി ഒട്ടേറെ സമിതികളില് പ്രവര്‍ത്തിച്ചിട്ടുണ്ട്.\nതിരുവനന്തപുരത്ത് സിനിമാ സംവിധായകന് രാജസേനന് നാടകം കാണാന് ഇടയായത് ജീവിതത്തില് മറ്റൊരു വഴിത്തിരിവായി. രാജസേനന്റെ 'അനിയന് ബാവ, ചേട്ടന് ബാവ' യിലൂടെ പടന്നയില് ആദ്യമായി സിനിമയിലെത്തി. പടം ഹിറ്റായതോടെ കൈനിറയെ ചിത്രങ്ങളായി.' 'വൃദ്ധന്‍മാരെ സൂക്ഷിക്കുക', 'ശ്രീകൃഷ്ണണപുരത്തെ നക്ഷത്രത്തിളക്കം' തുടങ്ങിയ സിനിമകളിലെ തമാശരംഗങ്ങള് ഏറെ പ്രേക്ഷകപ്രീതി നേടി.\n140 ലധികം മലയാള സിനിമകളില് അഭിനയിച്ചിട്ടുണ്ട്. 'മാനം തെളിഞ്ഞു', 'അവരുടെ വീട്', 'ജമീലാന്റെ പൂവന്‍കോഴി' തുടങ്ങിയ ചിത്രങ്ങളാണ് ഇനി പുറത്തിറങ്ങാനിരിക്കുന്നത്. നിരവധി ടെലിവിഷന് സീരിയലുകളിലും അഭിനയിച്ചിട്ടുണ്ട്.\nസാമ്പത്തിക പരാധീനതകള് മൂലം 1947ല് ഏഴാം ക്ലാസില് വെച്ച് പഠനം മുടങ്ങിയ പടന്നയില്, കുട്ടിക്കാലത്ത് കോല്‍കളി, ഉടുക്കുകൊട്ട് തുടങ്ങി നിരവധി കലാപരിപാടികളില് പങ്കെടുത്തിരുന്നു. സിനിമാ നാടകരംഗത്ത് നിറഞ്ഞുനിന്നപ്പോഴും, തൃപ്പൂണിത്തുറ കണ്ണന്‍കുളങ്ങരയില് ചെറിയൊരു സ്‌റ്റേഷനറി കടയും കെ ടി എസ് പടന്നയില് നടത്തി വന്നിരുന്നു.\nlife story Kerala News കേരളപ്പിറവി രാജസേനന് നാടകം Latest Kerala samakalika malayalam news കെടിഎസ് പടന്നയില് കെ ടി സുബ്രഹ്മണ്യന് വിവാഹദല്ലാളി അനിയന് ബാവ ചേട്ടന് ബാവ KTS Padannayil


Malayalam | The World Of Anand\nഒരു രാത്രി കൂടി\nPosted on January 24, 2018 by anand\nമങ്ങിയ നിറമുള്ള പരുത്തി വസ്ത്രം ആ ജനാലകളെ മറച്ചിരുന്നു. അതിൽ ചുവന്ന റോസാപ്പൂക്കളാൽ അലങ്കരിച്ചിരിക്കുന്നു. ചൂട് അസഹ്യമാണ്. വായുമാർഗം കടക്കുവാൻ ഒന്നും തന്നെ അവിടെയുണ്ടായിരുന്നില്ല. സമയം അറിയില്ല, തീർത്തും നിശബ്ദത നിറഞ്ഞു നിൽക്കുകയാണ് അവിടെയാകെ. കണ്ണുകൾ അടച്ചു ഉറങ്ങുവാൻ തോന്നി. ക്ഷീണം ശരീരത്തെ കീഴടക്കാൻ തുടങ്ങിയെങ്കിലും മനസ്സ് ഒരു ലക്ഷ്യത്തിനായി ഉണർന്നിരുന്നു. കതകിൽ ആരോ മുട്ടുന്നുണ്ട്.\n‘കടന്ന് വന്നോളൂ’ അവൾ പറഞ്ഞു.\nകാഴ്ച്ച മങ്ങിയിരുന്നെങ്കിലും മേശയിൽ അയാൾക്കായി വച്ചിരുന്ന ഒരു പൊതിയെടുത്ത അവൾ അയാൾക്ക് നീട്ടി. പതിവുപോലെ വാങ്ങുവാൻ അയാൾ മടികാണിച്ചെങ്കിലും അവൾ അത് അയാളുടെ കൈയിൽ അമർത്തി കൊടുത്തു.\n‘ഇതു കുറവാണല്ലോ ?. ഇതു കൊണ്ട് ഒന്നും ആവില്ല ‘, അയാൾ ഒറ്റനോട്ടത്തിൽ പറഞ്ഞു. ‘ബാക്കി എപ്പോൾ തരും. ഇനി സമയമില്ല. അറിയാലോ ?. പറഞ്ഞിരുന്ന അവധിയൊക്കെ കഴിയുകയാണ് നാളെ; അയാൾ തെല്ലു അരിശത്തോടെ പറഞ്ഞു നിർത്തി.\nഎന്തൊ ഒന്നുകൂടി പറയാൻ അയാൾ ആഗ്രഹിച്ചിരുനെങ്കിലും പറയാതെ നിശബ്ദനായി.\n‘ ബാക്കി നാളെ ഞാൻ എത്തുച്ചേക്കാം. രാത്രി ഇനിയും ബാക്കിയാണ്. വരുവാൻ ഇനിയും ആൾ കാണും. ഇപ്പോൾ നിങ്ങൾ സമയം കളയാതെ പോകൂ ‘, അവൾ തെല്ലു ദേഷ്യത്തോടെ പറഞ്ഞൊപ്പിച്ചു. അവളുടെ ആത്മവിശ്വാസം അയാൾ വിശ്വസിപ്പിച്ചിരിക്കാം. അയാൾ ഉടൻ തന്നെ മുറിവിട്ട് പുറത്തു പോയി. ഉള്ളിൽ വെറുപ്പുണ്ടെങ്കിലും അയാളെ അവൾ വിശ്വസിക്കുന്നു. കഴിഞ്ഞ പല വർഷങ്ങളായി അയാൾ അവൾക്കു വേണ്ടി ചെയ്ത സഹായം ഈ ശരീരം കൊണ്ട് അയാൾക്കു കൊടുത്ത പ്രതിഫലത്തിലും അധികമാണ്. അമ്മ ആരെന്നു അറിയാതെ അയാൾ തന്റെ മകനെ വളർത്തി വലുതാക്കി. ഇന്ന് അവൻ തന്റെ പഠനം കഴിഞ്ഞു പുറത്തു ഇറങ്ങുകയാണ്. നാളെ അവന്റെ ഫീസിന്റെ കുടിശ്ശിക അടച്ചു തീർക്കുവാനുള്ള അവസാന തീയതിയാണ്. മാസങ്ങളായി ഈ ശരീരം വിറ്റുകിട്ടിയ കാശുകൊണ്ടാണ് അവനെ പഠിപ്പിച്ചത്, അവൻ പോലുമറിയാതെ. ഇന്നു കൂടി, ഈ ഒരു രാത്രി കൂടി മതിയാവും എല്ലാം തനിക്കു മതിയാക്കാൻ. ഓരോന്നും ആലോചിച്ചു കൊണ്ടിരുന്ന അവൾ ഒരാൾ തന്റെ മുറിയിലേക്കു കടന്നു വന്നത് അപ്പോഴാണ് അറിഞ്ഞത്. അവൾ പെട്ടെന്ന് എഴുന്നേറ്റ് കട്ടിലൊക്കെ വിരിച്ചു ശരിയാക്കി.\n‘കാശ് മുമ്പേ പറഞ്ഞേക്കാം. പിന്നീട് കുറക്കാൻ പറ്റില്ല. നിങ്ങൾക്കു മനസിലായോ ?’,അവൾ ഇതിനിടയിൽ പറഞ്ഞു. അയാൾ ഇതു കേട്ടിട്ടു ഒന്നും മിണ്ടിയില്ല. അയാൾ അപ്പോഴും ഇരുട്ടിൽ നിൽക്കുകയാണ്.\nഅവൾക്കു ദേഷ്യം വന്നുവെങ്കിലും അതൊന്നും കാട്ടാതെ അവൾ മേശയിൽ വച്ചിരുന്ന വിളക്കെടുത്ത അയാളുടെ മുഖത്തേക്ക് തെളിയിച്ചു. സുന്ദരനായി ഒരു ചെറുപ്പക്കാരൻ അവിടെ നിന്നു കരയുകയാണ്. അവൾ ആകെ കുഴങ്ങിയിരുന്നു. അവൾക്കു ഒന്നും പിടികിട്ടിയിരുന്നില്ല. അവൾ എന്തെങ്കിലും പറയുന്നതിനും മുമ്പേ അയാൾ തന്റെ ഇടറിയ സ്വരത്തിൽ ഒരൊറ്റ വാക്കുമാത്രം അവളോട് പറഞ്ഞു…\nPosted in മലയാളം, Cherukadha, Culture, ideals, Malayalam, social, Story, thought\t| Leaveareply\nഎഴുതി പൂർത്തീകരിക്കാത്ത ഒരു പ്രണയകഥ\nPosted on December 25, 2017 by anand\nഎനിക്ക് ഒത്തിരി ഇഷ്ടമാണലോ. എന്നാൽ പോയി പറഞ്ഞുകൂടേ നിനക്ക്. നിരവധി വട്ടം തിരിച്ചും മറിച്ചും ആലോചിച്ചിട്ടാണലോ നീ ഇതു തീരുമാനിച്ചേ, പിന്നെ ഇപ്പൊ എന്താ സംശയം. പേടിയാണോ നിനക്ക്. പേടിച്ചിട്ടൊന്നുമല്ല ഉത്തരം ഇല്ല എന്നാണെങ്കിൽ പിന്നെ അറിഞ്ഞിട്ടു കാര്യമില്ലലോ. ഇല്ല അങ്ങനെ പറയില്ല അത് എനിക്ക് ഉറപ്പാ. അങ്ങനെ ഒന്നും വരല്ലേ ഗീവര്ഗീസ്സ് പുണ്യാളാ, നിനക്കു മെഴുകുതിരി കത്തിക്കാമെ, എന്നെ ഒന്നു കാത്തോളണേ.\nഉണ്ണി ഒരുനിമിഷം ഒരു കാര്യം പറയാൻ ഉണ്ട്. ഞാൻ പറയുന്നത് തെറ്റാണെന്നു തോന്നുന്നുവെങ്കിൽ ഞാൻ പറഞ്ഞതൊക്കെ നീ മറക്കണം, ക്ഷമിക്കണം.\nശരി കഴിഞ്ഞ കുറച്ചു ദിവസമായി എനിക്ക് തോന്നിയതാണ്. നിനക്ക് എന്നെ ഇഷ്ടമാണൊന്നു. എന്റെ പുറകിൽ നടക്കുന്നത് വേണ്ട എന്നു പറയുന്നില്ല പക്ഷെ നിനക്കത് ഇഷ്ടമാണെങ്കിൽ എനിക്ക് ഇഷ്ടകേടൊന്നുമില്ല… കൂടെ നടന്നാൽ കൂടുതൽ നല്ലതാകും അല്ലെ ???\nഉണ്ണി ഒന്നും പറഞ്ഞില്ലാലോ…\nപുറകിൽ നിന്നു പരിചിത ശബ്ദം\nഎടാ… കുരുത്തം കെട്ടവനെ.. ഇരുന്നു ഫോണിൽ കുത്തികൊണ്ടിരിക്കൽ നിർത്തി ഈ അടുക്കളയിൽ വന്നോന്നു എന്നെയൊന്നു സഹായിക്ക്…\nഎഴുതി പൂർത്തീകരിക്കാതെ പോയ ലോകത്തെമ്പാടുമുള്ള അനവധി കഥകൾക്കായി ഞാൻ സമർപ്പിക്കുന്നു…\nPosted in മലയാളം, Cherukadha, creative thinking, India, Love, Malayalam, Short Story, social, thought\t| Tagged ചെറുകഥ, മലയാളം\t| Leaveareply\nഅപ്പു : ചെറുകഥ : ഭാഗം 1\nPosted on July 12, 2017 by anand\nമഴ തുള്ളികൾ തുറന്നിട്ട വാതിലിലൂടെ കടന്നുവന്നുകൊണ്ടിരുന്നു. അപ്പു പതിവില്ലാതെ ഉമ്മറപ്പടിയിൽ ചടഞ്ഞുകൂടി ഇരിക്കുന്നുണ്ട്. ഇങ്ങനെ ഒരു അവസ്ഥയിൽ അവനെ കാണാറില്ലാത്തതാണലോ. അമ്മ അവനെ ചീത്തപറഞ്ഞു കാണും. അച്ഛനില്ലാതെ വളർന്ന കുട്ടിയല്ലേ എന്നു കരുതി ലാളിച്ചു തന്നെയാണ് അവനെ വളർത്തുന്നത്. ചെക്കൻ ചീത്തയായി എന്നാണ് അടുത്ത വീട്ടിലെ ലളിത ടീച്ചർ പറയണത്.അതിശയോക്തി കലർത്തി സംസാരിക്കാൻ ടീച്ചർ ആരേലും മിടുക്കി ആണലോ. അപ്പുവിന്റെ അമ്മ പട്ടണത്തിലെ ഒരു തുണിക്കടയിലാണ് ജോലി. സാമാന്യം ബേധപ്പെട്ട ഒരു കുടുംബം. അല്ലറചില്ലറ വേലത്തരം ഒക്കെ ഒപ്പിക്കുമെങ്കിലും അപ്പു മിടുക്കനാണ്.\nമഴ പുറത്തു തിമിർത്തു പെയ്യുന്നുണ്ട്. അവധി ദിവസമായതുകൊണ്ട് പുറത്തു നിരത്തിലൊന്നും അധികം വാഹങ്ങൾ കാണുന്നില്ല. മഴവെള്ളം കെട്ടിക്കിടന്നു റോഡ് ആകെ അവശനിലയിലാണ്. റോഡ് ഏതു ഓട ഏതെന്നു തിരിച്ചറിയാൻ പറ്റാത്ത അവസ്ഥയിൽ പല സർക്കസുകളും കാട്ടിവേണം ഒന്നു റോഡ് മുറിച്ചു കടക്കാൻ. തണുത്ത നേർത്ത കാറ്റ് ജനൽച്ചിലയിലൂടെ കടന്നു വന്നുകൊണ്ടിരുന്നു. കഴിഞ്ഞ ഇലക്ഷന് നിന്ന ഒരു സ്ഥാനാർത്ഥിയുടെ ഫ്ളക്സ് ബോർഡ് റോഡിൽ ഓടയ്ക്കു തടസ്സമായി കിടക്കുന്നുണ്ട്. വെള്ളം ഓടയിലേക്കു പോകാതെ അവിടെ നിറഞ്ഞു നിൽക്കുകയാണ്.\nഇതിനിടയിൽ എപ്പോഴോ അപ്പു മുറിയിലേക്കു കടന്നു വന്നിരുന്നു. അവൻ അവിടെ ഞാൻ അലസമായി ഇട്ടിരുന്ന ചില പത്രങ്ങൾ മറച്ചുനോക്കുകയായിരുന്നു. അവന്റെ മുഖം മ്ലാനമായിരുന്നു. ഏതോ ഒരു വിദൂര ചിന്തയിലായിരുന്നു അവൻ. അലസമായി അവൻ പേജുകൾ മറച്ചുകൊണ്ടിരുന്നു. ‘അപ്പു നിന്നെക്കെന്തു പറ്റി, അമ്മ ചീത്ത പറഞ്ഞോ. എന്തോ ഒരു പന്തികേടുണ്ടാലോ ചെറുക്കാ’, ഞാൻ ചോദിച്ചു. അവൻ പക്ഷെ നിശ്ശബ്ദനായി ഇരിക്കുക മാത്രം ചെയ്തുള്ളു. തെല്ലു ഇടവിട്ടു അവൻ എന്നെ ഒന്നു നോക്കുക മാത്രം ചെയ്തു.അവന്റെ കണ്ണുകൾ എന്തൊ പറയാൻ ആഗ്രഹിക്കുനുണ്ടായിരുന്നു. ഞാൻ നിർബന്ധിച്ചപ്പോൾ അവൻ പറഞ്ഞുതുടങ്ങി ‘ഇന്നു പതിവില്ലാതെ ഒരു കത്ത് വന്നിരുന്നു. വാങ്ങിയത് ഞാനായതു കൊണ്ട് വിലാസം ഞാൻ കാണുകയുണ്ടായി. അതു എന്റെ അച്ഛൻ എഴുതിയിരിക്കുന്നതാണ്, മരിച്ചു എന്നു അമ്മ പറഞ്ഞ എന്റെ അച്ഛൻ.കത്ത് വായിച്ച അമ്മ ആകെ ഭയന്നിരുന്നു. അമ്മയോട് പലവട്ടം ചോദിച്ചിട്ടും അമ്മയൊന്നും പറഞ്ഞുമില്ല ആ കത്ത് കത്തിച്ചും കളയുകയും ചെയ്തു’. പറയുംതോറും അവന്റെ വാക്കുകൾ ഇടറിയിരുന്നു.അവനോടു എന്തു പറഞ്ഞു ആശ്വസിപ്പിക്കും എന്നറിയാതെ ഞാൻ ആകെ കുഴഞ്ഞു. അവൻ പിന്നെയും എന്തൊക്കെയോ എന്നോട് പറയാൻ ആഗ്രഹിച്ചു, പക്ഷെ തീർത്തും നിശബ്ധനായി ഇരുന്നതേയുള്ളു. ഞാനും ഒന്നും പറഞ്ഞില്ല.മനുഷ്യ സഹജമായ വികാരങ്ങളാൽ അടിമപ്പെട്ട ഒരുവനായി മാറിയോ എന്നെനിക്കു ഇപ്പോൾ തോന്നുന്നു. പുറത്തു പെയ്യുന്ന മഴയുടെ നേർത്ത ശബ്‍ദം അവന്റെ അമര്ഷമോ അതോ വിരഹമോ. എനിക്കറിയില്ല, എനിക്കൊന്നുമറിയില്ല.\nPosted in Cherukadha, Malayalam, Short Story, thought, Uncategorized\t| Leaveareply


IPL 2021 | അവന് എന്റെ ജോലിഭാരം കുറയ്ക്കുന്നു; ബുമ്രയെക്കുറിച്ച് ബോള്‍ട്ട് പറയുന്നു – News18 Malayalam\nIPL 2021 | അവന് എന്റെ ജോലിഭാരം കുറയ്ക്കുന്നു; ബുമ്രയെക്കുറിച്ച് ബോള്‍ട്ട് പറയുന്നു\nന്യൂ ബോളില് ബോള്‍ട്ട് തുടങ്ങി വെക്കുന്ന ആക്രമണം ഡെത്ത് ഓവറുകളിലൂടെ ബുമ്രയും ചേര്‍ന്ന് വിജയകരമായി പൂര്‍ത്തിയാക്കുന്നു\nLast Updated : April 18, 2021, 19:31 IST\nഎല്ലാ തവണത്തെയും പോലെ ബുമ്ര- ബോള്‍ട്ട് സഖ്യം ഇത്തവണയും ടൂര്‍ണമെന്റില് ഗംഭീര പ്രകടനമാണ് കാഴ്ച വെക്കുന്നത്. കുറഞ്ഞ സ്‌കോറില് നിന്നുകൊണ്ട് പോലും റണ്‍സ് വഴങ്ങുന്നതില് പിശുക്ക് കാണിച്ചും, കൃത്യമായ ഇടവേളകളില് വിക്കറ്റ് വീഴ്ത്തിക്കൊണ്ടും, ശക്തമായ പ്രതിരോധം തീര്‍ത്തുകൊണ്ട് ടീമിനെ വിജയവഴിയിലേക്ക് നയിക്കുന്നതില് നിര്‍ണായക പങ്കാണ് ഇരുവരും വഹിക്കുന്നത്. അവസാന സീസണില് ടീമിന് കിരീടം നേടിക്കൊടുക്കുന്നതില് ഇവരുടെ സംഭാവന ശ്രദ്ധേയമായിരുന്നു. ന്യൂ ബോളില് ബോള്‍ട്ട് തുടങ്ങി വെക്കുന്ന ആക്രമണം ഡെത്ത് ഓവറുകളിലൂടെ ബുമ്രയും ചേര്‍ന്ന് വിജയകരമായി പൂര്‍ത്തിയാക്കുന്നു.\nഇന്നലെ നടന്ന ഹൈദരാബാദിനെതിരെയുള്ള മത്സരത്തില് ബോള്‍ട്ട് 3.4 ഓവറില് 28 റണ്‍സ് വഴങ്ങി മൂന്ന് വിക്കറ്റാണ് നേടിയത്. ഇപ്പോഴിതാ ബുമ്രയുമായുള്ള കൂട്ടുകെട്ട് ജോലിഭാരം വളരെ കുറയ്ക്കുന്നുവെന്ന് വെളിപ്പെടുത്തി രംഗത്തെത്തിയിരിക്കുകയാണ് ട്രന്റ് ബോള്‍ട്ട്. 'ബുമ്രയെപ്പോലൊരു ബൗളര്‍ക്കൊപ്പമുള്ള പ്രകടനം കാണുമ്പോള് മഹത്തരമായാണ് തോന്നുന്നത്. എല്ലാ സ്പെല്ലിലും ബൗളിങ്ങില് അവന് മികവ് കാട്ടുന്നു. ഡെത്ത് ഓവറില് അവനാണ് ലോകത്തിലെ ഏറ്റവും മികച്ചവനെന്നാണ് വ്യക്തിപരമായി ഞാന് വിശ്വസിക്കുന്നത്. അവന് എന്റെ ജോലി ഭാരം വളരെ കുറക്കുന്നു. ടൂര്‍ണമെന്റില് ഇതുപോലെയുള്ള പ്രകടനം ആവര്‍ത്തിക്കാനാവുമെന്നാണ് പ്രതീക്ഷിക്കുന്നത്'- ബോള്‍ട്ട് പറഞ്ഞു\nഈ സീസണിലെ സ്പിന് ബൗളര് രാഹുല് ചഹറിന്റെ പ്രകടനവും എടുത്ത് പറയേണ്ടതാണ്. ഇന്നലെ നടന്ന മത്സരത്തില്4ഓവറില് 19 റണ്‍സ് മാത്രം വിട്ടുകൊടുത്ത് മൂന്ന് വിക്കറ്റാണ് താരം വീഴ്ത്തിയത്. കെ കെ ആറിനെതിരേ നാല് വിക്കറ്റും രാഹുല് നേടിയിരുന്നു. മധ്യ ഓവറുകളിലെ റണ്ണൊഴുക്ക് തടഞ്ഞ് കൃത്യമായ ഇടവേളകളില് വിക്കറ്റ് വീഴ്ത്തി എതിര് ടീമിനെ പ്രതിസന്ധിയിലാക്കാന് ഇവര്‍ക്ക് കഴിയുന്നു.\nകഴിഞ്ഞ രണ്ട് മത്സരങ്ങളിലും ബൗളിങ് മികവിലായിരുന്നു മുംബൈയുടെ ജയം. ന്യൂ ബോള് നന്നായിസ്വിങ് ചെയ്യിക്കുന്ന ബോള്‍ട്ട് പവര് പ്ലേയില് വിക്കറ്റുകള് വീഴ്ത്തി എതിര് ടീമിനെ സമ്മര്‍ദത്തിലാക്കുന്നു. ഇന്നലത്തെ മത്സരത്തില് ജോണി ബെയര്‍സ്റ്റോ ഒരു സിക്സും മൂന്ന് ഫോറും ബോള്‍ട്ടിനെതിരേ നേടിയെങ്കിലും ഗംഭീര തിരിച്ചുവരവാണ് ബോള്‍ട്ട് നടത്തിയത്. സ്വിങ്ങിങ് യോര്‍ക്കറുകളും ബോള്‍ട്ട് നന്നായി ചെയ്യുന്നു.അവസാന ഓവറില് ഭുവനേശ്വര് കുമാറിനെയും ഖലീല് അഹമ്മദിനെയും ബോള്‍ട്ട് ക്ലീന് ബൗള്‍ഡ് ചെയ്യുകയായിരുന്നു. ബുമ്ര ഇന്നലത്തെ മത്സരത്തില് നാല് ഓവറുകളില് 14 റണ്‍സ് മാത്രം വിട്ടു കൊടുത്ത് ഒരു വിക്കറ്റ് നേടി.\nഹാര്‍ദിക് പാണ്ഡ്യയുടെ മികച്ച ഫീല്‍ഡിങ്ങും ഹൈദരാബാദിനെതിരേ മുംബൈക്ക് കരുത്തായി. ഡേവിഡ് വാര്‍ണര്,അബ്ദുല് സമദ് എന്നിവരെയാണ് ഹാര്‍ദിക് റണ്ണൗട്ടിലൂടെ മടക്കിയത്.\nFirst published: April 18, 2021, 19:31 IST\nIPL 2021Jaspreet Bumrahmumbai indiansTrent Boult


January 9, 2021 - Pala Vartha: Get latest news updates, job openings and more from Pala and around Kottayam\nലക്ഷങ്ങള് മുടക്കി നവീകരിച്ചിട്ടും മുട്ടം കവലയിലെ കംഫര്‍ട്ട് സ്റ്റേഷന് പൂട്ടിത്തന്നെ! തുറന്നു കൊടുക്കണമെന്ന് നാട്ടുകാര്\nഈരാറ്റുപേട്ട: ലക്ഷങ്ങള് മുടക്കി നവീകരിച്ചിട്ടും മുട്ടം കവലയിലെ കംഫര്‍ട്ട് സ്റ്റേഷന് നാട്ടുകാര്‍ക്കായി തുറന്നു കൊടുക്കുന്നില്ലെന്ന് പരാതി. കംഫര്‍ട്ട് സ്റ്റേഷന് എത്രയും വേഗം തുറന്നുകൊടുക്കാന് അടിയന്തിര ഇടപെടല് വേണമെന്ന് നാട്ടുകാര് ആവശ്യപ്പെട്ടു. വര്‍ഷങ്ങള്‍ക്കു മുന്‍പു പണിത കംഫര്‍ട്ട് സ്റ്റേഷന് ജീര്‍ണാവസ്ഥയില് ആയപ്പോഴാണ് ലക്ഷങ്ങള് മുടക്കി നവീകരണ പ്രവര്‍ത്തനങ്ങള്‍ക്ക് തുടക്കമിട്ടത്. വിഎം സിറാജ് ചെയര്‍മാനായിരുന്ന 2020 ജനുവരി ഫെബ്രുവരി മാസങ്ങളില് ആയി നവീകരണ പ്രവര്‍ത്തനങ്ങള്‍ക്കായി ഫണ്ട് അനുവദിക്കുകയും തുടര്‍ന്ന് നവീകരണപ്രവര്‍ത്തനങ്ങള് പൂര്‍ത്തിയാക്കുകയും ചെയ്തതാണ്. എന്നാല് മാസങ്ങള് കഴിഞ്ഞിട്ടും സബ്‌സ്റ്റേഷന് തുറന്നു കൊടുക്കാന് നഗരസഭയ്ക്കു കഴിയുന്നില്ലെന്നാണ് പരാതി ഉയരുന്നത്. തുടക്കത്തില് കംഫര്‍ട്ട് സ്റ്റേഷന് നടത്തിപ്പ് കുടുംബശ്രീ പ്രവര്‍ത്തകരെ ഏല്‍പ്പിക്കാന് നഗരസഭ കൗണ്‍സില് തീരുമാനം എടുത്തെങ്കിലും പലവിധ സാങ്കേതിക തടസ്സങ്ങള് കാരണം നീണ്ടുപോകുകയായിരുന്നു. എങ്ങനെ തന്നെയായാലും എത്രയും പെട്ടെന്ന് കംഫര്‍ട്ട് സ്റ്റേഷന് തുറന്നു കൊടുക്കണമെന്ന ആവശ്യമാണ് ഇപ്പോള് ശക്തമായിരിക്കുന്നത്.\nതീക്കോയില് മഹിളാ കോണ്‍ഗ്രസ് രൂപീകരിച്ചു\nതീക്കോയി: മഹിളാ കോണ്‍ഗ്രസ് തീക്കോയി മണ്ഡലം കമ്മിറ്റി പുന:സംഘടിപ്പിച്ചു. മണ്ഡലം പ്രസിഡന്റായി ഐഷാമോള് വി.എസിനെ തിരഞ്ഞെടുത്തു. ജിജി ഇലിപ്പിക്കല്, മാളു ബി മുരുകന് എന്നിവരാണ് വൈസ് പ്രസിഡന്റുമാര്. സെക്രട്ടറിമാരായി സിതാരാ പ്രസാദ്, കലാ സുഗുണന്, സുജാത ശശി എന്നിവരെയും ബ്ലോക്ക് കമ്മിറ്റിയിലേക്ക് സജിനി നാസര്, രാധാമണി തങ്കപ്പന് എന്നിവരെയും ട്രെഷറര് ആയി ഷംല ഷാഹുലിനെയും തിരഞ്ഞെടുത്തു. ഓമനാ ഗോപാലന് അധ്യക്ഷത വഹിച്ച യോഗത്തില് തോമസ് കല്ലാടന്, അഡ്വ. മുഹമ്മദ് ഇല്യാസ്, ബ്ലോക്ക് പഞ്ചായത്ത് പ്രസിഡന്റ് ബിന്ദു സെബാസ്റ്റ്യന്, പഞ്ചായത്ത് പ്രസിഡന്റ് കെ സി ജെയിംസ്, അഡ്വ. വി ജെ ജോസ്, എംഐ ബേബി, ഹരി മണ്ണുമഠം, മാജി നെല്ലുവേലില്, ജോയ് പൊട്ടനാനിയില്, റിജോ കാഞ്ഞമല, ജിജോ മേക്കാട്ട് തുടങ്ങിയവര് പ്രസംഗിച്ചു.\nകേരളത്തില് ശക്തമായ മഴയ്ക്ക് സാധ്യത; ചില ജില്ലകളില് യെല്ലോ അലേര്‍ട്ട്\nമൂന്നു ദിവസത്തേക്ക് കേരളത്തില് ശക്തമായ മഴയ്ക്ക് സാധ്യതയുണ്ടെന്ന് കാലാവസ്ഥാ വകുപ്പിന്റെ അറിയിപ്പ്. തിരുവനന്തപുരം, കൊല്ലം, പത്തനംതിട്ട, ആലപ്പുഴ, എറണാകുളം, ഇടുക്കി, മലപ്പുറം, കോഴിക്കോട്, വയനാട് ജില്ലകളില് യെല്ലോ അലേര്‍ട്ട് പ്രഖ്യാപിച്ചു. 2021 ജനുവരി 9: കൊല്ലം, പത്തനംതിട്ട, എറണാകുളം, ഇടുക്കി, കോഴിക്കോട്, വയനാട്2021 ജനുവരി 10: തിരുവനന്തപുരം, കൊല്ലം, പത്തനംതിട്ട, ഇടുക്കി, മലപ്പുറം2021 ജനുവരി 11: തിരുവനന്തപുരം, കൊല്ലം, പത്തനംതിട്ട, ആലപ്പുഴ, ഇടുക്കി ജില്ലകളില് കേന്ദ്ര കാലാവസ്ഥ വകുപ്പ് Yellow അലേര്‍ട്ട് പ്രഖ്യാപിച്ചിരിക്കുന്നു. ഒറ്റപ്പെട്ടയിടങ്ങളില് 24 മണിക്കൂറില് 64.5 mm മുതല് 115.5 mm വരെ ലഭിക്കുന്ന ശക്തമായ മഴയാണ് പ്രവചിക്കപ്പെട്ടിരിക്കുന്നത്.\nTop StoriesWeather ForecastLeaveacomment\nകോട്ടയം ജില്ലയില് 574 പുതിയ കോവിഡ് രോഗികള്; വിശദാംശങ്ങള്\nകോട്ടയം ജില്ലയില് 574 പേര്‍ക്കു കൂടി കോവിഡ് സ്ഥിരീകരിച്ചു. 569 പേര്‍ക്കും സമ്പര്‍ക്കം മുഖേനയാണ് വൈറസ് ബാധിച്ചത്. സംസ്ഥാനത്തിനു പുറത്തുനിന്നെത്തിയ അഞ്ചു പേര് രോഗബാധിതരായി. പുതിയതായി 4230 പരിശോധനാഫലങ്ങളാണ് ലഭിച്ചത്. രോഗം ബാധിച്ചവരില് 286 പുരുഷന്‍മാരും 240 സ്ത്രീകളും 48 കുട്ടികളും ഉള്‍പ്പെടുന്നു. 60 വയസിനു മുകളിലുള്ള 107 പേര്‍ക്ക് കോവിഡ് സ്ഥിരീകരിച്ചിട്ടുണ്ട്. 920 പേര് രോഗമുക്തരായി. 5426 പേരാണ് നിലവില് ചികിത്സയിലുള്ളത്. ഇതുവരെ ആകെ 55708 പേര് കോവിഡ് ബാധിതരായി. 50150 പേര് രോഗമുക്തി നേടി. ജില്ലയില് ആകെ 12857 പേര് ക്വാറന്റയിനില് കഴിയുന്നുണ്ട്. രോഗം ബാധിച്ചവരുടെ തദ്ദേശഭരണ സ്ഥാപന അടിസ്ഥാനത്തിലുള്ള വിവരം ചുവടെ. കോട്ടയം-52മണര്‍കാട്, മുണ്ടക്കയം – 30ചങ്ങനാശേരി – 27കുറിച്ചി – 22 ഏറ്റുമാനൂര് -21കറുകച്ചാല്-18കാഞ്ഞിരപ്പള്ളി, ആര്‍പ്പൂക്കര, പനച്ചിക്കാട്-16വിജയപുരം, അകലക്കുന്നം – 14 ഉദയനാപുരം-13അതിരമ്പുഴ – 12അയര്‍ക്കുന്നം -11പാലാ,മറവന്തുരുത്ത് – 10 തൃക്കൊടിത്താനം,…\nസംസ്ഥാനത്ത് ഇന്ന് 5528 പേര്‍ക്ക് കോവിഡ്; കോട്ടയത്ത് 574 പുതിയ രോഗികള്\nസംസ്ഥാനത്ത് ഇന്ന് 5528 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 893, കോഴിക്കോട് 599, കോട്ടയം 574, മലപ്പുറം 523, കൊല്ലം 477, പത്തനംതിട്ട 470, തൃശൂര് 403, തിരുവനന്തപുരം 344, ആലപ്പുഴ 318, ഇടുക്കി 222, പാലക്കാട് 217, വയനാട് 213, കണ്ണൂര് 182, കാസര്‍ഗോഡ് 93 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. യു.കെ.യില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചിട്ടില്ല. അടുത്തിടെ യു.കെ.യില് നിന്നും വന്ന 50 പേര്‍ക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരുടെ സാമ്പിളുകള് തുടര്‍പരിശോധനക്കായി എന്‍ഐവി പൂനെയിലേക്ക് അയച്ചിട്ടുണ്ട്. അതില് ആകെ6പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്. കഴിഞ്ഞ 24 മണിക്കൂറിനിടെ 61,239 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.03 ആണ്. റുട്ടീന് സാമ്പിള്, സെന്റിനല് സാമ്പിള്, സിബി…\nയുഡിഎഫ് നിര്‍മിച്ചത് 245 പാലം; എല്‍ഡിഎഫിന്റെ രണ്ടു പാലത്തിന് ആഘോഷമെന്ന് ഉമ്മന് ചാണ്ടി\nവൈറ്റില, കുണ്ടന്നൂര് മേല്‍പ്പാലങ്ങളുടെ ഉദ്ഘാടനം ആഘോഷിക്കുന്ന കേരള സര്‍ക്കാരിനെതിരെ മുന് മുഖ്യമന്ത്രിയും മുതിര്‍ന്ന കോണ്‍ഗ്രസ് നേതാവുമായി ഉമ്മന് ചാണ്ടി. അഞ്ചു വര്‍ഷം മുമ്പ് ആരവങ്ങളില്ലാതെ 245 പാലങ്ങള് ഉദ്ഘാടനം ചെയ്ത സംസ്ഥാനത്ത് കൊച്ചിയിലെ രണ്ടു ഫ്ളൈഓവറുകള് ഭരണം തീരാറായപ്പോള്, വലിയ ആഘോഷത്തോടെ തുറന്നതു കണ്ടപ്പോള് അതിശയം തോന്നിയെന്ന് മുന് മുഖ്യമന്ത്രി ഉമ്മന് ചാണ്ടി പറഞ്ഞു. യുഡിഎഫ് സര്‍ക്കാര് ഡിപിആര് തയാറാക്കി ഭരണപരമായ അനുമതി കൊടുത്ത വൈറ്റില, കുണ്ടന്നൂര് ഫ്ളൈഓവറുകള് അഞ്ചു വര്‍ഷമെടുത്താണ് ഇടതുസര്‍ക്കാര് പൂര്‍ത്തിയാക്കിയതെങ്കിലും അതിനെ സ്വാഗതം ചെയ്യുന്നു. അതിവേഗം വളരുന്ന കൊച്ചിയില് മെട്രോ ട്രെയിന് കൂടി തുടങ്ങിയപ്പോള്, സുഗമമായ ഗതാഗതത്തിനാണ് എറണാകുളത്ത് ഇടപ്പള്ളി, അരൂര് ദേശീയപാത ബൈപാസില് പാലാരിവട്ടം, വൈറ്റില, കുണ്ടന്നൂര് ജംഗ്ഷന് എന്നിവിടങ്ങളില് ഫ്ളൈഓവര് നിര്‍മിക്കുന്നതു ഉള്‍പ്പെടെയുള്ള ഉത്തരവ് ( 51/2013) ജൂണ് 14നു പുറപ്പെടുവിച്ചത്. ടോള് പിരിവ് ഇല്ലാതെ നിര്‍മിക്കുന്നതിനും തീരുമാനിച്ചു. ഇതില്…\nമുണ്ടക്കയം ചോറ്റിയില് കടന്നല് ആക്രമണം: ഏഴു പേര്‍ക്ക് പരിക്ക്\nകാഞ്ഞിരപ്പള്ളി: മുണ്ടക്കയത്തിനടുത്ത് ചോറ്റിയില് കടന്നല് ആക്രമണത്തില് ഏഴു പേര്‍ക്ക് പരിക്കേറ്റു. ഇവരെ കാഞ്ഞിരപ്പള്ളി 26ാം മൈലിലുള്ള മേരി ക്വീന്‍സ് മിഷന് ആശുപത്രിയില് പ്രവേശിപ്പിച്ചു. എസ്‌റ്റേറ്റ് തൊഴിലാളികളാണ് പരിക്കേറ്റവര്. ചോറ്റി സ്വദേശി മടമലയില് ബിന ജോജി (43), ചിറ്റി അഞ്ചാനിക്കല് ലിസമ്മ (55), കങ്ങഴ ചോറ്റി ഗീത സജി (48), ചിറ്റടി കളപുരയ്ക്കല് രാധാമണി (52), ചിറ്റടി താന്നിമട്ടം ജാന്‍സി സാമുവല് (50), ചോറ്റി ചെങ്ങാട്ടൂര് ഉമ്മുകുലുസു (53), ചിറ്റടി വടശ്ശേരിപറമ്പില് ആലിസ് (59) എന്നിവര്‍ക്കാണ് കടന്നല് ആക്രമണത്തില് പരിക്കേറ്റത്. ഇവരില് ഗുരുതരമായി പരിക്കേറ്റ4പേരെ അത്യാഹിത വിഭാഗത്തില് പ്രവേശിപ്പിച്ചു. ആലീസ്, ഗീത, ഉമ്മുക്കുലുസു എന്നിവരെയാണ് അത്യാഹിത വിഭാഗത്തില് പ്രവേശിപ്പിച്ചത്.\nLocal News, MundakayamMundakkayam NewsLeaveacomment\nമതനിരപേക്ഷ കക്ഷികളെ ഇല്ലായ്മ ചെയ്യുവാന് ഭരണ ഫാസിസ്റ്റു ശക്തികള് ശ്രമിക്കുന്നു; വി എന് വാസവന്\nകോട്ടയം: മതനിരപേക്ഷ കക്ഷികളെ ഇല്ലായ്മ ചെയ്യുവാന് ഭരണ ഫാസിസ്റ്റു ശക്തികള് ശ്രമിക്കുകയാണെന്ന് സി പി ഐ – എം ജില്ലാ സെക്രട്ടറി വി എന് വാസവന്. യൂത്ത് കോണ്‍ഗ്രസ് -എസ് മുന് സംസ്ഥാന പ്രസിഡന്റും കാലിക്കറ്റ് സര്‍വ്വകലാശാല യൂണിയന്റെ ആദ്യ ചെയര്‍മാനുമായിരുന്ന സി എച്ച് ഹരിദാസിന്റെ 36-ാമത് അനുസ്മരണ സമ്മേളനം കോട്ടയം പ്രസ്സ് ക്ലബ്ബ് ഓഡിറ്റോറിയത്തില് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. സി എച്ച് ഹരിദാസ് ട്രസ്റ്റിന്റെ നേതൃത്വത്തില് നടന്ന അനുസ്മരണ സമ്മേളനത്തില് എന്‍സിപി സംസ്ഥാന നിര്‍വ്വാഹക സമിതിയംഗം കാണക്കാരി അരവിന്ദാക്ഷന് അദ്ധ്യക്ഷത വഹിച്ചു. ‘ഇടതു ജനാധിപത്യ മതേതര കക്ഷികളുടെ കൂട്ടായ്മയുടെ ആവശ്യകത’ എന്ന വിഷയം എന് സി പി ദേശീയ വര്‍ക്കിംഗ് കമ്മിറ്റിയംഗം അഡ്വ. വര്‍ക്കല ബി രവികുമാര് അവതരിപ്പിച്ചു. എന് സി പി സംസ്ഥാന ജനറല് സെക്രട്ടറി സുഭാഷ് പുഞ്ചക്കോട്ടില്, സി എച്ച് ഹരിദാസ്…\nKottayam NewsVN VasavanLeaveacomment\nകൊച്ചി നഗരത്തിന്റെ വികസനത്തിന് സഹായിക്കുന്നതും സ്ഥലത്തെ ട്രാഫിക്ക് പ്രശ്‌നങ്ങള്‍ക്ക് പരിഹാരം കാണുന്നതുമായ വൈറ്റില, കുണ്ടന്നൂര് മേല്‍പ്പാലങ്ങള് മുഖ്യമന്ത്രി പിണറായി വിജയന് നാടിന് സമര്‍പ്പിച്ചു. പൊതുമരാമത്ത് മന്ത്രി ജി സുധാകരന് പരിപാടിയുടെ അധ്യക്ഷത വഹിച്ചു. ദേശീയപാതയുടെ ഭാഗമായി വരുന്ന ഈ രണ്ട് മേല്‍പ്പാലങ്ങള്‍ക്കും സംസ്ഥാന സര്‍ക്കാരാണ് പണം ചെലവഴിച്ചത്. കിഫ്ബി വഴി മേല്‍പ്പാലങ്ങള് നിര്‍മ്മിക്കാനുള്ള പണം കണ്ടെത്തി. ദേശീയപാതയുടെ വികസനത്തിലും നഗരത്തിലെ ഗതാഗതക്കുരുക്ക് പരിഹരിക്കുന്നതിലും വലിയ മുന്നേറ്റം ഈ പാലങ്ങള് സജ്ജമാകുന്നതോടെ സാധ്യമാകും. പ്രളയവും മഹാമാരികളുമുള്‍പ്പെടെയുള്ള ബുദ്ധിമുട്ടുകള്‍ക്കിടയിലും വളരെ വേഗത്തില് തന്നെ പാലങ്ങളുടെ പണി പൂര്‍ത്തീകരിക്കാന് സര്‍ക്കാരിനു സാധിച്ചുവെന്നത് അഭിമാനാര്‍ഹമായ നേട്ടമാണ്.\nTop StoriesPinarayi VijayanLeaveacomment


വിസ വാഗ്ദാനം ചെയ്ത് ലക്ഷങ്ങള് തട്ടിയ കേസില് ഒരാള് അറസ്റ്റില് : Deepika.com Nattu Visesham\nഅഞ്ചല്: സംസ്ഥാനത്ത് ഉടനീളം വിസ വാഗ്ദാനം ചെയ്ത് ലക്ഷങ്ങള് തട്ടിയെടുത്ത കേസില് ഒരാളെ കടയ്ക്കല് പോലീസ് അറസ്റ്റ് ചെയ്തു. കടയ്ക്കൽ ഇയ്യക്കോട് പുല്ലുപണ സ്വദേശി ശ്രീജിത്ത് (40) ആണ് പിടിയിലായത്.\nബഹറിനില് ട്രാവല് ഏജന്‍സിയില് ജോലി വാഗ്ദാനം ചെയ്ത് ഇതിന്‍റെ വ്യാജ രേഖ നല്‍കിയാണ് ശ്രീജിത്ത് പണം തട്ടിയത്. ഒരാളില് നിന്നും നാല്പതിനായിരം രൂപമുതല് തട്ടിച്ചിട്ടുണ്ട്. ഇത്തരത്തില് നൂറിലധികം ആളുകള് തട്ടിപ്പിനിരയയതായി പോലീസ് കണ്ടെത്തിയിട്ടുണ്ട്. വിസ, താമസ സൗകര്യം അടക്കമുള്ളവയുടെ കോപ്പി നല്‍കി മാസങ്ങള് കഴിഞ്ഞിട്ടും യഥാര്‍ഥ പേപ്പറുകള് എത്താതായതോടെയാണ് തട്ടിപ്പിനിരയായവര് പോലീസില് പരാതി നല്‍കുന്നത്.\nപാരിപ്പള്ളി, കടയ്ക്കല്, ചടയമംഗലം പോലീസ് സ്റ്റേഷനുകളില് നിരവധി പരാതികളാണ് നിലവില് ലഭിച്ചിട്ടുള്ളത്. വിസയ്ക്ക് പണം നല്‍കാന് എന്ന വ്യാജേന ശ്രീജിത്തിനെ വിളിച്ചുവരുത്തിയശേഷം തട്ടിപ്പിനിരയവര് പാരിപ്പള്ളി പോലീസില് ഏല്‍പ്പിക്കുകയായിരുന്നു.\nതുടര്‍ന്നാണ് പ്രതികളെ കടയ്ക്കല് പോലീസ് കസ്റ്റഡിയില് എടുക്കുന്നത്. തെളിവെടുപ്പുകള് പൂര്‍ത്തിയാക്കിയ ശേഷം കോടതിയില് ഹാജരാക്കിയ പ്രതിയെ റിമാന്‍റ് ചെയ്തു. അതേസമയം വിസതട്ടിപ്പില് കൂടുതല് പേര് കുടുങ്ങുമെന്ന സൂചനയും പോലീസ് നല്‍കിയിട്ടുണ്ട്.\nഅറസ്റ്റിലായ ശ്രീജിത്തിന്‍റെ ബാങ്ക് അക്കൗണ്ടില് എത്തുന്ന തുക മറ്റുചിലരുടെ അക്കൗണ്ടിലെക്ക് മാറ്റിയത് പോലീസ് കണ്ടെത്തിയിട്ടുണ്ട്. അന്വേഷണം കൂടുതല് ജില്ലകളിലേക്കും വ്യാപിപ്പിക്കുമെന്ന് പോലീസ് അറിയിച്ചു.


കോട്ടയത്ത് എല്‍ഡിഎഫ് അവിശ്വാസ പ്രമേയത്തിന് ബിജെപി പിന്തുണ; യുഡിഎഫ് ചെയര്‍പേഴ്‌സന് പുറത്ത്\nWed Dec 01 2021 21:05:44 GMT+0530 (India Standard Time)\nBRJ24 Sep 2021 11:33 AM GMT\nകോട്ടയം: ബിജെപി പിന്തുണയോടെ എല്‍ഡിഎഫ് അവതരിപ്പിച്ച അവിശ്വാസപ്രേയം പാസ്സായതോടെ യുഡിഎഫിന്റെ കോട്ടയം നഗരസഭാ ചെയര്‍പേഴ്‌സന് ബിന്‍സി സെബാസ്റ്റ്യന് പുറത്ത്.\nആകെ 52 അംഗങ്ങളാണ് നഗരസഭയിലുള്ളത്. അതില് 29 പേര് അവിശ്വാസപ്രമേയത്തെ അനുകൂലിച്ചു. യുഡിഎഫിന് 22 അംഗങ്ങളുണ്ട്. അവര് വോട്ടെടുപ്പില് നിന്ന് വിട്ടുനിന്നു. സിപിഎം സ്വതന്ത്രന് വോട്ട് അസാധുവാക്കി. ബിജെപിക്ക് എട്ട് വോട്ടുണ്ട്.\nയുഡിഎഫിനേക്കാള് ഒരു സീറ്റ് കുറവാണ് യുഡിഎഫിന്. ഇപ്പോഴത്തെ ചെയര്‍പേഴ്‌സന് കോണ്‍ഗ്രസ് വിമതയായിരുന്നു. അവര് തിരിച്ച് കോണ്‍ഗ്രസ്സിലെത്തിയതോടെ യുഡിഎഫ്, എല്‍ഡിഎഫ് സീറ്റുകള് തുല്യമായി. പിന്നീട് നറുക്കെടുപ്പിലൂടെയായിരുന്നു ചെര്‍മാനെ തിരഞ്ഞെടുത്തത്.\nBJP Kottayam LDF KOTTAYAM CORPORATION


CM Pinarayi Vijayan's reply to allegations in Gold Smuggling case | മുഖ്യമന്ത്രിയുടെ ഓഫീസിനെ കളങ്കപ്പെടുത്താന് സുരേന്ദ്രന്റെ നാവിന് സാധിക്കില്ല, പിണറായിയുടെ മറുപടി! - Malayalam Oneindia\nപെടാപ്പാടില് ഇഡി; 21 തവണത്തെ സ്വര്‍ണക്കടത്തില് എന്ത് തെളിവെന്ന് കോടതിയുടെ ചോദ്യം... ഉത്തരമുണ്ടോ\n14 min ago ഇറാനില് അധികാര മാറ്റം; ഇബ്രാഹിം റെയ്‌സി പുതിയ പ്രസിഡന്റ്, അഭിനന്ദിച്ച് ഹസന് റൂഹാനി\n21 min ago മനോരമയ്ക്ക് എട്ടിന്റെ പണികൊടുത്ത് സുധാകരൻ! പിണറായിയെ ചവിട്ടിയെന്ന് പറഞ്ഞിട്ടേയില്ല... എല്ലാം ഓഫ് ദ റെക്കോർഡ്\nമുഖ്യമന്ത്രിയുടെ ഓഫീസിനെ കളങ്കപ്പെടുത്താന് സുരേന്ദ്രന്റെ നാവിന് സാധിക്കില്ല, പിണറായിയുടെ മറുപടി!\nPublished: July62020, 21:32 [IST]\nതിരുവനന്തപുരം: വിവാദ സ്വര്‍ണക്കടത്ത് കേസില് മുഖ്യമന്ത്രിയുടെ ഓഫീസിന് ബന്ധമുണ്ടെന്ന ആരോപണം ഉയര്‍ത്തിയിരിക്കുകയാണ് കോണ്‍ഗ്രസും ബിജെപിയും. പ്രതികള്‍ക്ക് വേണ്ടി മുഖ്യമന്ത്രിയുടെ ഓഫീസില് നിന്നും ഫോണ്‍വിളി പോയി എന്നാണ് കെ സുരേന്ദ്രന് ആരോപിച്ചത്.\nഇതോടെ ആരോപണങ്ങള്‍ക്ക് മറുപടി നല്‍കിയിരിക്കുകയാണ് പിണറായി വിജയന്. എന്ത് അസംബന്ധവും വിളിച്ച് പറയാന് കരുത്തുളള നാക്ക് വെച്ച് എന്തും പറയരുത് എന്ന് മുഖ്യമന്ത്രി തുറന്നടിച്ചു. വിശദാംശങ്ങളിലേക്ക്..\nയുഎഇ മുന് കോണ്‍സുലേറ്റ് ജീവനക്കാരിയായ സ്വപ്‌ന സുരേഷ് ആണ് സ്വര്‍ണക്കടത്ത് കേസിലെ മുഖ്യ ആസൂത്രക എന്നാണ് റിപ്പോര്‍ട്ടുകള്. ഇവരുമായി ഐടി സെക്രട്ടറി ശിവശങ്കറിന് അടുത്ത ബന്ധമുണ്ടെന്ന ആരോപണം ഉയര്‍ന്നിട്ടുണ്ട്. സ്വപ്‌നയ്ക്ക് ഐടി വകുപ്പില് ജോലി ലഭിച്ചതിലും ഉന്നത ഇടപെടല് ഉണ്ടെന്നാണ് ആരോപണം ഉയര്‍ന്നിരിക്കുന്നത്.\nആരോപണങ്ങള് ശുദ്ധ അസംബന്ധം\nസ്വര്‍ണക്കടത്ത് കേസിനെ മുഖ്യമന്ത്രിയുടെ ഓഫീസുമായി ബന്ധിപ്പിക്കുന്നതിനെ രൂക്ഷമായി വിമര്‍ശിച്ച് രംഗത്ത് എത്തിയിരിക്കുകയാണ് മുഖ്യമന്ത്രി പിണറായി വിജയന്. മുഖ്യമന്ത്രിയുടെ ഓഫീസിനെതിരെയുളള ആരോപണങ്ങള് ശുദ്ധ അസംബന്ധമെന്ന് പിണറായി വിജയന് തള്ളിക്കളഞ്ഞു. പ്രതിക്ക് വേണ്ടി മുഖ്യമന്ത്രിയുടെ ഓഫീസില് നിന്ന് വിളിച്ചു എന്നത് അസംബന്ധമാണ്.\nഒളിക്കാനുളള ലാവണം അല്ല\nമുഖ്യമന്ത്രിയുടെ ഓഫീസ് കുറ്റവാളികള്‍ക്ക് ഒളിക്കാനുളള ലാവണം അല്ലെന്ന് കഴിഞ്ഞ നാല് വര്‍ഷത്തെ പ്രവര്‍ത്തനം കൊണ്ട് ജനങ്ങള്‍ക്ക് മനസ്സിലായിട്ടുളളതാണ്. എന്തെങ്കിലും സംഭവിച്ചാല് അതില് മുഖ്യമന്ത്രിയേയും മുഖ്യമന്ത്രിയുടെ ഓഫീസിനേയും കുടുക്കാന് വല്ല വഴിയും ഉണ്ടോ എന്നാണ് ചിലര് ആലോചിക്കുന്നത് എന്നും പിണറായി വിജയന് കുറ്റപ്പെടുത്തി.\nസുരേന്ദ്രന്റെ നാവ് കൊണ്ട് സാധിക്കില്ല\nബിജെപി സംസ്ഥാന സെക്രട്ടറി കെ സുരേന്ദ്രന്റെ ആരോപണങ്ങള്‍ക്കും മുഖ്യമന്ത്രി മറുപടി നല്‍കി. എന്ത് അസംബന്ധവും വിളിച്ച് പറയാന് കരുത്തുളള നാക്കുണ്ട് എന്ന് കരുതി എന്തും പറയരുത്. അത് പൊതുസമൂഹത്തിന് ചേര്‍ന്നത് അല്ല. മുഖ്യമന്ത്രിയുടെ ഓഫീസ് എന്താണ് എന്ന് ജനങ്ങള്‍ക്ക് ധാരണയുണ്ട് എന്നും മുഖ്യമന്ത്രിയുടെ ഓഫീസിനെ കളങ്കപ്പെടുത്താന് സുരേന്ദ്രന്റെ നാവ് കൊണ്ട് സാധിക്കില്ലെന്നും മുഖ്യമന്ത്രി പറഞ്ഞു.\nകേസ് അന്വേഷിക്കുന്നത് കസ്റ്റംസ് ആണ്. അവര് അത് കൃത്യമായി അന്വേഷിക്കും എന്നാണ് കരുതുന്നത്. കേസിലെ ആരെങ്കിലും രക്ഷപ്പെടുന്ന നില സ്വാഭാവികമായും ഉണ്ടാവില്ല. ഇത്തരം ആളുകളെ നിയമത്തിന് മുന്നിലെത്തിക്കുക എന്നതാണ് പ്രധാനം. മറ്റ് ചില ആരോപണങ്ങള് ഉന്നയിച്ച് തെറ്റുകാര്‍ക്ക് പരിരക്ഷ നല്‍കാന് ബിജെപി സംസ്ഥാന അധ്യക്ഷനെ പോലുളളവര് ശ്രമിക്കരുത് എന്നും മുഖ്യമന്ത്രി പറഞ്ഞു.\nCM Pinarayi Vijayan's reply to allegations in Gold Smuggling case\nStory first published: Monday, July 6, 2020, 21:32 [IST]


ഓര്‍മ്മയുണ്ടോ ഈ കോംബോ..! – celluloid\nഓര്‍മ്മയുണ്ടോ ഈ കോംബോ..!\nദുല്‍ഖര് സല്‍മാന്റെ നിര്‍മ്മാണക്കമ്പനിയായ വേയ്‌ഫെറര് ഫിലിംസ് നിര്‍മ്മിക്കുന്ന ആദ്യ ചിത്രം, പ്രശസ്ത സംവിധായകന് സത്യന് അന്തിക്കാടിന്റെ മകനായ അനൂപ് സത്യന് സംവിധാന അരങ്ങേറ്റം കുറിക്കുന്ന ചിത്രം, നീണ്ട വര്‍ഷങ്ങള്‍ക്ക് ശേഷം സുരേഷ് ഗോപി, ശോഭന എന്നീ സീനിയര് താരങ്ങള് ഒന്നിക്കുന്ന ചിത്രം എന്നിങ്ങനെ പല പ്രത്യേകതകളോട് കൂടിയാണ് വരനെ ആവശ്യമുണ്ട് എന്ന ചിത്രം വെള്ളിത്തിരയിലെത്തിയത്. ഒരു ഫ്രെഷായ ഫീല്‍ഡ് ഗുഡ്, സിനിമാ അനുഭവമാണ് അനൂപ് തന്റെ ആദ്യ ചിത്രത്തിലൂടെ പ്രേക്ഷകന് സമ്മാനിക്കുന്നത്.\nമലയാളത്തിലെ മുന്‍നിരതാരങ്ങളടങ്ങിയ വളരെ വ്യത്യസ്ഥമായ ഒരു താരനിരയുമായാണ് ചിത്രമെത്തുമ്പോള് അനൂപ് അവരെ എങ്ങനെ ഉപയോഗപ്പെടുത്തി എന്ന ആകാക്ഷ തന്നെയാണ് വരനെ ആവശ്യമുണ്ട് എന്ന ചിത്രം കാണാനുള്ള പ്രധാന പ്രേരണ. ചെന്നൈ പശ്ചാത്തലത്തിലാണ് ചിത്രത്തിന്റെ കഥ സെറ്റ് ചെയ്തിരിക്കുന്നത്. നിഖിത എന്ന ഇന്‍ഡിപെന്‍ഡായ ചെറുപ്പക്കാരി, തന്റെ അമ്മയോടൊപ്പം ഒരു ജോലിയുടെ ഭാഗമായി അവിടെയെത്തുകയാണ്. തനിക്ക് അനുയോജ്യനായ ഒരു വരനെത്തേടിയുള്ള അന്വേഷണത്തിലാണ് നിഖിത. എന്നാല് നിഖിതയുടെ അമ്മയാകട്ടെ നേറെ മറിച്ച് വളരെ റൊമാന്റിക്കാണ്. ഇരുവരും തങ്ങളുടെ ജീവിതത്തിലെ താല്‍പര്യങ്ങളുമായി മുന്നോട്ട് പോകുന്നതിനിടെ രസകരമായ പുതിയ കുറച്ച് കഥാപാത്രങ്ങള് കടന്നുവരികയാണ്. പിന്നീടുണ്ടാകുന്ന രസകരമായ കുടുംബ ബന്ധങ്ങളേക്കുറിച്ചാണ് അനൂപ് ചിത്രത്തിലൂടെ പറഞ്ഞ് പോകുന്നത്.\nചിത്രത്തിലെ എല്ലാ താരങ്ങള്‍ക്കും തുല്യമായ പ്രാധാന്യം തന്നെയാണ് അനൂപ് നല്‍കിയിട്ടുള്ളത്. കല്യാണിയാണ് ചിത്രത്തില് നിഖിതയായെത്തുന്നത്. അമ്മയുടെ വേഷത്തില് ശോഭനയുമെത്തുന്നു. ഫ്‌ളാറ്റിലെ പുതിയ താമസക്കാരായ കുടുംബത്തിലെ രസികനായ ചെറുപ്പക്കാരനായാണ് ദുല്‍ഖറെത്തുന്നത്. സുരേഷ് ഗോപി, ശോഭന എന്നിവരുടെ വര്‍ഷങ്ങള്‍ക്കു ശേഷമുള്ള കോംബോ, ദുല്‍ഖറിന്റെയും കല്യാണിയുടെയും രണ്ട് ധ്രുവങ്ങളിലുള്ള വേഷങ്ങള് എന്നിവയാണ് ചിത്രത്തിന്റെ ഹൈലൈറ്റ്. സീനിയര് താരങ്ങളായ ഉര്‍വ്വശിയുടെയും കെ പി സി ലളിതയുടെയും ജോണി ആന്റണിയുടേയും കഥാപാത്രങ്ങളും ഇഷ്ടപ്പെട്ടു. ഫ്‌ളാറ്റിലെ കുക്കിങ്ങ് ആന്റിയായെത്തിയ ഡബ്ബിങ്ങ് ആര്‍ട്ടിസ്റ്റ് ശ്രീജ രവിയുടെ അതിഥി വേഷവും നന്നായിരുന്നു.\nമൊത്തത്തില് ചിത്രത്തിന്റെ ടെക്‌നിക്കല് വശങ്ങള് എല്ലാം തന്നെ ചിത്രത്തിനോട് ഒപ്പം നിന്നിട്ടുണ്ട്. ചിത്രത്തിന്റെ കളര് പാലറ്റ് ഒരു ഫ്രെഷ് ഫീലിങ്ങ് നല്‍കാന് ഏറെ സഹായിച്ചിട്ടുണ്ട്. അല്‍ഫോണ്‍സ് ജോസഫിന്റെ സംഗീതം ചിത്രത്തിന്റെ മൂഡ് നിലനിര്‍ത്തി. മുകേഷ് മുരളീധരന്റെ ക്ലോസ് ഫ്രെയിംസ്, ചിത്രത്തിന്റെ മൂഡ് മാറ്റിക്കൊണ്ടിരുന്ന ടോബി ജോണിന്റെ കട്ട്‌സ് എന്നിവയെല്ലാം നന്നായിരുന്നു.\nനമ്മള് അറിയാതെ നമ്മുടെ ജീവിതത്തെ സ്വാധീനിക്കുന്ന ഒരുപാട് പേരുണ്ട്. പലപ്പോഴും അത് നമ്മുടെ കുടുംബങ്ങളാണ്. നമ്മുടെ സ്വന്തം ഇഷ്ടങ്ങള് നമ്മള് തേടുന്നതിനിടെ നമ്മള് അവരെ മറന്നുപോവുമ്പോഴുണ്ടാകുന്ന അല്ലെങ്കില് നമ്മുടെ ശ്രദ്ധയില്‍പ്പെടാത്ത ചെറിയ കാര്യങ്ങള് ഒരു ബന്ധത്തെ എത്രത്തോളം സ്വാധീനിക്കുന്നു എന്നുള്ള ആശയമാണ് വരനെ ആവശ്യമുണ്ട് എന്ന ചിത്രം മുന്നോട്ട് വെക്കുന്നത്. അല്‍പം ഓര്‍മ്മ പുതുക്കലുള്ള ഒരു വ്യത്യസ്തമായ ഫീല് ഗുഡ് ചിത്രത്തിന്റെ അനുഭവത്തിനായി നിങ്ങള്‍ക്ക് ചിത്രത്തിന് വേണ്ടി ടിക്കറ്റ് എടുക്കാം.\nTags: anoop sathyan, dulqer salmaan, kalyani priyadarshan, manichitrathazhu, shobhana, suresh gopi, varane avashyamund movie, VARANE AVASHYAMUND REVIEW, wayfarer films\n‘അയ്യപ്പനും കോശിയും’…തോറ്റവരുടെ തോറ്റം പാട്ട്\nവിവാദങ്ങള്‍ക്ക് വിട, ഉല്ലാസം ഫസ്റ്റ് ലുക്ക് പങ്കുവെച്ച് മോഹന്‍ലാല്


തൻറെ വാട്സ്ആപ്പ് അക്കൗണ്ട് ഹാക്ക് ചെയ്ത ശേഷം അശ്ലീല വീഡിയോ കോൾ ചെയ്തെന്ന ആരോപണവുമായി പ്രമുഖ നടി രംഗത്ത് - Janayugom Online\nവെള്ളത്തിലൂടെ വാഹനം ഓടിക്ക�...\nHome / Latest News / തൻറെ വാട്സ്ആപ്പ് അക്കൗണ്ട് ഹാക്ക് ചെയ്ത ശേഷം അശ്ലീല വീഡിയോ കോൾ ചെയ്തെന്ന ആരോപണവുമായി പ്രമുഖ നടി രംഗത്ത്\nPosted on November 04, 2019, 1:17 pm\nമുംബൈ: തന്റെ വാട്സ്ആപ്പ് അക്കൗണ്ട് ഹാക്ക് ചെയ്യപ്പെട്ടെന്ന ആരോപണവുമായി ടെലിവിഷൻ നടി തേജസ്വി പ്രകാശ്. തന്റെ അക്കൗണ്ടുപയോഗിച്ച് അശ്ലീല വീഡിയോ കോളുകൾ ചെയ്തിട്ടുണ്ടെന്നും ഇവർ ആരോപിച്ചു.\nതന്റെ കോൺടാക്ടിലുള്ളവരുമായി ഹാക്കർ ഏറെ സൗഹൃദത്തോടെ സംസാരിക്കുകയും ഒരു ലിങ്ക് അയച്ച് കൊടുക്കുകയും ചെയ്തു. ഇതിലെ കോഡ് തിരികെ അയച്ച് നൽകാനും അവരോട് നിർദേശിച്ചു. കോഡ് അയച്ച് നൽകുമ്പോൾ അവരുമായി വീഡിയോ കോൾ ചെയ്യും. കോൾ അറ്റന്റ് ചെയ്യുമ്പോൾ ഇയാൾ അശ്ലീലം കാണിക്കുകയും ചെയ്യുകയായിരുന്നുവെന്നും തേജസ്വി പറഞ്ഞു.\nകഴിഞ്ഞ ദിവസം തിരക്കിട്ട ഷൂട്ടിംഗിനിടയിലും തനിക്ക് ഇത്തരമൊരു കോൾ വന്നതായി അവർ വ്യക്തമാക്കി. നിരവധി പേർ തനിക്ക് ചുറ്റുമുണ്ടായിരുന്നു. കോളെടുത്തപ്പോൾ നഗ്നനായ ഒരു മനുഷ്യനെയാണ് കണ്ടതെന്നും അവർ പറഞ്ഞു. ഇത് തന്നെ ഞെട്ടിച്ചെന്നും അവർ കൂട്ടിച്ചേർത്തു.\nസംഭവത്തെക്കുറിച്ച് സൈബർ സെല്ലിൽ വിവരം പരാതി നൽകി. ആഷിം ഗുലാത്തി എന്ന നടിയുടെയും വാട്സ് ആപ്പ് ഹാക്ക് ചെയ്തിട്ടുണ്ട്.\nയുവതിയുമൊത്തുള്ള നഗ്ന വിഡിയോ വൈറലായി: ബിജെപി അധ്യക്ഷൻ രാജിവെച്ചു\nചെങ്ങന്നൂര് നല്‍കിയത് അഭിമാനകരമായ വിജയം: സജി ചെറിയാന്


Pavithran, Thripponithura 2014-07-08 06:51:08 News\nചുള്ളിക്കാടിന്റെ കാലഘട്ടത്തിൽ ഏറണാകുളം മഹാരാജാസ് കോളേജിൽ പഠിച്ച ഒരാളാണ് ഞാൻ. ക്ലാസ്സിൽ കേറാതെ അലഞ്ഞു തിരിഞ്ഞു നടന്ന അദ്ദേഹത്തെ കാണുമ്പോൾ അതുപോലെ ഒക്കെ ആകണം എന്ന് വൃഥാ മോഹിച്ചിരുന്നെങ്കിലും . വളരെ പാടുപെട്ടു കോളെജിലേക്ക് പറഞ്ഞു വിട്ടിരുന്ന മാതാപിതാക്കളെ ഓർത്തപ്പോൾ ആ സ്വപ്‌നങ്ങൾ അപ്പാടെ ഉപേക്ഷിച്ചു. അന്ന് അദ്ദേഹം എഴുതിയിരുന്ന കവിതകൾ മനസിലായിലെങ്കിലും, മനസിലാകാതെ, അതിനകത്ത് കട്ടിയായ എന്തോ ഉണ്ടെന്നു പറയുന്നതായിരുന്നു ഫാഷൻ. ഇപ്പോൾ ഇവിടെ ബന്നി വറുഗീസ് എഴുതിയ കവിതയും യഥാർഥത്തിൽ എനിക്ക് മനസിലായില്ല. ഒരു പക്ഷെ ചുള്ളിക്കാടിന്റെ കാലഘട്ടത്തിലെ സാമൂഹിയ വ്യ്വസ്ഥിതികൾക്ക് ഇതേറെ അയ്യാൾ അക്രോശിച്ചതായിരിക്കാം. പക്ഷെ സാധാരണ ഒരു വായനക്കാരന് മനസിലാകുന്നില്ല എങ്കിൽ സമൂഹത്തിൽ അതിനു എന്ത് മാറ്റം വരുത്താൻ കഴിയും? ചുള്ളിക്കാടിന്റെ ജീവിത പശ്ചാത്തലം എനിക്ക് അറിയില്ല. പക്ഷെ എന്തോക്കൊയോ ആ മനസ്സിൽ പുകയുന്നുണ്ടായിരുന്നു എന്നതിന് സംശയം ഇല്ല. ജീവിതത്തിൽ കഷ്ടപ്പാടുകളുടെയും പ്രേതിസന്ധികളുടെയും നടുവിൽ ഇരുന്നു എഴുതുമ്പോൾ അത് സമൂഹത്തോട് സംസാരിക്കും. അമേരിക്കയിലെപോലെ ജീവിത സുഖങ്ങളുടെ നടുവിൽ ഇരുന്നു എഴുതുന്ന പല kavithakalkkum വൈകാരിക തീവ്രത ഇല്ലാതെ വരുന്നതും അതുകൊണ്ടാണ്. ചിലർ തിരഞ്ഞെടുക്കുന്ന വിഷയം വളരെ ശോചനീയമാണ്. വിദ്യാധരനെ രോക്ഷം കൊള്ളിക്കുന്നതും അതായിരിക്കും. എഴുതിയിട്ട് പല ആവര്ത്തി വായിച്ചു നോക്കുക പിന്നെ നല്ല സുഹൃത്തുക്കളോട് അഭിപ്രായം ചോദിക്കുക. എന്നിട്ട് പ്ര്സിദ്ധികരിക്കുക. അപ്പോൾ നല്ലെതെങ്കിൽ വായനക്കാരുടെ കയ്യടി വാങ്ങാം അല്ലെങ്കിൽ അടിയും.\nGeorge Thumpayil 2014-07-08 06:47:44 News\nThank you my friends. Appreciate it.\nDr.Sasi 2014-07-08 06:23:41 News\nവിദ്യാധരൻ 2014-07-08 04:24:07 News\n"നിന്നെ ഞാൻ കണ്ടിട്ടില്ല നിന്റെ പേരെന്താണാവോ , നീ പെണ്ണോ പുരുഷനോ ? നീയെനിക്കാരാണാവോ " (ആരോ ഒരാൾ -ചുള്ളിക്കാട് ) വിഡ്ഢിത്തരം പുലമ്പ് നീ ആവോളം നിനക്കതശ്വാസം നൽകുകിൽ നല്ലത് വേണമെങ്കിൽ ഒരു കഞ്ചാവും വലിക്കുക ചുള്ളിക്കാട്ടിലിരുന്നാരും കാണാതെ പുകക്കുക . തീരുമ്പോൾ ചുള്ളിക്കാട്ടിന്റെ പോക്കറ്റിൽ തപ്പുക നാൽപ്പത് വർഷം മുമ്പവൻ കത്തിച്ച കഞ്ചാവ് ബീഡിയുടെ ശിഷ്ടാവിശിഷ്ടങ്ങൾ കിട്ടിടും തീർച്ച\nSudhir Panikkaveetil 2014-07-08 03:31:22 News\nvaayanakkaaran 2014-07-07 19:56:10 News\nതുമ്പയിൽ തൊപ്പിയിൽ തൂവലുകൾ തുടരട്ടെ!\nBinoy Varughese 2014-07-07 17:38:17 News\nവിവരദോഷം പുലമ്പാതെ വിദ്യാധര... ചുള്ളിക്കാടിന്റെ ഈ കവിത വായിക്കൂ... പുതിയതല്ല വളരെ പഴയതാ ഒരു നാല്പതു കൊല്ലം മുമ്പെഴുതിയത് മലയാള കവ്യാസ്വദകരുടെ ഒരു തലമുറ നെഞ്ചിലേറ്റിയത്, ഒരു പക്ഷേ താങ്കളുടെ ഭാവകുത്വദോഷത്തിനു ശ്ശി... ശമനം ഉണ്ടായാലോ...\nപോകട്ടേ, നീയെന് മകനേ, നരകങ്ങൾ\nഅറ്റുതെറിച്ച പെരുവിരൽ, പ്രജ്ഞ തന്\nഗര്‍ഭത്തിലേ കണ്ണു പൊട്ടിയ വാക്കുകൾ\nചക്രവേഗങ്ങള് ചതച്ച പാദങ്ങളാൽ\nപിച്ചതെണ്ടാന് പോയ ബുദ്ധസ്മരണകൾ\nവ്യര്‍ത്ഥം മനസ്സാക്ഷിതന് ശരശയ്യയിൽ\nഅത്രമേല് നിന്നെ ഞാന് സ്‌നേഹിക്കയാൽ, വെറും\nഹസ്തഭോഗങ്ങളിൽ, പെണ്ണിന്റെ കണ്ണു നീ-\nബാലചന്ദ്രൻ ചുള്ളിക്കാടിന്റെ കവിത\nJomet 2014-07-07 14:31:50 News\nVery good...we don't need any any agents there.... Good that KCCNA tookadecision like that. KCCNA should edit and give relevant news to out side world\nJoe M. 2014-07-07 10:48:02 News\nകുളം കലക്കുന്നത് മീൻ പിടിക്കാനും! മീൻ തിന്നിട്ടു പിന്നെ ഒരു പണിയും കൂടിയുണ്ട്, കൈ കഴുകീട്ടു നമുക്ക് നേരെ നിന്നൊരു തുപ്പും തരും. -ക്കെംഅപ്പ്...\nVarughese N Mathew 2014-07-07 10:16:31 News\nIt isatradition in Kerala that any good officer who hasabrain and try to do something good will be kicked out from his position by the dirty politician. In this case also the same thing happened. Nothing will happen in Kerala as long as these illeterate politicians rule the country.\nSomanathan K. 2014-07-07 09:11:16 News\nഇത്തരത്തിലുള്ള അന്വേഷണങ്ങളും നടപടികളും തന്നെ ജനങ്ങൾക്കു വേണ്ടത്. മുഖ്യമന്ത്രി ഇക്കാര്യത്തിൽ പ്രശംസ അർഹിക്കുന്നു!\nVivekan 2014-07-07 09:01:56 News\nഅറ്റൻഷൻ കിട്ടാൻ വേണ്ടിയുള്ള വളിപ്പടിയോ, ന്യൂസില്ലാത്ത പത്രക്കാരുടെ കണ്ടുപിടത്തമോ?\nKunjunni Nirappel 2014-07-07 08:50:47 News\nഅവസാനം കാണിച്ചിരിക്കുന്ന ഫോട്ടോ നല്ലൊരു സാമ്പിൾ ഫോട്ടോ തന്നെ ....\nഒന്നു കിഴക്കോട്ടു, ഒന്നു നേരെ, മറ്റൊന്ന് പടിഞ്ഞാറോട്ട് നോക്കുന്നു... ചിരിക്കുന്നവർ, ചിരിക്കാത്തവർ... , തന്റെ ഫോട്ടോ എടുക്കേണ്ട വിധം എങ്ങനെയെന്നു പറഞ്ഞു കൊടുക്കുന്ന ഒരു വിദദ്ധൻ... എല്ലാരുമുണ്ടിതിൽ... ഉഗ്രൻ പോസ്...\nഒരു സാദാ മലയാളി കുടുംബം ഫോട്ടോയ്ക്ക് പോസ് ചെയ്യൂമ്പോഴുള്ള എല്ലാ ഒരുക്കങ്ങളും, ചലനങ്ങളും ഇതിൽ കാണാനുണ്ട്! ഒരു കുറവുമാത്രം... മാലയും കമ്മലും പിടിച്ചു നേരെയാക്കുന്ന ഭാഗമില്ല... ആഭരണങ്ങൾ ഇല്ല...!\nAction Now 2014-07-07 08:18:50 News\nദുരൂഹതകളുടെ പുറത്തു ദുരുഹതകൾ സൃഷ്ടിക്കുന്നതാണ് ഈ വാർത്ത. എന്തുകൊണ്ട് ഇവടെ പെരുകൊടുത്തിരിക്കുന്നവർക്ക് ഇന്ത്യൻ കൌണ്‍സിലെറ്റിൽ സമീപ്ചു സഹായം അഭ്യർഥിച്ചുകൂടാ? അവരിൽകൂടി ഹാരിസ് കൌണ്ടി മെന്റൽ ഹോസ്പിറ്റലിൽ ഈ പേരിൽ ഒരാൾ അഡമിറ്റ് ചെയ്യേതിട്ടുണ്ടോ എന്ന് അറിയാൻ കഴിയും. ദയവു ചെയ്യുത് അവിടെ ജോലി ചെയ്യുന്ന നുര്സുമാര് വഴി കണ്ടുപിടിക്കാൻ ശ്രമിക്കരുത്. അങ്ങനെ ആരെങ്കിലും ചെയ്യതാൽ അവരുടെ കഞ്ഞികുടി മുട്ടും. അതുകൊണ്ട് മലയാളിയുടെ പിൻവാതിലിൽ കൂടിയുള്ള പരിപാടി നടത്തരുത്. ഇങ്ങനെ കേരളത്തിൽ നിന്ന് വന്ന പല സിനിമാക്കാരും മുങ്ങുകയും ഒടുവിൽ പൊങ്ങുകയും ചെയ്യാറുണ്ട്. ഫോമാക്കാരും ഫോക്കാനക്കാരും തിരക്കിലായതുകൊണ്ട് അവരെ നോക്കണ്ട. അവർ മന്ത്രിമാരുമായി ഉന്നതതല ചര്ച്ചകളും സമ്മേളനങ്ങളുംനടത്തികൊണ്ടിരിക്കുകയായ്രിക്കും? പിന്നെ ജുസ്റ്റിസു ഫോർ ആളിനെ വിളിച്ചു പറഞ്ഞേക്ക്? എന്തായാലും എല്ലാം നമയിൽ കലാശിക്കാൻ ജഗധീശ്വര്ൻ സഹായിക്കട്ടെ.\nസംശയം 2014-07-07 06:33:05 News\nഭക്തന്മാർ സ്പിരിറ്റിലാകുംമ്പോൾ മറുഭാഷ സംസാരിക്കാൻ തുടങ്ങും. അതുകൊണ്ടായിരിക്കാം മാധ്യമക്കാർ വേണ്ടാന്നു വച്ചത്. എല്ലാരും സ്പിരിറ്റിലായാൽ എന്ത് ചെയ്യും?


കൊച്ചിയിലെ ബ്രോഡ് വേ മാര്‍ക്കറ്റില് വന് തീപിടുത്തം; പ്രദേശത്തുനിന്നും ആളുകളെ ഒഴിപ്പിക്കുന്നു – Azhimukham\nകൊച്ചിയിലെ ബ്രോഡ് വേ മാര്‍ക്കറ്റില് വന് തീപിടുത്തം; പ്രദേശത്തുനിന്നും ആളുകളെ ഒഴിപ്പിക്കുന്നു\nഭദ്ര ടെക്സ്റ്റയില്‍സ് എന്ന മൊത്ത വ്യാപാര വസ്ത്ര ശാലയിലാണ് തീപിടുത്തം നടന്നിരിക്കുന്നത്.\nMay 27 2019 10:47 AM\nകൊച്ചിയില് വന് തീ പിടിത്തം. കൊച്ചിയിലെ ബ്രോഡ് വേ മാര്‍ക്കറ്റിലാണ് അപകടം നടന്നത്. മൂന്ന് ഫയര്‍ഫോഴ്‌സ് യൂണിറ്റുകള് സ്ഥലത്ത് എത്തിയിട്ടുണ്ട്. പ്രദേശത്തുനിന്നും ആളുകളെ ഒഴിപ്പിക്കുകയാണ്. തീ മറ്റ് കെട്ടിടങ്ങളിലേക്ക് പടരാതിരിക്കാനുള്ള നടപടികള് ചെയ്തുകൊണ്ടിരിക്കുവാണ്. ഭദ്ര ടെക്സ്റ്റയില്‍സ് എന്ന മൊത്ത വ്യാപാര വസ്ത്ര ശാലയിലാണ് തീപിടുത്തം നടന്നിരിക്കുന്നത്.\nകൂടുതല് ഫയര്‍ഫോഴ്‌സും പോലീസും രക്ഷാപ്രവര്‍ത്തകും സംഭവ സ്ഥലത്തേക്ക് പുറപ്പെട്ടിട്ടുണ്ട്. കൊച്ചിയിലെ ഏറ്റവും പഴയ വ്യാപാര കേന്ദ്രങ്ങളില് ഒന്നായ ബ്രോഡ് വേ മാര്‍ക്കറ്റ് വളരെ ഇടുങ്ങിയതും തിരക്കേറിയതുമാണ്. അതുകൊണ്ട് തന്നെ പത്ത് മണിക്ക് നടന്ന തീപിടുത്തം അണയ്ക്കാന് ഫയര്‍ഫോഴ്‌സ് എത്തിയപ്പോള് പത്തര കഴിഞ്ഞിരുന്നു.\nതൃക്കാക്കരയില് നിന്നും കൊച്ചിയില് നിന്നും കൂടുതല് ഫയര്‍ഫോഴ്‌സ് യൂണിറ്റുകള് സ്ഥലത്തേക്ക് തിരിച്ചിട്ടുണ്ട്. കൊച്ചി റിഫൈനറിയുടെയും, ഷിപ്പിയാര്‍ഡും ഫയര് ഫോഴ്‌സും സംഭവ സ്ഥലത്തേക്ക് തിരിച്ചിട്ടുണ്ട്. ആവശ്യമെങ്കില് എയര്‍പോര്‍ട്ടില് നിന്നും കോട്രംസ്റ്റില് നിന്നും ഫയര്‍ഫോഴ്‌സ് യൂണിറ്റുകള് എത്തിക്കാന് ധാരണയായിട്ടുണ്ട്.\nഭദ്ര ടെക്സ്റ്റയില്‍സില് നിന്ന് തുടങ്ങിയ അഗ്‌നിബാധ നിമിഷ നേരം കൊണ്ട് കൂടുതല് കടകളിലേക്ക് പടരുകയായിരുന്നു. മൂന്ന് നിലകളിലായി പ്രവര്‍ത്തിക്കുന്ന ഭദ്ര ടെക്സ്റ്റല്‍സ് പൂര്‍ണമായും കത്തി നശിച്ചുകൊണ്ടിരിക്കുകയാണ്. കെട്ടിട്ടത്തിന്റെ മേല്‍ക്കൂര ഏതാണ്ട് കത്തിയമര്‍ന്നു. കെട്ടിട്ടത്തിലേക്ക് ഫയര്‍ഫോഴ്‌സ് ഉദ്യോഗസ്ഥര് പ്രവേശിച്ചിട്ടുണ്ട്.\nകെട്ടിട്ടത്തിനകത്തെ തീയണയ്ക്കാനാണ് ഇവരുടെ ശ്രമം. ചുറ്റുവട്ടത്തുള്ള എല്ലാ കടകളില് നിന്നും ആളുകളെ ഒഴിപ്പിച്ചിട്ടുണ്ട്. തൊട്ട് അടുത്തുള്ള മറ്റ് കടകളിലേക്ക് തീ പടരുന്നത് തടയാനായി ഫയര്‍ഫോഴ്‌സ് ചുറ്റുവട്ടത്തെല്ലാം വെള്ളം ചീറ്റി കൊണ്ടിരിക്കുകയാണ്.\nഇന്ത്യന് ടെലിവിഷന് മാര്‍ക്കറ്റില് പിടിമുറുക്കി ചൈനീസ് സ്മാര്‍ട്ട് ഫോണ് നിര്‍മാതാക്കളായ ഷവോമി ; 14 മാസംകൊണ്ട് വിറ്റത് 20 ലക്ഷം ടെലിവിഷന് സെറ്റുകള്


മദ്യം കിട്ടാതായതോടെ ലഹരിക്കായി പെയിന്റും വാര്‍ണിഷും കഴിച്ചു; മൂന്ന് പേര് കുഴഞ്ഞുവീണ് മരിച്ചു - BIGNEWSLIVE | Latest Malayalam News\nസ്ഥിരം മദ്യം കഴിച്ചിരുന്ന ഇവര് മദ്യം ലഭിക്കാതെ വന്നതോടെ ലഹരിക്കുവേണ്ടി പെയിന്റും വാര്‍ണിഷും കഴിക്കുകയായിരുന്നു. പിന്നാലെ ഛര്‍ദ്ദിയും അസ്വസ്ഥതയും അനുഭവപ്പെടുകയും കുഴഞ്ഞുവീഴുകയായിരുന്നു. ചെങ്കല്‍പേട്ടയിലെ സര്‍ക്കാര് ആശുപത്രിയില് ഇവരെ എത്തിച്ചെങ്കിലും ജീവന് രക്ഷിക്കാനായില്ല.\nമൂവരും ഒരുമിച്ചാണ് പെയിന്റും വാര്‍ണിഷും കഴിച്ചത്. കൊവിഡ് 19 പ്രതിരോധത്തിന്റെ ഭാഗമായി രാജ്യത്ത് കേന്ദ്ര സര്‍ക്കാര് മാര്‍ച്ച് 25 മുതല് ലോക്ക്ഡൗണ് പ്രഖ്യാപിച്ചിരിക്കുകയാണ്. ഇതോടെ മദ്യശാലകള്‍ക്കും പൂട്ടുവീണിരുന്നു. രാജ്യത്തിന്റെ വിവിധ ഇടങ്ങളില് മദ്യം കിട്ടാത്തതിനെ തുടര്‍ന്ന് നിരവധി മരണങ്ങള് റിപ്പോര്‍ട്ട് ചെയ്തിരുന്നു.


'ബ്രദർ' ആക്കിയ കീർത്തി സുരേഷിനെ 'സിസ്റ്റർ' ആക്കി നയൻസിന്റെ കാമുകൻ-Keerthi Suresh Sister avarkale Vignesh Shivan Funny Speech\n'ബ്രദർ' ആക്കിയ കീർത്തി സുരേഷിനെ 'സിസ്റ്റർ' ആക്കി നയൻസിന്റെ കാമുകൻ\nസംസാരത്തിലുടനീളം വിഘ്നേശിനെ ബ്രദർ എന്നു വിളിച്ചാണ് കീർത്തി സംസാരിച്ചത്\nകീർത്തി സുരേഷിന്റെ ഏറ്റവും പുതിയ ചിത്രമാണ് താനാ സേർന്ത കൂട്ടം. സൂര്യയാണ് ചിത്രത്തിലെ നായകൻ. വിഘ്നേശ് ശിവൻ ആണ് സിനിമയുടെ സംവിധായകൻ. ജനുവരി 12 നാണ് സിനിമ റിലീസ് ചെയ്യുന്നത്. സിനിമയുടെ പ്രൊമോഷന്റെ ഭാഗമായി സംഘടിപ്പിച്ച പത്രസമ്മേളനത്തിൽ ചിത്രത്തിന്റെ അണിയറ പ്രവർത്തകർ ഒത്തുചേർന്നു.\nസൂര്യയോടൊപ്പം അഭിനയിക്കാൻ കഴിഞ്ഞത് വലിയ ഭാഗ്യമാണെന്ന് കീർത്തി സുരേഷ് പറഞ്ഞു. സൂര്യയ്ക്ക് ഒപ്പം അഭിനയിക്കാൻ അവസരം തന്ന സംവിധായകൻ വിഘ്നേശ് ശിവനും കീർത്തി നന്ദി പറഞ്ഞു. സംസാരത്തിലുടനീളം വിഘ്നേശിനെ ബ്രദർ എന്നു വിളിച്ചാണ് കീർത്തി സംസാരിച്ചത്. കീർത്തിയുടെ ബ്രദർ വിളി കേട്ട വിഘ്നേശ് മറുപടി പ്രസംഗത്തിൽ കീർത്തിയെ സിസ്റ്ററുമാക്കി.\n”10 തവണയോളം കീർത്തി എന്നെ ബ്രദർ എന്നു വിളിച്ചു കഴിഞ്ഞു. കീർത്തി സുരേഷ് സിസ്റ്ററേ നന്ദി”-വിഘ്നേശ് പറഞ്ഞു. കീർത്തിയുടെ ബ്രദർ വിളിയും വിഘ്നേശിന്റെ സിസ്റ്റർ വിളിയും സദസ്സിനെയും ചിരിപ്പിച്ചു. സംവിധായകനോടൊപ്പം നയൻതാരയുടെ കാമുകൻ എന്ന നിലയിലും വിഘ്നേശ് ഏവർക്കും സുപരിചിതനാണ്.\nതമിഴിൽ കീർത്തി സുരേഷിന് കൈനിറയെ ചിത്രങ്ങളാണ്. വിക്രമിന്റെ സാമി 2, വിശാലിന്റെ സണ്ടക്കോഴി 2, ദുൽഖറിന്റെ മായാനദി, വിജയ്‌യുടെ ദളപതി 62 തുടങ്ങിയ ചിത്രങ്ങളിലെല്ലാം നായിക കീർത്തിയാണ്. വിജയ്‌ക്കൊപ്പം കീർത്തി അഭിനയിക്കുന്ന രണ്ടാമത്തെ ചിത്രമാണ് ദളപതി 62. മുരുകദോസാണ് സിനിമ സംവിധാനം ചെയ്യുന്നത്.\nരാകുല് പ്രീതിനെതിരെ ദുല്‍ഖര് ആരാധകരുടെ സൈബര് ആക്രമണം\n‘മഹാനടി’ക്കായി തെലുങ്ക് പറയാന് കഷ്ടപ്പെട്ട് കീര്‍ത്തി; ചിരിപ്പിച്ചു കൊല്ലുന്ന ഡബ്ബിങ് വീഡിയോ


ചെന്നൈ തരുന്നു, നമുക്കും പാഠം | Editorial | Manorama News\nചെന്നൈ തരുന്നു, നമുക്കും പാഠം\nമുഖപ്രസംഗം June 20, 2019 11:29 PM IST\nചെന്നൈ തൊണ്ട വരണ്ടു കേഴുന്നതു രാജ്യത്തിന്റെ മുഴുവൻ ആശങ്കയായിത്തീർന്നിരിക്കുന്നു. സമീപ ചരിത്രത്തിലെ ഏറ്റവും കടുത്ത ജലക്ഷാമത്തിലൂടെയാണ് ആ മഹാനഗരം ഇപ്പോൾ കടന്നുപോകുന്നത്.\nജലസംരക്ഷണം എന്ന വലിയ പാഠം മറന്നതാണ് ഈ ദുരവസ്ഥയുടെ മുഖ്യകാരണമെന്നിരിക്കെ, അതിൽ നമുക്കു കൂടിയുള്ള മുന്നറിയിപ്പു കേരളം കേട്ടേതീരൂ.\nഇന്നലെ ചെന്നൈയിലെ ചിലയിടങ്ങളിൽ മഴ പെയ്തത് 196 ദിവസത്തെ ഇടവേളയ്ക്കുശേഷമാണ്. ഭൂഗർഭ ജലനിരപ്പു വൻതോതിൽ കുറഞ്ഞും ജലസ്രോതസ്സുകൾ വറ്റിവരണ്ടും അതിരൂക്ഷമായ വരൾച്ചയിൽ ചെന്നൈ നഗരം പകച്ചുനിൽക്കുമ്പോൾ ലക്ഷക്കണക്കിനുപേർ ജലക്ഷാമത്തിന്റെ പിടിയിലമർന്നുകഴിഞ്ഞു.\nലോകാരോഗ്യ സംഘടനയുടെ കണക്കു പ്രകാരം, ദിനംപ്രതി ആളോഹരി വേണ്ട കുറഞ്ഞ ജലം 150 ലീറ്ററാണെന്നിരിക്കെ, ചെന്നൈയിൽ ലഭിക്കുന്നത് 10 ലീറ്റർ മാത്രമാണെന്ന കണ്ടെത്തലിൽത്തന്നെയുണ്ട് ഇപ്പോഴത്തെ അവസ്ഥയുടെ നേർചിത്രം.\nതമിഴ്നാട്ടിലെ മറ്റു ചില പ്രദേശങ്ങളോടൊപ്പമാണ് ചെന്നൈ നഗരവാസികളും കൊടിയ ജലക്ഷാമത്തെ ഇപ്പോൾ നിസ്സഹായമായി അനുഭവിക്കുന്നത്.\nചെന്നൈ നഗരം ശുദ്ധജലത്തിന് ആശ്രയിക്കുന്ന നാലു തടാകങ്ങളും വറ്റിവരണ്ടു കഴിഞ്ഞു. നഗരത്തിലെ പകുതിയിലധികം കുഴൽക്കിണറുകളിലും വെള്ളം വറ്റിയിരിക്കുന്നു.\nസർക്കാരിന്റെ ജലവിതരണത്തിൽ 40 ശതമാനമാണു കുറവു വരുത്തിയത്. സ്വകാര്യ ടാങ്കർ ലോറികൾ നാലിരട്ടിയിലേറെ തുക ഈടാക്കുകയാണ്.\nഅതേസമയം, സംസ്ഥാനത്തെ അതിരൂക്ഷ ജലക്ഷാമം രാഷ്ട്രീയവിവാദമായി വളരുകയുമാണ്. ജലപ്രശ്നം മികച്ച രീതിയിലാണു കൈകാര്യം ചെയ്യുന്നതെന്നു സംസ്ഥാന സർക്കാർ അവകാശപ്പെടുമ്പോൾ, ശുദ്ധജലക്ഷാമം പരിഹരിക്കുന്നതിൽ സർക്കാർ ദയനീയമായി പരാജയപ്പെട്ടുവെന്നാണു പ്രതിപക്ഷ ആരോപണം.\nനഗരത്തിലെ ശുദ്ധജലക്ഷാമം അനുദിനം വഷളാകുന്നതിനിടെ സംസ്ഥാന സർക്കാരിനെതിരെ രൂക്ഷവിമർശനമാണു കഴിഞ്ഞ ദിവസം മദ്രാസ് ഹൈക്കോടതിയിൽ നിന്നുണ്ടായത്.\nനഗരത്തിലെ ശുദ്ധജലക്ഷാമം ഒരു ദിവസം കൊണ്ടു തുടങ്ങിയതല്ലെന്നും ഇതു സംഭവിക്കുമെന്നു സംസ്ഥാന സർക്കാരിനു നല്ല ധാരണയുണ്ടായിരുന്നുവെന്നുമാണു കോടതി പറഞ്ഞത്.\nകയ്യേറിയ ജലസംഭരണികൾ ഒഴിപ്പിക്കാനും മഴവെള്ള സംഭരണത്തിനും എന്തു നടപടിയെടുത്തുവെന്നു ചോദിച്ച കോടതി, പ്രതിസന്ധിയുണ്ടാകുമ്പോഴാണു സംസ്ഥാന സർക്കാർ മഴവെള്ള സംഭരണത്തെക്കുറിച്ച് ബോധവൽക്കരണവുമായി ഇറങ്ങുന്നതെന്നു കടുപ്പിച്ചു പറയുകയും ചെയ്തു.\nനമുക്കടുത്തുള്ള ആ മഹാനഗരം ഇപ്പോൾ അനുഭവിക്കുന്ന ദാഹത്തിൽനിന്നും കോടതിയുടെ നിശിത വിമർശനത്തിൽ നിന്നും വേണം നാം കേരളത്തിനുള്ള പാഠം കണ്ടെത്താൻ.\nഇവിടെയുള്ള ഓരോ നദിയും ശ്വാസംമുട്ടി മരിക്കുന്നതു നമ്മുടെ കൺമുന്നിലാണ്. ഇതോടൊപ്പം മറ്റു ജലസ്രോതസ്സുകളും നാശത്തെ നേരിടുന്നു. വനനശീകരണം, കയ്യേറ്റം, മണൽവാരൽ, ഒഴുക്കു തടയൽ, കുന്നിടിക്കൽ തുടങ്ങി കാരണങ്ങൾ പലതുണ്ട് ഈ അവസ്ഥയ്ക്കെങ്കിലും, ഇതിന്റെ ആത്യന്തിക ഫലം ഒന്നേയുള്ളൂ: വരൾച്ച.\nനമുക്കുള്ള 44 നദികളെല്ലാം ചേർന്നു നൽകുന്നതിനെക്കാൾ ജലമൊഴുകിയിരുന്ന ഗോദാവരി നദിയുടെ തീരത്തുള്ള ജനമാണ് മഹാരാഷ്ട്രയിൽ 2016ൽ വരൾച്ചക്കാലത്തു കൊടുംദുരിതം അനുഭവിച്ചതെന്നുകൂടി ഓർമിക്കാം.\nമാലിന്യനിക്ഷേപവും അനിയന്ത്രിതമായ മണൽവാരലും പുഴ കയ്യേറ്റവും അനധികൃത പാടംനികത്തലുമൊക്കെയായി ജലാശയങ്ങളെ കൊന്നൊടുക്കുന്ന ശീലം ഇനിയെങ്കിലും അവസാനിപ്പിക്കണമെന്ന് വരൾച്ചയുടെ അയൽസാക്ഷ്യങ്ങൾ നമുക്കു പറഞ്ഞുതരുന്നു.\nകുളങ്ങൾ ജലസംഭരണത്തിന് ഉപയുക്തമാക്കുന്നതും കിണറ്റിലേക്കു മഴവെള്ളം ഇറക്കി റീചാർജ് ചെയ്യുന്നതുമെല്ലാം കേരളം വ്യാപകമാക്കേണ്ടതുണ്ട്. ഇതിനിടെ, വ്യക്‌തികളും കുടുംബങ്ങളും വിദ്യാലയങ്ങളും വീട്ടുകൂട്ടായ്‌മകളും ജലസംരക്ഷണമെന്ന ആശയം ഏറ്റെടുത്തു നടപ്പാക്കുന്നത് ശുഭപ്രതീക്ഷയിലേക്കു ചാലു കീറുകയും ചെയ്യുന്നു.\nതിരുവനന്തപുരം കാട്ടാക്കടയിലുള്ളതു പോലെ ജനകീയ മുന്നേറ്റങ്ങളുടെ പല ജലവിജയകഥകളും ഇന്നു സംസ്‌ഥാനത്തിനു പറയാനുണ്ട്.\nഈ കാലവർഷത്തുടക്കത്തിൽതന്നെ, ജലസംഭരണത്തിനും ഭൂജലപരിപോഷണത്തിനും പൂർണമനസ്സോടെ നാം തയാറായേ തീരൂ. കൊടും വരൾച്ച നേരിടുന്ന ചെന്നൈ തരുന്ന മുന്നറിയിപ്പ് കേരളത്തിനു കൂടിയാണ്.


ടെലിവിഷൻ കാഴ്ചകൾക്ക് കൂടുതൽ മിഴിവേകിയ പരമ്പരയാണ് സാന്ത്വനം. സഹോദരബന്ധത്തിന്റെ കെട്ടുറപ്പും കുടുംബബന്ധങ്ങളിലെ നൈർമ്മല്യതയും സാന്ത്വനത്തിന്റെ മാത്രം പ്രത്യേകതകളാണ്. ബാലനും ദേവിയും അവരുടെ അനുജന്മാരും ഉൾപ്പെടുന്ന സാന്ത്വനം കുടുംബത്തിലേക്ക് വലതുകാൽ വെച്ചുകയറിയവരാണ് അപർണയും അഞ്‌ജലിയും. തുടക്കകാലം മുതൽ തന്നെ ഇരുവരും നല്ല സൗഹൃദത്തിലായിരുന്നു.\nഈയിടെ ലച്ചു അപ്പച്ചി സാന്ത്വനം വീട്ടിലെത്തിയതോടെയാണ് ഇവർക്കിടയിൽ പ്രശ്നങ്ങൾ ഉരുണ്ടുകൂടിയത്. അഞ്‌ജലിയെ ശത്രുപക്ഷത്തേക്ക് പ്രതിഷ്ഠിച്ച് ലച്ചുവിനൊപ്പം സാന്ത്വനം വിടാൻ തീരുമാനിക്കുകയായിരുന്നു അപ്പു. എന്നാൽ പരമ്പരയുടെ പുതിയ പ്രൊമോ വീഡിയോയിൽ ലച്ചു അപ്പച്ചിക്ക് കണക്കിന് കൊടുക്കുന്ന ഹരിയെ കാണാം. ഹരി അപർണയെ ഉപദേശിക്കുമ്പോൾ ഇടയ്ക്കുകയറിവരുന്ന ലച്ചു ഹരിയെ ചോദ്യം ചെയ്യുകയാണ്. എന്റെ ഭാര്യയോട് എന്ത് സംസാരിക്കണമെന്നും എങ്ങനെ സംസാരിക്കണമെന്നും എനിക്ക്\nകൃത്യമായി അറിയാമെന്നും അതിൽ നിങ്ങൾ ഇടപെടേണ്ട എന്നുമാണ് ഹരിയുടെ വക ശാസന. അതേ സമയം അപർണയെ കാര്യങ്ങൾ പറഞ്ഞുമനസിലാക്കാൻ ബാലനും ദേവിയും എത്തുന്നുണ്ട്. വാഷിംഗ് മെഷീനിൽ തുണിയലക്കുമ്പോൾ കണ്ണനെ ലച്ചു അധിക്ഷേപിച്ചെന്നും കണ്ണന്റെ തുണികൾ വലിച്ചെറിഞ്ഞു കളഞ്ഞെന്നുമുള്ള സത്യം അവർ അപ്പുവിനെ അറിയിക്കുന്നുണ്ട്. യാതൊരു കാര്യവുമില്ലാതെ ഒരു വഴക്കിന് പോകുന്ന ആളാണ് അഞ്‌ജലി എന്ന് തോന്നുന്നുണ്ടോ എന്ന ചോദ്യവും അപ്പുവിന് മുൻപിലേക്ക് അവർ ഇടുന്നുണ്ട്.


ഭയപ്പാട് അകന്നു, ടിയാന്‍ഗോങ് 1 പസഫിക്കിനു മുകളിൽ എരിഞ്ഞമർന്നു-China Space Lab Plunges Into Earth, Breaks Up Over South Pacific\n8.5 ടണ് ഭാരമുള്ള ടിയാന്‍ഗോങ് 1 എന്ന നിലയമാണ് നിയന്ത്രണം നഷ്ടപ്പെട്ട് താഴേക്ക് പതിച്ചത്\nബെയ്ജിങ്: നിയന്ത്രണം നഷ്ടപ്പെട്ട ചൈനയുടെ ഏറ്റവും വലിയ ബഹിരാകാശനിലയം ദക്ഷിണ പസഫിക്കിനു മുകളിൽ എരിഞ്ഞമർന്നു. ബെയ്ജിങ് പ്രാദേശിക സമയം രാവിലെ 8:15 നാണ് (ഇന്ത്യന് സമയം ആറ് മണിയോടെ) ബഹിരാകാശ നിലയം ഭൗമാന്തരീക്ഷത്തില് പ്രവേശിച്ചത്. ഇതിന്റെ ഭൂരിഭാഗവും ഭൗമാന്തരീക്ഷത്തില് പ്രവേശിച്ചയുടൻ തന്നെ കത്തിയമർന്നുവെന്നും ചൈനീസ് ബഹിരാകാശ ഏജൻസി അറിയിച്ചു.\nടിയാന്‍ഗോങ് 1 ഇന്നു ഭൂമിയിൽ പതിക്കുമെന്ന് ചൈന ഇന്നലെ അറിയിച്ചിരുന്നു. ബ്രസീലിയൻ തീരത്ത് ദക്ഷിണ അറ്റ്‌ലാന്റിക്കിനു സമീപം സാവോ പോളോയ്ക്കും റിയോ ഡി ജനീറോയ്ക്കും സമീപം നിലയം തകർന്നുവീഴുമെന്നായിരുന്നു നേരത്തെ പുറത്തുവന്ന റിപ്പോർട്ടുകൾ.\n8.5 ടണ് ഭാരമുള്ള ടിയാന്‍ഗോങ് 1 എന്ന നിലയമാണ് നിയന്ത്രണം നഷ്ടപ്പെട്ട് താഴേക്ക് പതിച്ചത്. ബഹിരാകാശ ഗവേഷണങ്ങൾക്കായി സ്വന്തമായൊരു ബഹിരാകാശ നിലയം എന്ന ചൈനയുടെ സ്വപ്ന പദ്ധതിയുടെ ഭാഗമായാണ് 2011 ൽ ടിയാന്‍ഗോങ് 1വിക്ഷേപിച്ചത്. വന്‍ശക്തികളായ റഷ്യക്കും അമേരിക്കയ്ക്കും ഒപ്പം എത്തുകയായിരുന്നു ഇതിലൂടെ ചൈനയുടെ ലക്ഷ്യം.\nരാജ്യാന്തര ബഹിരാകാശ നിലയത്തിന്റെ മാതൃകയിൽ (ഐഎസ്എസ്) ചൈന വികസിപ്പിച്ചെടുത്ത സ്വന്തം ബഹിരാകാശ നിലയമാണു ടിയാൻ ഗോങ്. ‘സ്വർഗീയ സമാനമായ കൊട്ടാരം’ എന്നാണ് പേരിനർഥം. ചൈനീസ് ശാസ്ത്രജ്ഞർക്കു മാസങ്ങളോളം ബഹിരാകാശത്തു തങ്ങി പരീക്ഷണങ്ങൾ നടത്താനുള്ള അവസരമൊരുക്കുകയായിരുന്നു പ്രധാന ലക്ഷ്യം. ഇതിന്റെ ഭാഗമായി ബഹിരാകാശത്തു സ്ഥാപിച്ച ടിയാൻഗോങ് പരീക്ഷണ മൊഡ്യൂളുമായി ഷെൻഷൂ 8 എന്ന ബഹിരാകാശ വാഹനം 2011ൽ വിജയകരമായി ബന്ധിപ്പിക്കാനും ചൈനയ്ക്കു കഴിഞ്ഞു.\nപക്ഷേ 2016 സെപ്റ്റംബറിൽ എല്ലാ സ്വപ്നങ്ങളും തകർന്നു. ടിയാൻഗോങ്ങുമായുള്ള ബന്ധം ചൈനയ്ക്ക് നഷ്ടമായെന്ന് രാജ്യം സമ്മതിച്ചു. വൈകാതെ തന്നെ ഭൂമിയിലേക്ക് പതിക്കുമെന്നും ചൈന അറിയിച്ചു.\n2003 ലാണ് ആദ്യമായി ചൈന ബഹിരാകാശത്തേക്ക് ആളെ അയയ്ക്കുന്നത്. 2013 ല് മൂന്ന് ചൈനീസ് ഗവേഷകര് 15 ദിവസം ടിയാന്‍ഗോങ് 1 സ്‌പേസ് ലബോറട്ടറിയില് ചിലവഴിച്ചിരുന്നു. ടിയാന്‍ഗോങ് 1ന്റെ പരാജയത്തെ തുടർന്നും ചൈന വെറുതെ ഇരിക്കാൻ തീരുമാനിച്ചിട്ടില്ല. ടിയാന്‍ഗോങ് 1 പ്രവര്‍ത്തന രഹിതമായതിനെ തുടര്‍ന്ന് 2016 സെപ്റ്റംബറിൽ ചൈന ടിയാന്‍ഗോങ്2സ്ഥാപിച്ചിട്ടുണ്ട്. ടിയാന്‍ഗോങ് 2ലേക്ക് രണ്ട് ബഹിരാകാശ യാത്രികരേയും ചൈന അയച്ചിരുന്നു.


പ്ലസ്ടു സ്‌കൂളുകളില് അനുവദിച്ചത് 1000 തസ്തികകള് കുറച്ച് – Chandrika Daily\nBy chandrika Friday March 3, 2017 18:26 pm\nപ്ലസ്ടു സ്‌കൂളുകളില് അനുവദിച്ചത് 1000 തസ്തികകള് കുറച്ച്\nസംസ്ഥാനത്തെ ഹയര് സെക്കന്ററി സ്‌കൂളുകളില് 3500ഓളം അധ്യാപക തസ്തികകള് വേണമെന്നിരിക്കെ ബജറ്റില് പ്രഖ്യാപിച്ചത് 2500 തസ്തികകള് മാത്രം. അതുതന്നെ 2017-18, 2018-19 വര്‍ഷങ്ങളിലായാണ് സൃഷ്ടിക്കപ്പെടുകയെന്നും ധനമന്ത്രി പറയുന്നു….\nസംസ്ഥാനത്തെ ഹയര് സെക്കന്ററി സ്‌കൂളുകളില് 3500ഓളം അധ്യാപക തസ്തികകള് വേണമെന്നിരിക്കെ ബജറ്റില് പ്രഖ്യാപിച്ചത് 2500 തസ്തികകള് മാത്രം. അതുതന്നെ 2017-18, 2018-19 വര്‍ഷങ്ങളിലായാണ് സൃഷ്ടിക്കപ്പെടുകയെന്നും ധനമന്ത്രി പറയുന്നു. മുന്‍വര്‍ഷങ്ങളില് അനുവദിച്ച പുതിയ സ്‌കൂളുകള്‍ക്കും ബാച്ചുകള്‍ക്കുമാണ് അധിക തസ്തികകള് സൃഷ്ടിക്കേണ്ടിയിരുന്നത്. എന്നാല് വിദ്യാഭ്യാസ വകുപ്പിന്റെ പദ്ധതി നിര്‍ദേശത്തിന് ധനവകുപ്പ് നേരത്തെ ഉടക്ക് വെച്ചിരുന്നു. ഇത് പ്രതിഫലിപ്പിക്കുന്ന പ്രഖ്യാപനമാണ് ബജറ്റിലുണ്ടായത്. 45,000 ക്ലാസ് മുറികള് ഹൈടെക് ആക്കുന്ന പദ്ധതി 2017-18 വര്‍ഷം പൂര്‍ത്തിയാവുമെന്നും ബജറ്റില് പറയുന്നു. ഇതിനുശേഷം സ്‌കൂള് ലബോറട്ടറികള് നവീകരിക്കും. ക്ലാസ്മുറികള്, വ്യായാമസൗകര്യങ്ങള്, ഇക്കോ പാര്‍ക്കുകള് എന്നിവയുടെ പശ്ചാത്തലസൗകര്യം മെച്ചപ്പെടുത്തുന്നതിന് വിശദമായ രൂപരേഖ തയാറാക്കും. ആയിരം കുട്ടികളില് കൂടുതല് പഠിക്കുന്ന സര്‍ക്കാര് സ്‌കൂളുകളുടെ ഭൗതികസാഹചര്യം മെച്ചപ്പെടുത്തുന്നതിന് കിഫ്ബിയില്‍നിന്ന് 500 കോടി അനുവദിക്കും. ഒരു സ്‌കൂളിന് പരമാവധി മൂന്നുകോടി. ഇതോടൊപ്പം 200 വര്‍ഷം പിന്നിട്ട മൂന്ന് എയ്ഡഡ് സ്‌കൂളുകളടക്കം ഏഴ് പൈതൃക സ്‌കൂളുകള്‍ക്ക് പ്രത്യേക പരിഗണന നല്‍കും. വിദ്യാഭ്യാസനിലവാരം ഉയര്‍ത്തുന്നതിനുള്ള രൂപരേഖ പരിശോധിക്കാന് വിദഗ്ധസമിതിയെ നിയോഗിക്കും.സര്‍വകലാശാലകള്‍ക്ക് പദ്ധതി സഹായമായ 381.8 കോടി രൂപക്ക് പുറമെ 1298.8 കോടി പദ്ധതിയേതര സഹായവും ഉള്‍പ്പെടുത്തി 1680.8 കോടി രൂപ നല്‍കും. റൂസ നടത്തിപ്പിന് 207 കോടി. ഉന്നതവിദ്യാഭ്യാസ രംഗത്തെ ഗുണനിലവാരം മെച്ചപ്പെടുത്തുന്നതിന് ജില്ലാതല ക്വാളിറ്റി അഷ്വറന്‍സ് സര്‍ക്കിളുകള് രൂപീകരിക്കും. അഡീഷനല് സ്‌കില് അക്വിസിഷന് പ്രോഗ്രാമിന് 430 കോടി വകയിരുത്തി. എല്ലാ ജില്ലകളിലും ഈവര്‍ഷം നൈപുണി കേന്ദ്രങ്ങള് ആരംഭിക്കും. വിദ്യാഭ്യാസ വായ്പാ പ്രതിസന്ധി പരിഹരിക്കാന് എജ്യുക്കേഷന് ലോണ് റീപേയ്‌മെന്റ് സപ്പോര്‍ട്ട് സ്‌കീം നടപ്പാക്കും. നിഷ്‌ക്രിയ ആസ്തിയായി വായ്പ മാറിയ പാവപ്പെട്ടവരെ വായ്പാത്തുകയുടെ 60 ശതമാനം നല്‍കിക്കൊണ്ട് വായ്പാതിരിച്ചടവ് പൂര്‍ത്തിയാക്കുന്നതിന് സര്‍ക്കാര് സഹായിക്കും. മറ്റ് വിദ്യാഭ്യാസ വായ്പ തിരിച്ചടവുകാര് കൃത്യമായി മുതലും പലിശയും തിരിച്ചടയ്ക്കുകയാണെങ്കില് പലിശയുടെ ഒരുഭാഗം സര്‍ക്കാര് വഹിക്കും. സംസ്ഥാനതല ബാങ്കേഴ്‌സ് സമിതിയുമായി ചര്‍ച്ച ചെയ്തായിരിക്കും പദ്ധതിക്ക് അന്തിമരൂപം നല്‍കുക. സ്‌കൂള് വിദ്യാഭ്യാസത്തിന് 863 കോടിയുടെ പദ്ധതികളാണ് ബജറ്റില് ആവിഷ്‌കരിച്ചിരിക്കുന്നത്. എസ്.എസ്.എക്ക് തദ്ദേശസ്ഥാപന വിഹിതമടക്കമുള്ള മൊത്തം അടങ്കല് 826 കോടിയാണ്. സ്‌കൂള് ഉച്ചക്ഷണപദ്ധതിക്ക് 60 ശതമാനം കേന്ദ്രവിഹിതം അടക്കം 640 കോടി. ഡിപ്പാര്‍ട്ട്‌മെന്റ് ഓഫ് ഇന്‍ഡസ്ട്രിയല് ട്രെയ്‌നിങ്ങിന് 121 കോടിയുടെ വകയിരുത്തല്. 45 കോടി ചെലവില് നിലവിലെ ഐ.ടി.ഐകള് നവീകരിക്കുമെന്നും ബജറ്റ് പ്രഖ്യാപനത്തില് പറയുന്നു.


താരറാണിമാര് കാസ്റ്റിംഗ് കൗച്ചിന്റെ ഇര? സുന്ദര് സി മോശക്കാരന്.... വീണ്ടും ശ്രീറെഡ്ഡിയുടെ ആരോപണം | Did Sri Reddy just target top heroines - Malayalam Oneindia\nPublished: July 17 2018, 21:04 [IST]\nചെന്നൈ: നടി ശ്രീറെഡ്ഡി പ്രമുഖര്‍ക്കെതിരെ ഉന്നയിച്ച ആരോപണത്തില് തമിഴ് തെലുങ്ക് സിനിമാ ലോകം ഞെട്ടിവിറച്ച് കൊണ്ടിരിക്കുകയാണ്. തമിഴിലെ മുന്‍നിര സംവിധായകന് സുന്ദര് സിയെയും ദക്ഷിണേന്ത്യയിലെ തന്നെ താരറാണിമാരെയുമാണ് ശ്രീറെഡ്ഡി ലക്ഷ്യമിട്ടിരിക്കുന്നത്. നടിമാരുടെ പേരിന്റെ ആദ്യത്തെ രണ്ടക്ഷരം കൊണ്ട് ഇവരെ സൂചിപ്പിക്കുകയാണ് ശ്രീറെഡ്ഡി ചെയ്തത്. സുന്ദര് സി തന്നോട് വഴങ്ങി കൊടുക്കാന് ആവശ്യപ്പെട്ടാണ് നടിയുടെ വെളിപ്പെടുത്തല്. അതേസമയം ശ്രീറെഡ്ഡിക്കെതിരെ മാനനഷ്ടക്കേസ് ഫയല് ചെയ്തിരിക്കുകയാണ് സുന്ദര് സി.\nനിത്യേന ഉന്നയിക്കുന്ന ആരോപണങ്ങളില് ഈ വിഷയം കൂടുതലായി വഷളായി കൊണ്ടിരിക്കുകയാണ്. നേരത്തെ അല്ലു അര്‍ജുന്റെ സഹോദരന് അല്ലു ബോബിക്കും പ്രമുഖ താരങ്ങളായ നാനി, പവണ് കല്യാണ്, ശ്രീകാന്ത്, സംവിധായകന് മുരുഗദോസ് എന്നിവര്‍ക്കെതിരെയും ശ്രീറെഡ്ഡി ആരോപണം ഉന്നയിച്ചിരുന്നു. നടന് വിശാല് ഈ കാര്യങ്ങള് പുറത്തുപറയാതിരിക്കാന് തന്നെ ഭീഷണിപ്പെടുത്തുന്നുവെന്നും അവര് പറഞ്ഞിരുന്നു.\nപ്രമുഖ നടിമാരും കുടുങ്ങിയോ\nതന്റെ പട്ടിക അവസാനിക്കുന്നില്ല എന്നാണ് ചിലര് പറയുന്നത്. എന്നാല് എന്റെ ലിസ്റ്റ് വളരെ ചെറുതാണെന്നും തമിഴിലെ ചില മുന്‍നിര നായികമാരുടെ ലിസ്റ്റ് കണ്ടാല് നിങ്ങള് മരിച്ച് പോകുമെന്നും ശ്രീറെഡ്ഡി ഫേസ്ബുക്ക് പോസ്റ്റില് ആരോപിക്കുന്നു. താന് ആരോപിക്കുന്നവരെല്ലാം മുന്‍നിര നടിമാരാണെന്നും ഇവര് പറയുന്നു. അതേസമയം മാനനഷ്ടക്കേസ് നിലവിലുള്ളതിനാല് ഇവരുടെ പേരിന്റെ ആദ്യ രണ്ട് അക്ഷരം മാത്രമാണ് ഉള്‍പ്പെടുത്തിയത്. ഇത് ചേര്‍ത്ത് വായിച്ചാല് തൃഷ, സാമന്ത, നയന്‍താര, കാജള് അഗര്‍വാള് എന്നിവരെ ലക്ഷ്യമിട്ടുള്ളതാണെന്ന് വ്യക്തമാകും. ഇവര്‍ക്ക് പുറമേ ഹന്‍സികയും തമന്നയെയും ശ്രീറെഡ്ഡി പരാമര്‍ശിക്കുന്നുണ്ട്.\nകാസ്റ്റിംഗ് കൗച്ച് ഉണ്ടോ\nഇവര്‍ക്ക് കാസ്റ്റിംഗ് കൗച്ച് അനുഭവം ഉണ്ടായിട്ടുണ്ടോ എന്ന് ഇതുവരെ വ്യക്തമല്ല. എന്നാല് ശ്രീറെഡ്ഡിയുടെ ഒളിയമ്പ് ദക്ഷിണേന്ത്യയിലെ വമ്പന് നായികമാരൊന്നും ഇതില് നിന്ന് രക്ഷപ്പെട്ടിട്ടില്ല എന്നാണ്. ഇവരില് പലരും തുറന്ന് പറയാതിരുന്നത് കൊണ്ടാണ് ഇത്ര വലിയ സ്ഥാനങ്ങളില് എത്തിയതെന്ന സൂചനയും ഇതിലുണ്ട്. എന്തായാലും പ്രമുഖ നടന്‍മാര്‍ക്ക് പുറമേ നടിമാരും ഇതോടെ വിവാദത്തിലായിരിക്കുകയാണ്. ഒന്നുകില് ഇവര്‍ക്ക് ഇക്കാര്യത്തില് വിശദീകരണം നടത്തേണ്ടി വരും. അതല്ലെങ്കില് പരസ്യമായ വിമര്‍ശനം ഇവര്‍ക്കെതിരെ ഉന്നയിക്കേണ്ടി വരും.\nസുന്ദര് സി കിടപ്പറയിലേക്ക് ക്ഷണിച്ചു\nതമിഴിലെ മുന്‍നിര സംവിധായകനാണ് സുന്ദര് സി. രജനികാന്തിനെ വെച്ച് അരുണാചലം പോലുള്ള സിനിമകള് എടുത്ത സംവിധായകനാണ്. അദ്ദേഹം തന്നെ കിടപ്പറയിലേക്ക് ക്ഷണിച്ചെന്നാണ് ശ്രീറെഡ്ഡിയുടെ ആരോപണം. സുന്ദര് സിയുടെ അരണ്‍മനൈ എന്ന ചിത്രത്തിന്റെ ഷൂട്ടിങ് ഹൈദരാബാദില് നടക്കുമ്പോഴായിരുന്നു സംഭവം. ഗണേഷ് എന്നയാള് വിളിച്ച് തനിക്ക് സുന്ദര് സിയെ പരിയപ്പെടുത്തി തന്നു. അദ്ദേഹത്തിന്റെ ചിത്രത്തില് തനിക്ക് നായികയുടെ റോള് ലഭിക്കുമെന്നും പറഞ്ഞു. എന്നാല് അടുത്ത ദിവസം അദ്ദേഹം എന്നെ വിളിച്ച് ലൈംഗിക ഉദ്ദേശ്യം അറിയിക്കുകയായിരുന്നുവെന്നും ശ്രീറെഡ്ഡി ആരോപിച്ചു.\nസുന്ദര് സിയ്‌ക്കെതിരായ ആരോപണത്തില് ഭാര്യ ഖുശ്ബു ഇടപെട്ടിട്ടുണ്ട്. രൂക്ഷമായ ഭാഷയില് അവര് നടിയെ വിമര്‍ശിച്ചു. നായകള് കുരച്ചുകൊണ്ടിരിക്കുമ്പോള് അതിനോട് പ്രതികരിക്കാന് പോകുന്നത് വിഡ്ഡിത്തരമാണെന്ന് ഖുശ്ബു പറഞ്ഞു. എല്ലാ വാക്കുകള്‍ക്കും പ്രത്യാഘാതങ്ങളുണ്ടാവും. ചിലപ്പോള് എല്ലാ നിശബ്ദതയ്ക്കുമെന്നും ഖുശ്ബു പറഞ്ഞു. അതേസമയം നിലവില് ഈ വിഷയം വിവാദമായി തന്നെ നിലനിര്‍ത്താനാണ് ശ്രീറെഡ്ഡി ശ്രമിക്കുന്നത്. അതുകൊണ്ടാണ് താരം നേരിട്ട് തന്നെ തമിഴ്‌നാട്ടിലെത്തിയിരിക്കുന്നത്.\nശ്രീറെഡ്ഡിയുടെ ആരോപണങ്ങള് തീര്‍ത്തും തെറ്റാണെന്ന് സുന്ദര് സി പറഞ്ഞു. നടിക്കെതിരെ താന് മാനനഷ്ടക്കേസ് ഫയല് ചെയ്യുമെന്നും സുന്ദര് സി വ്യക്തമാക്കി. നേരത്തെ തെലുങ്ക് നടന് നാനിയും ശ്രീറെഡ്ഡിക്കെതിരെ കേസ് ഫയല് ചെയ്തിരുന്നു. തനിക്കെതിരെ ഇല്ലാത്ത കാര്യങ്ങള് പ്രചരിപ്പിക്കുകയാണ് ശ്രീറെഡ്ഡിയെന്ന് സുന്ദര് സി പറഞ്ഞു. അതേസമയം നടന് ലോറന്‍സും ശ്രീകാന്തും ശ്രീറെഡ്ഡിയുടെ ആരോപണങ്ങള് തള്ളിയിട്ടുണ്ട്. മറ്റൊരു ചിത്രത്തിലേക്ക് നടിയെയോ നടന്‍മാരെയോ നിര്‍ദേശിക്കുന്ന രീതി തനിക്കില്ലെന്നും ശ്രീകാന്ത് വ്യക്തമാക്കി. തമിഴ്‌നാടിലെ ചില താരങ്ങള്‍ക്കെതിരെ നേരിട്ട് പരാതി നല്‍കുമെന്ന് ശ്രീറെഡ്ഡി പറഞ്ഞു.\nsri reddy tamil cinema casting couch actress vishal തമിഴ് സിനിമ നടി വിശാല്\nDid Sri Reddy just target top heroines\nStory first published: Tuesday, July 17, 2018, 21:04 [IST]


നാടിന്‍റെ പാട്ടുകാരനും നാട്ടങ്കത്തിന്, വിജയം പാട്ടിലാക്കാൻ ശ്യാംകുമാർ : Deepika.com Nattu Visesham\nമങ്കൊന്പ്: കാവാലത്തെ തെരഞ്ഞെടുപ്പു പ്രചാരണത്തിന് ഇത്തവണ ഒരു നാടൻ പാട്ടിന്‍റെ ഈണമുണ്ട്. എല്ലാവരും തെരഞ്ഞെടുപ്പിനു ചൂടുള്ള പ്രചാരണത്തിനിറങ്ങുന്പോൾ പാട്ടും പാടി ജയിക്കാനാണ് ഇവിടെ ഒരു സ്ഥാനാർഥിയുടെ പരിശ്രമം. നാടൻപാട്ടു കലാകാരനും കാവാലം ഗ്രാമപഞ്ചായത്തു 11-ാം വാർഡിലെ യുഡിഎഫ് സ്ഥാനാർഥിയുമായ ശ്യാംകുമാറാണ് നാട്ടങ്കത്തിനു കലാപരിവേഷം നൽകുന്നത്. ഇരുചക്ര വാഹനത്തിൽ മത്സ്യവില്പന നടത്തുന്ന ശ്യാമിനെ കാവാലത്തും പരിസരത്തുമുള്ള ജനങ്ങൾക്കു നന്നായറിയാം.\nനാടൻപാട്ടു കലാകാരൻ എന്ന നിലയിൽ ശ്യാമിനെ കുട്ടനാട്ടിനു വെളിയിലുള്ളവർക്കു പോലും സുപരിചിതനാക്കുന്നു. കേരളത്തിന്‍റെ വിവിധ പ്രദേശങ്ങളിലെ വേദികളിൽ ശ്യാം പരിപാടി അവതരിപ്പിച്ചിട്ടുണ്ട്. യുട്യൂബ് ചാനലുകളിലും ഇദ്ദേഹം സാന്നിധ്യമറിയിച്ചിട്ടുണ്ട്. നാടൻ പാട്ടുകൾക്കു പുറമേ വാദ്യമേളങ്ങളും ശ്യാമിനു വഴങ്ങും. കാവാലത്ത് ബോട്ടുയാത്രയ്ക്കായി എത്തുന്ന മലയാളി വിനോദ സഞ്ചാരികൾക്കും ഇയാൾ സുപരിചിതനാണ്. ഉല്ലാസയാത്രയ്ക്കു കൊഴുപ്പുകൂട്ടാൻ ഇയാളെയും ഇവർ കൂടെക്കൂട്ടും. നാടൻ പാട്ടിനു പുറമെ കൊയ്ത്തു പാട്ട്, ഞാറ്റുപാട്ട്, വഞ്ചിപ്പാട്ട് തുടങ്ങിയവയുടെയും സൂക്ഷിപ്പുകാരനാണ് ഇയാൾ. ഇവയെല്ലാം പൂർവികരിൽ നിന്നും ശ്യാംകുമാറിനു വാമൊഴിയായി പകർന്നു കിട്ടിയവയാണ്. മണ്‍മറഞ്ഞ ചലച്ചിത്ര നടനും, നാടൻ പാട്ടുകാരനുമായ കലാഭവൻ മണിയുമായി ഇദ്ദേഹത്തിന് അടുത്തു പരിചയമുണ്ടായിരുന്നു.\nസിനിമാക്കാരുടെ ഇഷ്ട ലൊക്കേഷനായ കാവാലത്ത് മണി പലവട്ടം ഷൂട്ടിംഗിനായി എത്തിയിട്ടുണ്ട്. തനിക്കറിയാവുന്ന നാടൻ പാട്ടുകൾ ശ്യം പാടി കാസറ്റിലാക്കി മണിക്കു നൽകിയിരുന്നു. ഇവ പിന്നീട് മണിയിലൂടെ മലയാളികളുടെ ചുണ്ടുകളിലുമെത്തിയിരുന്നു. ശ്യാമിന്‍റെ പിതാവ് ശങ്കരൻ കാവാലത്തെ അടിയുറച്ച കോണ്‍ഗ്രസ് പ്രവർത്തകനായിരുന്നു.\nതെരഞ്ഞെടുപ്പു പ്രചാരണത്തിനു പുറത്തിറങ്ങാൻ ഭയന്നിരുന്ന അക്കാലത്ത് വോട്ടു പിടിക്കാനും പോസ്റ്ററൊട്ടിക്കാനും വിരലിലെണ്ണാവുന്നവരുടെ കൂട്ടത്തിൽ ശങ്കരൻ മുൻപന്തിയിലായിരുന്നു.\nപക്ഷേ താൻ സ്ഥാനാർഥിയായപ്പോൾ തനിക്കുവേണ്ടി പ്രവർത്തിക്കാൻ പിതാവ് ഇല്ലല്ലോ എന്ന സങ്കടം ശ്യാമിനുണ്ട്. പട്ടികജാതി സംവരണ സീറ്റിൽ കോണ്‍ഗ്രസ് സ്ഥാനാർഥിയായിട്ടാണ് ഇദ്ദേഹം മത്സരത്തിനിറങ്ങുന്നത്. പാട്ടുപാടി കൈയിലെടുത്തിട്ടുള്ള നാട്ടുകാർ തന്നെ കൈവിടില്ലെന്ന വിശ്വാസത്തിലാണ് ഈ തനി നാടൻ പാട്ടുകാരൻ.


അമ്പമ്പട രാഭണാ ! - BethlehemMatrimonial.com\nഅമ്പമ്പട രാഭണാ !\nസുന്ദരിയും വിദ്യാസമ്പന്നയുമായ ഒരു രാജകുമാരിക്ക് അവളുടെ വിവാഹകാര്യത്തിൽ ഒരേയൊരു നിർബന്ധം മാത്രമേ ഉണ്ടായിരുന്നുള്ളു. അറിവിലും ജ്ഞാനത്തിലും തന്നെ തോല്പിക്കുന്ന ഒരുവനെ മാത്രമേ തന്റെ ഭർത്താവായി സ്വീകരിക്കുകയുള്ളു അത്രെ. ആ നാട്ടിലെ പല പണ്ഡിതരെയും രാജകുമാരി വാദപ്രതിവാദത്തിൽ തോല്പിച്ചു. അങ്ങിനെ അവിടുള്ള പണ്ഡിതർക്കെല്ലാം രാജകുമാരിയോട് കടുത്ത നീരസവും വിരോധവും ആയി. അതിലൊരു പണ്ഡിതൻ, ഏറ്റവും വിഡ്ഢി ആയിട്ടുള്ള ഒരുവനെ കണ്ടെത്തി ഈ രാജകുമാരിയുടെ അഹങ്കാരം ശമിപ്പിക്കും എന്നു ദൃഢനിശ്ചയം ചെയ്ത് അതിനു വേണ്ടി ഇറങ്ങിത്തിരിച്ചു. ഒരു പമ്പര വിഡ്ഢിയെ അന്വേഷിച്ചിറങ്ങിയ അയാളുടെ മുന്നിൽ അതാ ഒരു ആട്ടിടയൻ മരച്ചില്ലയിലിരുന്ന്, താനിരിക്കുന്ന കൊമ്പുതന്നെ മുറിക്കുന്നു.\nപണ്ഡിതൻ ഉച്ചത്തിൽ വിളിച്ചു പറഞ്ഞു, ഏടോ താൻ ഇരിക്കുന്ന കൊമ്പു മുറിക്കരുത്, മുറിച്ചാൽ താനും കൂടി താഴെ വീഴും.\nപക്ഷേ ഇടയൻ അതു കേട്ടഭാവം കാണിക്കാതെ ആ ശിഖരം മുറിച്ചതും പ്ധിം എന്നു താഴെ വീണു. ഇടയൻ അത്ഭുതത്തോടെ എണീറ്റ് പണ്ഡിതന്റെ മുന്നിൽ ചെന്നു സാഷ്ടാംഗം നമസ്കരിച്ചു പറഞ്ഞു, പ്രഭോ അങ്ങൊരു ദിവ്യനാണല്ലേ? ഞാൻ വീഴും എന്ന കാര്യം അങ്ങ് ദിവ്യദൃഷ്ടിയിൽ കണ്ടു അല്ലേ?. പണ്ഡിതന് അളവറ്റ സന്തോഷം തോന്നി, ഇടയനോടു കൂടുതൽ സംസാരിച്ചപ്പോൾ അയാൾ കാഴ്ചയിൽ യോഗ്യനാണെങ്കിലും ശരിക്കും ഒരു മന്ദബുദ്ധിയാണെന്ന് പണ്ഡിതന് ബോദ്ധ്യമായി.\nഇത്രയും വിഡ്ഢി ആയ ഇവനെക്കൊണ്ടു വേണം ആ അഹങ്കാരി പെണ്ണിനെ ഒരു പാഠം പഠിപ്പിക്കാൻ എന്ന് നിശ്ചയിച്ചു, അയാൾ ഇടയനെ തന്നോടൊപ്പം കൂട്ടിക്കൊണ്ടു പോയി നല്ല വേഷം ധരിപ്പിച്ചു, രാജകുമാരിയെക്കുറിച്ച് ധാരാളം വർണ്ണിച്ച് മോഹിപ്പിച്ച്, ഇടയനെ കൊട്ടാരത്തിൽ രാജകുമാരിയുടെ ദർബാറിലേക്ക് കൂട്ടിക്കൊണ്ടു പോയി.\nരാജകുമാരിയുടെ മുന്നിലെത്തിയ ഇടയൻ അവിടുത്തെ ചുവരിൽ കണ്ട പത്തു തലയുള്ള രാവണന്റെ ചിത്രം നോക്കി അമ്പമ്പട രാഭണാ എന്നു പറഞ്ഞു. അപ്പോൾ രാജകുമാരി, രാഭണൻ എന്നല്ല രാവണൻ എന്നാ ഉച്ചരിക്കേണ്ടത് എന്നു ഇടയനെ തിരുത്തി. ഉടനെ പണ്ഡിതനും സുഹൃത്തുക്കളും അതേറ്റു പിടിച്ച് രാജകുമാരിയോട് തർക്കിച്ചു. കുംഭകർണ്ണൻ എന്നും വിഭീഷണൻ എന്നും സഹോദരന്മാർക്ക് പേരുള്ളതിനാൽ രാഭണൻ എന്ന് പറയുന്നത് ശരിയാണ് എന്ന് എല്ലാവരും കൂടി കുയുക്തി പ്രയോഗിച്ച് രാജകുമാരിയെ കൊണ്ട് ഇടയനെ സ്വയംവരം ചെയ്യിപ്പിച്ചു.\nവാദത്തിൽ തോറ്റെങ്കിലും, പണ്ഡിതനെ ഭർത്താവായി ലഭിച്ചല്ലോ എന്ന സന്തോഷത്തിൽ രാത്രി മണവറയിലെത്തിയ രാജകുമാരി കാണുന്നത്, ഇടയൻ വെറും തറയിൽ ചുരുണ്ടു കൂടി കിടന്ന് ഉറങ്ങുന്ന കാഴ്ചയാണ്. ഉറക്കത്തിൽ ആടുകളെ മേയ്ക്കുന്ന പോലെ ശബ്ദിക്കുകയും ചേഷ്ടകൾ കാണിക്കുകയും ചെയ്യുന്നതുകൂടി കണ്ടപ്പോൾ രാജകുമാരിക്ക് സഹിച്ചില്ല, അപ്പോൾത്തന്നെ ഇടയനെ വിളിച്ചേൽപ്പിച്ച്, നിങ്ങൾ ശരിക്കും പണ്ഡിതനാണെങ്കിൽ മാത്രമേ നിങ്ങൾക്ക് എന്റെ ഭർത്താവായിരിക്കാൻ യോഗ്യത ഉണ്ടാകൂ എന്നൊക്കെ ശകാരിച്ചു.\nഈ സമയം കൊണ്ട് ഇടയന്, രാജകുമാരിയോട് കടുത്ത പ്രണയം തോന്നിയിരുന്നു, അതുകൊണ്ട് അയാൾ ചോദിച്ചു, ഈ ജ്ഞാനം എവിടെ കിട്ടും?. കാളീക്ഷേത്രത്തിൽ പോയിരുന്ന് കാളിയെ ഭജിച്ചാൽ മതി, ജ്ഞാനം കിട്ടും എന്നു പറഞ്ഞ് രാജകുമാരി ഇടയനെ കൊട്ടാരത്തിൽ നിന്നും ഇറക്കി വിട്ടു. ഇടയൻ അലഞ്ഞു നടന്ന് കാളിക്ഷേത്രം കണ്ടു പിടിച്ച് അവിടിരുന്ന് ഭജന തുടങ്ങി.\nഭദ്രകാളി എപ്പോഴോ രാത്രി സഞ്ചാരത്തിന് ക്ഷേത്രത്തിനു പുറത്ത് പോയപ്പോൾ വാതിൽ തുറന്നു കിടക്കുന്നതു കണ്ട് ഇടയൻ ക്ഷേത്രത്തിനകത്തു നിന്നും വാതിൽ അടച്ചു തഴുതിട്ടു. വെളുപ്പിനെ കാളി വന്നപ്പോൾ ക്ഷേത്രം അടഞ്ഞു കിടക്കുന്നു.\nവാതിലിൽ ഉറക്കെ മുട്ടിക്കൊണ്ട് കാളി ചോദിച്ചു അകത്താര്? ഇടയൻ ഉടനെ തിരിച്ചു ചോദിച്ചു പുറത്താര്? കാളി പറഞ്ഞു, പുറത്തു കാളി, അപ്പോൾ ഇടയൻ പറഞ്ഞു അകത്ത് ദാസൻ.\nഅപ്പോൾ കാളി വിളിച്ചു കാളിദാസാ വാതിൽ തുറക്കൂ.\nഇല്ല, എനിക്കു ജ്ഞാനം കിട്ടാതെ ഞാൻ വാതിൽ തുറക്കില്ല എന്നായി ഇടയൻ, ഒടുവിൽ വാതിൽ പഴുതിലൂടെ ഇടയന്റെ നാവ് നീട്ടികൊടുത്ത് അതിൽ കാളി ജ്ഞാനമന്ത്രം എഴുതി കൊടുത്തു അത്രെ, ഇടയന്റെ ബുദ്ധി തെളിഞ്ഞ് അപ്പോൾ തന്നെ ദേവിയെ സ്തുതിക്കുന്ന ഒരു ശ്ളോകം എഴുതി, അങ്ങനെ കാളിദാസൻ എന്ന മഹാകവി ഉദയം ചെയ്തു എന്നാണ് ഐതിഹ്യം.\nജ്ഞാനം നേടിയ കാളിദാസൻ രാജകുമാരിയുടെ പക്കൽ തിരികെ ചെന്നു തനിക്ക് അറിവ് ലഭിച്ചു എന്നറിയിച്ചു. ഉടനെ രാജകുമാരി പരീക്ഷിക്കാനായി മൂന്നു വാക്കിൽ ഒരു ശ്ളോകമുണ്ടാക്കി, കാളിദാസൻ അതിന് ഉചിതമായ മറുപടി ശ്ളോകം ചൊല്ലി തനിക്ക് ശരിക്കും ജ്ഞാനം ലഭിച്ചു എന്നു തെളിയിച്ചു.\nഒരിക്കൽ അപമാനിക്കപ്പെട്ട ബന്ധവും ഇടവുമാണല്ലോ ഈ കൊട്ടാരം എന്നോർത്താവണം, കാളിദാസൻ രാജകുമാരിയോട് യാത്രപറഞ്ഞ് അവിടംവിട്ടു പോയി. എങ്കിലും തനിക്കു ജ്ഞാനം ലഭിക്കാൻ കാരണഭൂതയായ രാജകുമാരിയോട് കാളിദാസന് അത്യധികം ബഹുമാനം ഉണ്ടായിരുന്നു. രാജകുമാരി അവസാനം ഉച്ചരിച്ച മൂന്നു പദങ്ങൾ ഓരോന്നും വെച്ചു തുടങ്ങുന്നു മേഘസന്ദേശം, കുമാരസംഭവം, രഘുവംശം എന്നീ മൂന്നു മഹാ കാവ്യങ്ങൾ അദ്ദേഹം രചിച്ചു. മേഘസന്ദേശത്തിലൂടെ അദ്ദേഹം വർണ്ണിച്ച യക്ഷന്റെ വിരഹവേദന ആ രാജകുമാരി ഒരു പക്ഷേ വായിച്ചിരുന്നെങ്കിൽ കാളിദാസന്റെ സ്വന്തം വിരഹവേദനക്കു തുല്യമാണെന്ന് അവർ മനസ്സിലാക്കുമായിരുന്നു.\nഅക്കാലത്ത് ഭോജരാജൻ തന്റെ രാജ സദസ്സിൽ ധാരാളം പണ്ഡിതത്മാരെ വരുത്തി അവരിൽ നിന്നും അറിവ് തേടിയിരുന്നു. രാജാവിന്റെ ജ്ഞാനതൃഷ്ണയെ കുറിച്ച് അറിഞ്ഞ ധാരാളം പേർ അറിവൊന്നും ഇല്ലെങ്കിലും രാജസദസ്സിൽ ഷൈൻ ചെയ്യാൻ വരുന്നത് രാജാവിന് ഒരു ശല്യമായി തോന്നി. അത്തരക്കാരെ ഒഴിവാക്കാൻ സായണൻ എന്നും മായണൻ എന്നും പേരുള്ള രണ്ടു വിദ്വാന്മാരെ ദ്വാരപാലകരായി നിയോഗിച്ചു. രാജാവിനെ കാണാൻ വരുന്നവരോട് ചോദ്യങ്ങൾ ചോദിച്ച് ജ്ഞാനമുള്ളവർക്കു മാത്രം ഭോജരാജനെ മുഖം കാണിക്കാൻ അവസരം കൊടുത്തു വന്നു.\nകാളിദാസൻ ഭോജരാജനെ കാണാനെത്തി, സായണ മായണന്മാരെ തെല്ലൊന്നു പരിഹസിക്കും വിധം തന്റെ പാണ്ഡിത്യം വെളിപ്പെടുത്തി രാജസദസ്സിലെത്തുകയും, പിന്നീട് ഭോജരാജാവിന്റെ സന്തത സഹചാരി ആയി വളരെ കീർത്തിമാനായി സംഭവബഹുലമായി ജീവിക്കുകയും ചെയ്തു അത്രെ.\nപങ്കാളിയുടെ കഴിവുകേടുകളെ കുറിച്ച് വിഷമിക്കുകയോ, പുച്ഛിക്കുകയോ, പരിഹസിക്കുകയോ, അമർഷം കൊള്ളുകയോ ഒക്കെ ചെയ്യുന്ന ഒരുപാട് പേർ എന്നോട് കുറെ അനുഭവങ്ങൾ പങ്കുവെച്ചിട്ടുണ്ട്. അവിടെയെല്ലാം ശ്രദ്ധിച്ചിട്ടുള്ള ഒരു പ്രധാന കാര്യം, ദോഷങ്ങളെ പെരുപ്പിച്ച് പറഞ്ഞും, ആവർത്തിച്ചു പറഞ്ഞും, അയാളുടെ നല്ല ഗുണങ്ങളും അപാര സാദ്ധ്യതകളും അവഗണിക്കപ്പെടുന്നു എന്നതാണ്. കുറെയധികം കുറ്റം പറച്ചിൽ കേട്ടുകഴിയുമ്പോൾ നമുക്കു തന്നെ തോന്നി തുടങ്ങും നമ്മളെ ഒന്നിനും കൊള്ളില്ല എന്ന്.\nഎന്നാൽ എന്തിനോടെങ്കിലും കടുത്ത മോഹം തോന്നി അത് സാക്ഷാത്കരിക്കണമെന്ന ആഗ്രഹം പാരമ്യത്തിലെത്തിയാൽ, മറ്റെല്ലാം മറന്ന് ആഗ്രഹപൂർത്തീകരണത്തിനായി സടകുടഞ്ഞ് എണീറ്റ് അസാദ്ധ്യമായതു പോലും സാധിച്ചെടുക്കുന്ന സ്വഭാവ വിശേഷവും മനുഷ്യർക്കുണ്ട്. കടുത്ത മനോവിഷമം ഉളവാക്കുന്ന അനുഭവങ്ങളും (Significant Emotional Events), ഇത്തരത്തിൽ സ്വഭാവമാറ്റത്തിന് ഇടയാക്കുന്നുണ്ട്.\nകാളിദാസൻ മുമ്പ് ഒരു വിഡ്ഢി ആയിരുന്നു എന്നു മാത്രമല്ലേ പറഞ്ഞുകേട്ടിട്ടുള്ളു. ആ അവസ്ഥയിലും, അദ്ദേഹത്തിന് എന്തും പരീക്ഷിക്കാൻ ധൈര്യം ഉണ്ടായിരുന്നില്ലേ? താൻ താഴെ വീഴും എന്നു പ്രവചിച്ച പണ്ഡിതനെ ദിവ്യനെന്നു വിളിച്ചു ആദരിക്കാനും അംഗീകരിക്കാനും മടി കാണിച്ചില്ല്ലല്ലോ?\nആ പണ്ഡിതനെ വിശ്വസിച്ചു രാജകുമാരിയെ വിവാഹം ചെയ്യാൻ കൊട്ടാരത്തിൽ പോകാൻ സന്നദ്ധത കാണിച്ചില്ലേ?\nരാജകുമാരി ശകാരിച്ച് പുറത്താക്കുമ്പോഴും ഇനി എന്തു ചെയ്യണം എന്നു ഉപദേശം ചോദിക്കാനും അതിനു വേണ്ടി പരിശ്രമിക്കാനും ഉത്സാഹിച്ചില്ലേ?.\nഉഗ്രരൂപിണി ആയ കാളിയോടു പോലും ഭയം കൂടാതെ നേർക്കു നേർ നിന്ന് തന്റെ ആവശ്യം അറിയിച്ചില്ലേ? അതു നേടുന്നതുവരെ തന്റെ നിലപാടിൽ ഉറച്ചു നിന്നില്ലേ? (He was Courageous, Appreciating, Trusting, Willing, Asking, Seeking, Enthusiastic, Fearless, Consistent and Persistent.)\nഇത്രയൊക്കെ ചെയ്യുന്ന ഒരാളെ വിഡ്ഢി എന്ന് വിളിക്കാമോ? അങ്ങിനെ വിളിക്കുന്നവരുടെയും, വിളിക്കാൻ പ്രേരിപ്പിക്കുന്നവരുടെയും കാഴ്ചപ്പാടിൽ എന്തോ അപാകത ഉണ്ടാവില്ലേ?\nനമ്മുടെ ഉള്ളിലും പുറത്തും ചിലപ്പോൾ ചില സായണ മായണന്മാർ വന്നു നമുക്കു വേണ്ടപ്പെട്ടവരെ അളക്കാനും വിധിക്കാനും ശ്രമിക്കുന്നില്ലേ? അബദ്ധം പറഞ്ഞിട്ട് ആ സംഗതി കുയുക്തി കൊണ്ട് ന്യായീകരിക്കുന്ന രാഭണന്യായം നമ്മളും കാണിക്കാറില്ലേ?\nപ്രിയപ്പെട്ടവരെ, സ്വന്തം പങ്കാളിയുടെ കുറ്റങ്ങളെയും കുറവുകളെയും വിമർശിക്കും മുമ്പ് ഇതൊക്കെ ഒന്ന് ആലോചിക്കണേ. കൈവിട്ടു കളയും മുമ്പ് കരകയറ്റാനുള്ള എല്ലാ ശ്രമവും നടത്തണം.\nAlways remember before complaining; Your partner is nota"Perfect Product'' you bought with some "Guarantee or Warranty". He or She isaperson who continue to evolve depending on your reactions.


ലണ്ടന്: പ്രമുഖ ചാരിറ്റിയായ ഓക്സ്ഫാമിലെ ലൈംഗികാരോപണങ്ങള് പെരുകുന്നു. ചാരിറ്റിയുടെ യുകെയിലുള്ള ഷോപ്പുകളില് വോളന്റിയര്‍മാരായി ജോലി നോക്കുന്ന കൗമാരക്കാര് ലൈംഗികമായി ദുരുപയോഗം ചെയ്യപ്പെടുന്നതായി മുന് സേഫ്ഗാര്‍ഡിംഗ് മേധാവിയായിരുന്ന ഹെലന് ഇവാന്‍സ് വെളിപ്പെടുത്തി. വിദേശരാജ്യങ്ങളിലെ ചില വോളന്റിയര്‍മാര് സഹായം നല്‍കുന്നതിനായി ലൈംഗിക ദുരുപയോഗം നടത്തിയെന്നും അവര് പറഞ്ഞു. ചാരിറ്റിയില് തന്റെ മേലധികാരികള് താന് നല്‍കിയ തെളിവുകള് അവഗണിച്ചുവെന്നും തന്റെ നിര്‍ദേശങ്ങള് ചെവിക്കൊണ്ടില്ലെന്നും ആരോപിച്ച ഇവാന്‍സ് ഇതാണ് താന് ഓക്സ്ഫാം വിടാന് കാരണമെന്നും വിശദീകരിച്ചു.\nപത്ത് ശതമാനം ജീവനക്കാരും ലൈംംഗികമായി പീഡിപ്പിക്കപ്പെടുകയോ അതിന് സാക്ഷികളാകുകയോ ചെയ്തിട്ടുണ്ടെന്നും ഇവാന്‍സ് പറഞ്ഞു. ഓക്സ്ഫാം ഡെപ്യൂട്ടി ചീഫ് എക്സിക്യൂട്ടീവ് പെന്നി ലോറന്‍സ് ആരോപണങ്ങളുടെ അടിസ്ഥാനത്തില് രാജിവെച്ചതിനു പിന്നാലെയാണ് ഇവാന്‍സ് വെളിപ്പെടുത്തലുകളുമായി രംഗത്തെത്തിയത്. ചാരിറ്റി ഷോപ്പുകളുടെ മാനേജര്‍മാര് നടത്തുന്ന ലൈംഗിക ചൂഷണങ്ങള് മറച്ചുവെക്കപ്പെടുകയാണെന്നും അവര് ആരോപിച്ചു. ഇവാന്‍സിന്റെ വെളിപ്പെടുത്തലുകളുടെ അടിസ്ഥാനത്തില് ഓക്സ്ഫാം എക്സിക്യൂട്ടീവുകള്‍ക്കും യുകെയിലെ ചില മുതിര്‍ന്ന ജീവനക്കാര്‍ക്കുമെതിരെ ക്രിമിനല് കേസെടുക്കണമെന്ന ആവശ്യം ഉയരുന്നുണ്ട്.\nഎയിഡ് മേഖലയില് പ്രവര്‍ത്തിക്കുന്ന മുന്നൂറോളം പേര് ലൈംഗിക ചൂഷണങ്ങള്‍ക്ക് വിധേയരായിട്ടുണ്ടെന്ന് കഴിഞ്ഞ ദിവസം മുന് ഇന്റര്‍നാഷണല് ഡെവലപ്മെന്റ് സെക്രട്ടറി പ്രീതി പട്ടേല് പറഞ്ഞിരുന്നു. പീഡനങ്ങള് വ്യക്തമാണെന്നും അവ സര്‍ക്കാരിന്റെ ശ്രദ്ധയില് പെട്ടിട്ടുണ്ടെന്നും അവര് പറഞ്ഞു. എയിഡ് മേഖലയിലെ ലൈംഗികാരോപണങ്ങള് അന്വേഷിക്കാന് പ്രത്യേക സംവിധാനം ഏര്‍പ്പെടുത്തുമെന്ന് സര്‍ക്കാര് പ്രഖ്യാപിച്ചിട്ടുണ്ട്.


ബംഗാളില് ജയ് ശ്രീറാം വിളിക്കും; മമതയെ വെല്ലുവിളിച്ച് അമിത് ഷാ, അറസ്റ്റ് ചെയ്യാന് ധൈര്യമുണ്ടോ | I challenge her if Mamata has courage arrest me, Says Amit Shah - Malayalam Oneindia\nബംഗാളില് ജയ് ശ്രീറാം വിളിക്കും; മമതയെ വെല്ലുവിളിച്ച് അമിത് ഷാ, അറസ്റ്റ് ചെയ്യാന് ധൈര്യമുണ്ടോ\nPublished: May 13 2019, 13:51 [IST]\nദില്ലി: ബംഗാളിലെ ജാദവ്പൂരില് ബിജെപിയുടെ തിരഞ്ഞെടുപ്പ് റാലിക്ക് അനുമതി നിഷേധിച്ച സംസ്ഥാന സര്‍ക്കാര് നടപടിക്കെതിരെ ദേശീയ അധ്യക്ഷന് അമിത് ഷാ രംഗത്ത്. മമതാ ബാനര്‍ജി ബിജെപിയെ ഭയപ്പെടുകയാണെന്ന് അദ്ദേഹം പറഞ്ഞു. റാലിക്ക് അവര് അനുമതി നല്‍കിയില്ല. ജയ് ശ്രീറാം വിളിക്കാന് ബംഗാളില് അനുവദിക്കില്ല എന്നാണ് അവര് പറയുന്നത്. എന്നാല് താന് കൊല്‍ക്കത്തിയിലേക്ക് വരും. ജയ് ശ്രീറാം വിളിക്കുകയും ചെയ്യും. തന്നെ അറസ്റ്റ് ചെയ്യാന് മമതയെ വെല്ലുവിളിക്കുകയാണെന്നും അമിത് ഷാ പറഞ്ഞു. കേന്ദ്രസര്‍ക്കാരിന്റെ എല്ലാ പദ്ധതികളും ബംഗാളില് മമത തടയുകയാണ്. കേന്ദ്ര പദ്ധതികള് നടപ്പാക്കിയാല് മോദി കൂടുതല് ജനകീയനാകുമോ എന്ന് മമത ഭയപ്പെടുകയാണെന്നും അമിത് ഷാ പറഞ്ഞു.\nജാദവ്പൂരില് അമിത് ഷാ നടത്താന് തീരുമാനിച്ച റോഡ് ഷോയ്ക്കാണ് സംസ്ഥാന സര്‍ക്കാര് അനുമതി നല്‍കാതിരുന്നത്. അമിത് ഷായുടെ ഹെലികോപ്റ്ററിനും അനുമതി നല്‍കിയില്ലെന്നാണ് റിപ്പോര്‍ട്ടുകള്. വിഷയത്തില് തിരഞ്ഞെടുപ്പ് കമ്മീഷന് ഇടപെടണമെന്ന് ബിജെപി ആവശ്യപ്പെട്ടു. അമിത് ഷായുടെ റോഡ് ഷോ നിരോധിച്ചതിനെതിരെ തിരഞ്ഞെടുപ്പ് കമ്മീഷനെ സമീപിക്കുമെന്ന് ബിജെപി മാധ്യമ വിഭാഗം മേധാവി അനില് ബലുനി പറഞ്ഞു.\nതിങ്കളാഴ്ചയാണ് ജാദവ്പൂരില് അമിത് ഷായുടെ റാലി തീരുമാനിച്ചത്. എന്നാല് അവസാന നിമിഷം അനുമതി നിഷേധിക്കുകയായിരുന്നു. മെയ് 19നാണ് ഇവിടെ പോളിങ്. ഇനി ബംഗാളില് ഒമ്പത് സീറ്റില് മാത്രമാണ് വോട്ടെടുപ്പ് നടക്കാനുള്ളത്.\nമുമ്പും സമാനമായ രീതിയില് ബിജെപി കേന്ദ്രനേതാക്കളുടെ റാലികള് ബംഗാളില് നിരോധിച്ചിരുന്നു. മമത രാഷ്ട്രീയ വിരോധം തീര്‍ക്കുകയാണെന്നാണ് ബിജെപിയുടെ ആരോപണം. കഴിഞ്ഞ ഡിസംബറില് അമിത് ഷായുടെ നേതൃത്വത്തില് നടത്താന് തീരുമാനിച്ചിരുന്ന രഥയാത്ര നിരോധിച്ചിരുന്നു. കലാപ സാധ്യത ചൂണ്ടിക്കാട്ടിയാണ് നിരോധിച്ചത്.\nജനുവരില് ഹെലികോപ്റ്ററിന് അനുമതി നിഷേധിച്ചതിനെ തുടര്‍ന്ന് അമിത് ഷായ്ക്ക് പാര്‍ട്ടി പരിപാടികളില് എത്താന് സാധിക്കാതെ വരികയും ചെയ്തു. ഉത്തര് പ്രദേശ് മുഖ്യമന്ത്രി യോഗി ആദിത്യനാഥ്, ശിവരാജ് സിങ് ചൗഹാന്, കോണ്‍ഗ്രസ് അധ്യക്ഷന് രാഹുല് ഗാന്ധി എന്നിവര്‍ക്കും ഹെലികോപ്റ്റര് അനുമതി നിഷേധിച്ച് സംഭവങ്ങളുണ്ടായിട്ടുണ്ട്.\namit shah west bengal trinamool congress bjp congress lok sabha elections 2019 പശ്ചിമ ബംഗാള് മമതാ ബാനര്‍ജി ബിജെപി തൃണമൂല് കോണ്‍ഗ്രസ്\nI challenge her if Mamata has courage arrest me, Says Amit Shah\nStory first published: Monday, May 13, 2019, 13:51 [IST]


ഐഎസ് പ്രചാരണവുമായി ബന്ധപ്പെട്ട കേസില് എന്‍ഐഎ അറസ്റ്റ് ചെയ്ത മലയാളി യുവതികളെ എന്‍ഐഎ കസ്റ്റഡിയില് വിട്ടു – World Indian News\nദില്ലി: കണ്ണൂരില് നിന്നും ഐഎസ് പ്രചാരണവുമായി ബന്ധപ്പെട്ട കേസില് എന്‍ഐഎ അറസ്റ്റ് ചെയ്ത മലയാളി യുവതികളെ ഏഴ് ദിവസത്തെ എന്‍ഐഎ കസ്റ്റഡിയില് വിട്ടു. ഇവരെ ഇന്നലെ ദില്ലിയിലെ എന്‍ഐഎ കോടതിയില് ഹാജരാക്കിയിരുന്നു.\n<ു>ഇന്ത്യയില് ഐ എസിനു വേണ്ടി സമൂഹമാധ്യമങ്ങള് വഴി ആശയപ്രചാരണം നടത്തിയെന്ന കേസില് പിടിയിലായ യുവതികള്‍ക്ക് ഐഎസുമായി അടുത്ത ബന്ധമുണ്ടെന്ന് എന്‍ഐഎ പറയുന്നു.\nകണ്ണൂര് താണ സ്വദേശികളായ ഷിഫാ ഹാരിസ്. മിഷ്ഹ സിദ്ദിഖ് എന്നിവരാണ് പിടിയിലായത്. മിഷ്ഹ സിദ്ധീഖ് സിറിയയിലേക്കുള്ള യാത്രയില് ഇറാനിലെ ടെഹ്‌റാന് വരെ എത്തിയെന്നാണ് എന്‍ഐഎ പറയുന്നത്. മുഷാബ് അന്‍വര്, ഷിഫ ഹാരിസ് എന്നിവരെ ഐഎസിലേക്ക് അടുപ്പിച്ചത് മിഷ്ഹയാണ്. മിഷ്ഹ കശ്മീരിലിലുള്ള കൂട്ടാളികള്‍ക്ക് ഐഎസ് പ്രവര്‍ത്തനങ്ങള്‍ക്ക് പണം അയച്ചു നല്‍കി. കശ്മീരിലേക്ക് പോകാനായിരുന്നു ഷിഫ ഹാരിസിന്റെ പദ്ധതിയെന്നും എന്‍ഐഎ പറയുന്നു.\nഏഴ് പേരടങ്ങുന്ന മലയാളി സംഘം ഭീകര പ്രവര്‍ത്തനങ്ങള്‍ക്കായി കശ്മീരില് പോകാന് പദ്ധതി ഇട്ടിരുന്നതായി എന്‍ഐഎ എഫ്ആആറില് പറയുന്നുണ്ട്. ദില്ലിയില് നിന്നെത്തിയ എന്‍ഐഎ സംഘം ഇന്ന് അതിരാവിലെ രഹസ്യമായാണ് കണ്ണൂര് താണയിലെ വീട്ടില് നിന്നും ഷിഫാ ഹാരിസ്, മിഷ്ഹ സിദ്ദിഖ് എന്നിവരെ അറസ്റ്റ് ചെയ്തത്. കണ്ണൂരിലെ മജിസ്‌ട്രേറ്റ് കോടതിയില് ഹാജരാക്കി പ്രതികളെ ട്രാന്‍സിറ്റ് കസ്റ്റഡിയില് വാങ്ങി.\nഏഴു മലയാളികള് ഇന്‍സ്റ്റാഗ്രാം , ടെലിഗ്രാം തുടങ്ങിയ സാമൂഹ്യ മാധ്യമങ്ങള് വഴി ഐഎസ് ആശയപ്രചരണം നടത്തിയെന്നാണ് യുഎപിഎ പ്രകാരമുള്ള കേസ്. കഴിഞ്ഞ മാര്‍ച്ച് 15ന് കണ്ണൂര്, ബംഗളൂരു, ദില്ലി എന്നിവിടങ്ങളിലായി 10 കേന്ദ്രങ്ങളില് എന്‍ഐഎ റെയിഡ് നടത്തിയിരുന്നു. നേരത്തെ പിടിയിലായ മലപ്പുറം സ്വദേശി അബു യാഹാ എന്ന് അറിയപ്പെടുന്ന മുഹമ്മദ് അമീനില് നിന്ന് ലഭിച്ച വിവരത്തിന്റെ അടിസ്ഥാനത്തിലായിരുന്നു ഈ പരിശോധന. തുടര്‍ന്ന് മാര്‍ച്ചില് തന്നെ ഷിഫാ ഹാരിസ്. മിഷ്ഹ സിദ്ദിഖ് എന്നിവരെ കൊച്ചിയിലെ ഓഫീസിലെത്തിച്ച് ചോദ്യം ചെയ്ത് വിട്ടയച്ചിരുന്നു. കൂടുതല് വിവര ശേഖരണം നടത്തിയാണ് എന്‍ഐഎ യുവതികളുടെ അറസ്റ്റിലേക്ക് നീങ്ങിയത്.


ഭാരത് ബന്ദ് ചരിത്ര വിജയമാകും: പന്ന്യൻ രവീന്ദ്രൻ : Deepika.com Nattu Visesham\nകൽപ്പറ്റ: നാളെ നടക്കുന്ന ഭാരത് ബന്ദ് ചരിത്ര വിജയമാകുമെന്ന് സിപിഐ ദേശീയ എക്സിക്യുട്ടീവ് അംഗം പന്യൻ രവീന്ദ്രൻ പറഞ്ഞു. വയനാട് ജില്ലാ കൗണ്‍സിൽ ഓഫീസ് നിർമാണവുമായി ബന്ധപ്പെട്ട പാർട്ടി ഭാരവാഹികളുടെ യോഗത്തിൽ പ്രസംഗിക്കുകയായിരുന്നു അദ്ദേഹം. രാജ്യത്തെ കർഷകരെ അവഗണിക്കുന്ന കേന്ദ്ര സർക്കാരിനെതിരേ ജനങ്ങളുടെ വികാരം പ്രതിഫലിക്കുന്നതായിരിക്കും ഭാരത് ബന്ദ്.\nവൻകിട കുത്തകകളെ സഹായിക്കാനാണ് കേന്ദ്ര സർക്കാർ ശ്രമിക്കുന്നത്. കാർഷിക മേഖല കുത്തകകൾക്ക് തുറന്ന് കൊടുത്ത് കർഷകരെ ദരിദ്രരാക്കുകയാണ്. സഹായം ആവശ്യമുള്ള ജനങ്ങളെ കൊള്ളയടിക്കുകയാണ്. തൊഴിൽ നിയമങ്ങൾ അട്ടിമറിക്കുന്നത് ഇതിന് ഉദാഹരണമാണ്. ഭിന്നിപ്പിച്ച് ഭരിക്കാനുള്ള ശ്രമം നടത്തുകയാണ് കേന്ദ്ര സർക്കാരെന്നും അദ്ദേഹം പറഞ്ഞു.\nസിപിഐ ജില്ലാ സെക്രട്ടറി വിയൻ ചെറുകര അധ്യക്ഷത വഹിച്ചു. സംസ്ഥാന എക്സിക്യുട്ടീവ് അംഗം പി.പി. സുനീർ, സംസ്ഥാന കൗണ്‍സിൽ അംഗം പി.കെ. മൂർത്തി, ജില്ലാ അസിസ്റ്റന്‍റ് സെക്രട്ടറി സി.എസ്. സ്റ്റാൻലി, ഇ.ജെ. ബാബു എന്നിവർ പ്രസംഗിച്ചു.\nകൽപ്പറ്റ: സ്വാതന്ത്ര്യാനന്തര ഭാരതം കണ്ട ഏറ്റവും ബൃഹത്തും ന്യായവുമായ കർഷക സമരത്തിന് പിന്തുണ പ്രഖ്യാപിച്ചുകൊണ്ട് 27 ന് നടക്കുന്ന ഭാരത് ബന്ദിന് വയനാട് പ്രകൃതി സംരക്ഷണ സമിതി ഐക്യദാർഢ്യം പ്രഖ്യാപിച്ചു. കർഷക സമരത്തോടുള്ള കേന്ദ്ര സർക്കാരിന്‍റെ സമീപനം ധിക്കാരപരമാണ്. ജനാധിപത്യ സംസ്കാരത്തിന്‍റെ തിരസ്കാരമാണ്. അദാനിയെപ്പോലുളള കുത്തകകൾക്കും കോർപ്പറേറ്റുകൾക്കും ബഹുരാഷ്ട്ര കുത്തകകൾക്കും വേണ്ടി രാജ്യത്തിന് അന്നം തരുന്ന മണ്ണിന്‍റെ മക്കളെ ദ്രോഹിക്കരുത്. കർഷക വിരുദ്ധ നിയമങ്ങൾ പിൻവലിച്ച് സമരം ഒത്തുതീർപ്പാക്കണമെന്ന് സമതി യോഗം ആവശ്യപ്പെട്ടു.\nബീഹാറിലെ ചന്പാരണിൽ പൊട്ടിപ്പുറപ്പെട്ട നീലം കർഷകരുടെ ഐതിഹാസിക സമരമാണ് ബ്രിട്ടീഷുകാരെ ഇന്ത്യയിൽ നിന്നും കെട്ടുകെട്ടിച്ച പ്രക്ഷോഭങ്ങൾക്ക് തുടക്കം കുറിച്ചതെന്ന ചരിത്രപാഠം കേന്ദ്ര സർക്കാർ വിസ്മരിക്കരുതെന്നും യോഗം മുന്നറിയിപ്പു നൽകി. യോഗത്തിൽ തോമസ് അന്പലവയൽ അധ്യക്ഷത വഹിച്ചു. സി.എ. ഗോപാലകൃഷ്ണൻ, എ.വി. മനോജ്, സണ്ണി മരകാവ്, എൻ. ബാദുഷ, ബാബു മൈലന്പാടി, പി.എം. സുരേഷ്, എം. ഗംഗാധരൻ എന്നിവർ പ്രസംഗിച്ചു.\nപുൽപ്പള്ളി: ഭാരത് ബന്ദിനും കർഷ സമരത്തിനും ഐക്യദാർഡ്യം പ്രഖ്യപിച്ച് എൽജെഡി ബത്തേരി മണ്ഡലം കമ്മിറ്റി പുൽപ്പള്ളിയിൽ ഐക്യദാർഢ്യ സദസ് നടത്തി. ജില്ല സെക്രട്ടറി കെ.എ. സ്കറിയ ഉദ്ഘാടനം ചെയ്തു. ചന്തു അധ്യക്ഷത വഹിച്ചു. ജോസ് പനമട, വി.വി. ജിനേന്ദ്ര പ്രസാദ്, ടി.പി. ശശി, പി.ടി. ജയകുമർ, ജോണ്‍സണ്, പി.എഫ്. ഷാജി, പി. സുകുമാരൻ, രാജൻ നൂൽപുഴ എന്നിവർ പ്രസംഗിച്ചു.\nകൽപ്പറ്റ: വിവിധ കർഷക സംഘടനകളുടെയും തൊഴിലാളി പ്രസ്ഥാനങ്ങളുടെയും നേതൃത്വത്തിൽ നാളെ നടക്കുന്ന ഭാരത് ബന്ദിലും സംസ്ഥാനത്ത് നടക്കുന്ന ഹർത്താലിലും എഫ്ഐടിയു ജില്ലാ കമ്മിറ്റിയുടെ ഐക്യദാർഢ്യം അറിയിച്ചു. വംശീയ അജണ്ടകളും കോർപറേറ്റ് അനുകൂല അജണ്ടകളും നിയമങ്ങളും മാത്രം നടപ്പിലാക്കാനാണ് മോദി സർക്കാരിന്‍റെ ഭരണകാലഘട്ടം. വിവാദ കാർഷിക ബിൽ പിൻവലിക്കുന്നതിനായി ശക്തമായ സമരങ്ങളാണ് രാജ്യത്തിന്‍റെ വിവിധ ഭാഗങ്ങളിൽ നടക്കുന്നത്.\nതൊഴിലാളി - കാർഷിക ജനദ്രോഹ നടപടികൾക്കെതിരെ നടത്തുന്ന ഭാരത് ബന്ദ് വിജയിപ്പിക്കുന്നതിന്‍റെ ഭാഗമായി ജില്ലാ- പ്രാദേശിക തലങ്ങളിൽ വിളംബര ജാഥകൾ സംഘടിപ്പിക്കും. യോഗത്തിൽ ജില്ല പ്രസിഡന്‍റ് ഇബ്രാഹിം അന്പലവയൽ അധ്യക്ഷത വഹിച്ചു. കർഷക തൊഴിലാളി യൂണിയൻ സംസ്ഥാന പ്രസിഡന്‍റ് ബിനു വയനാട്, എഫ്ഐടിയു ജില്ലാ സെക്രട്ടറി ഭാസ്കരൻ പടിഞ്ഞാറത്തറ, ട്രഷറർ വി.വി. കുഞ്ഞി മുഹമ്മദ് എന്നിവർ പ്രസംഗിച്ചു.\nകൽപ്പറ്റ: കർഷക സമരത്തിനും ഭാരത ബന്ദിനും പിന്തുണ പ്രഖ്യാപിച്ച് എൽജെഡി കൽപ്പറ്റ മണ്ഡലം കമ്മിറ്റി ധർണ നടത്തി. പി.കെ. അനിൽകുമാർ ഉദ്ഘാടനം ചെയ്തു. ഡി. രാജൻ അധ്യക്ഷത വഹിച്ചു. എൻ.ഒ. ദേവസ്യ, യു.എ. അജ്മൽ സാജിത്, ഷംസുദ്ദീൻ അരപ്പറ്റ, കെ.ബി. രാജു കൃഷ്ണ, എ. അനന്തകൃഷ്ണ ഗൗഡർ, എ. സുരേന്ദ്രൻ, കെ.കെ. വത്സല, സി.കെ. നൗഷാദ്, കെ.വി. അനീഷ്, സി.കെ. റഷീദ്, ഇ.ഡി. സദാനന്ദൻ, എം.പി. ഷൈജു, കെ.ടി. ഹാഷിം, കെ.ബി. രാജേന്ദ്രൻ തുടങ്ങിയവർ പ്രസംഗിച്ചു.